title: বৌদ্ধ ধর্ম

text: বৌদ্ধ ধর্ম গৌতম বুদ্ধ কর্তৃক প্রচারিত একটি ধর্ম বিশ্বাস এবং জীবন দর্শন। অনুসারীদের সংখ্যায় বৌদ্ধধর্ম বিশ্বের চতুর্থ বৃহত্তম ধর্ম। আনুমানিক খ্রিস্টপূর্ব ষষ্ঠ শতাব্দিতে গৌতম বুদ্ধের জন্ম। বুদ্ধের পরিনির্বাণের পরে ভারতীয় উপমহাদেশ সহ এশিয়ার বিভিন্ন অঞ্চলে বৌদ্ধ ধর্মের প্রসার হয়। বর্তমানে বৌদ্ধ ধর্ম দুটি প্রধান মতবাদে বিভক্ত। প্রধান অংশটি হচ্ছে হীনযান বা থেরবাদ (সংস্কৃত: স্থবিরবাদ)। দ্বিতীয়টি মহাযান নামে পরিচিত। বজ্রযান বা তান্ত্রিক মতবাদটি মহাযানের একটি অংশ। শ্রীলংকা, ভারত, ভুটান, নেপাল, লাওস, কম্বোডিয়া, মায়ানমার, চীন, জাপান, মঙ্গোলিয়া, থাইল্যান্ড, ভিয়েতনাম, ও কোরিয়াসহ পূর্ব ও দক্ষিণ-পূর্ব এশিয়ার অনেক দেশে এই ধর্মবিশ্বাসের অনুসারী রয়েছে। সবচেয়ে বেশি বৌদ্ধধর্মাবলম্বী বাস করেন চীনে। বাংলাদেশের উপজাতীদের বৃহত্তর অংশ বৌদ্ধধর্মে দীক্ষিত।


title: মেহেরগড়

text: বিশ্বের প্রাচীনতম সভ্যতা :-এই সভ্যতা আবিষ্কৃত হওয়ায় ভারতের ইতিহাসের প্রাচীনত্ব ৭০০০ খ্রিস্টপূর্ব বা তারও আগে নিদির্ষ্ট হয়েছে। সুতরাং, বিশ্বের প্রাচীনতম সভ্যতা গড়ে উঠেছিল বলা যায়, মিশরে বা সুমেরে নয়। টানা ৪০০০ বছর ধরে মেহেরগড় সভ্যতা নিজের অস্তিত্ব টিকিয়ে রেখেছিল।হরপ্পা সভ্যতারপ্রায় 4 হাজার বছর আগে এর আর্বিভাব।আজ আজ থেকে প্রায় নয় হাজার বছর আগে এটি সৃষ্টি হয়। এই সভ্যতার আবিষ্কার করে যে,হরপ্পা সভ্যতা হঠাৎ করে আর্বিভূত হয়


title: বিভিন্ন ধর্ম

text: ২০০১ সালের তথ্য অনুযায়ী সারা বিশ্বে ২.১ বিলিয়ন খ্রীস্ট ধর্মের অনুসারী আছে। সে হিসেবে বর্তমানে এটি পৃথিবীর বৃহত্তম ধর্ম। ইউরোপ, উত্তর ও দক্ষিণ আমেরিকা, সাব-সাহারান আফ্রিকা, ফিলিপিন্স দ্বীপপুঞ্জ ও ওশেনিয়া অঞ্চলে খ্রীস্ট ধর্ম প্রধান ধর্ম হিসেবে পালিত হয়।


title: প্রসেনজিৎ চট্টোপাধ্যায়

text:
প্রসেনজিৎ চট্টোপাধ্যায় (জন্ম: ৩০ সেপ্টেম্বর ১৯৬২) একজন বাঙালি চিত্রাভিনেতা। প্রায় দুইদশকেরও বেশি সময় ধরে তিনি পশ্চিমবঙ্গের বাংলা চলচ্চিত্রের নায়ক হিসাবে শীর্ষস্থানে আছেন।
প্রসেনজিৎ বিখ্যাত বাংলা এবং হিন্দি ছবির নায়ক বিশ্বজিৎ চট্টোপাধ্যায়-এর একমাত্র পুত্র। তাঁর বোন পল্লবী চট্টোপাধ্যায় নিজেও একজন অভিনেত্রী। তার প্রথম স্ত্রী ছিলেন বিখ্যাত অভিনেত্রী দেবশ্রী রায়, পরে তিনি অপর্না গুহঠাকুরতা কে বিয়ে করেন। বর্তমানে অর্পিতা পাল তার স্ত্রী। তাঁদের ত্রিসেনজিৎ চট্টোপাধ্যায় বলে এক পুত্র আছে।


title: প্রভু (অভিনেতা)

text: প্রভু নায়ক শিবাজি গণেশন ও কমলার পুত্র হিসেবে জন্মগ্রহণ করেন। তাঁর বড় ভাই রামকুমার গণেশান হলেন একজন চলচ্চিত্র প্রযোজক এবং দুই বোন হলেন শান্তি ও থেন্মোৎজি। তিনি বিয়ে করেন পুণিতাঁকে এবং তার ঘরে জন্ম হয় বিক্রম প্রভু ও ঐশ্বরিয়া প্রভু নামের দুই সন্তানের। ২০১২ সালে ছেলে বিক্রম "কুমকি" ছবি দিয়ে তাঁর চলচ্চিত্র পদচারণা শুরু করেন। বিবাহিত হওয়ার সত্ত্বেও তিনি অভিনেত্রী খুশবুর সহিত সাড়ে চার বছর একসাথে বসবাস করেছিলেন এবং ১৯৯৩ সালের ১২ই সেপ্টেম্বর তাঁরা বিবাহ বন্ধনে আবদ্ধ হন। পরবর্তীকালে চার মাস পরে তাঁরা বিভাজনের সিদ্ধান্ত নেন।


title: রাধারমণ দত্ত

text: শ্রীহট্ট বা সিলেট অঞ্চলের পঞ্চখণ্ডে ত্রিপুরাধিপতি 'ধর্ম ফাঁ' কর্তৃক সপ্তম শতকে মিথিলা হতে আনিত প্রসিদ্ধ পাঁচ ব্রাহ্মণের মধ্যে 'আনন্দ শাস্ত্রী' নামক বিখ্যাত ব্যক্তিত্ব রাধারমণ দত্তের পুর্ব পুরুষ ছিলেন বলে অচ্যুতচরণ চৌধুরী তত্ত্বনিধির ঐতিহাসিক গ্রন্থ শ্রীহট্টের ইতিবৃত্তে পাওয়া যায়। আনন্দ শাস্ত্রীর প্রৌপুত্র নিধিপতি শাস্ত্রীর পুত্র ভানু নারয়ন নামক ব্যক্তি তত্কালিন মণুকুল প্রদেশে "ইটা" নামক রাজ্যের স্থপতি। উক্ত ভানু নারায়ণের চার পুত্রের মধ্যে রামচন্দ্র নারায়ণ বা ব্রহ্ম নারাণের এক পুত্র ছিলেন প্রভাকর। মুঘল সেনাপতি খোয়াজ উসমান দ্বারা ইটা রাজ্য অধিকৃত হলে, এই রাজ বংশের লোকগণ পালিয়ে গিয়ে আশে পাশের বিভিন্ন স্থানে আশ্রয় গ্রহন করেন। এ সময় প্রভাকর দত্ত তার পিতার সাথে আলিসারকুল চলে যান এবং সেখানে কিছু দিন বসবাস করার পর জগন্নাথপুর রাজ্যে এসে আশ্রয় নেন। কিছু দিন পর জগন্নাথপুর রাজ্যের তত্কালীন অধিপতি রাজা বিজয় সিংহের অনুমতিক্রমে প্রভাকর জগন্নাথপুরের নিকটস্থ কেশবপুর গ্রামে বাড়ী নির্মাণ করে সেখানে বসবাস করেন। পরবর্তিতে রাজা বিজয় সিংহ প্রভাকরের পুত্র সম্ভুদাস দত্তকে মন্ত্রী পদে নিয়োগ দেন। অতপর বানিয়াচংয়ের রাজা গোবিন্দ খা বা হবিব খার সাথে বিবাদে জগন্নাথপুর রাজ বংশের বিপর্য্যয়ের কারণ, রাজআশ্রীত কর্মচারীরাও দৈন্য দশায় পতিত হন । এ সময় সম্ভুদাস দত্তের পুত্র রাধামাদব দত্ত অন্যের দ্বারাস্থ না হয়ে, অনন্যচিত্তে সাহিত্য চর্চায় মনোনিবেশ করেন। রাধামাধব দত্ত সংস্কৃত ভাষায় জয়দেবের বিখ্যাত গ্রন্থ 'গীত গোবিন্দ' বাংলা ভাষায় অনুবাদ করে বিশেষ খ্যাতি অর্জন করেন। এছাড়া তার রচিত ভ্রমর গীতিকা, ভারত সাবিত্রী, সূর্যব্রত পাঁচালি, পদ্ম-পুরাণ ও কৃষ্ণলীলা গীতিকাব্য উল্লেখযোগ্য। এই প্রসিদ্ধ কবি রাধামাধব দত্তই ছিলেন রাধারমণ দত্তের পিতা। রাধারমণ দত্ত পুরকায়স্থের জন্ম ১৮৩৩ খ্রিস্টাব্দে (১২৪০ বঙ্গাব্দ)। - ১৯১৫ খ্রিস্টাব্দ, ১৩২২ বাংলা


title: প্রিন্স হ্যারি, ডিউক অফ সাসেক্স

text: প্রিন্স হ্যারি, ডিউক অফ সাসেক্স (হেনরি চার্লস এলবার্ট ডেভিড; জন্ম ১৫ সেপ্টেম্বর ১৯৮৪), পারিবারিক ভাবে "রাজপুত্র হ্যারি" নামে পরিচিত,চার্লস, প্রিন্স অফ ওয়েলস, এবং ডায়ানা, প্রিন্সেস অফ ওয়েলস এর কনিষ্ঠতম পুত্র। তার জন্মের সময়কালে তিনি তার বাবা এবং তার বড় ভাই'র পরব্রিটিশ রাজ পরিবারেরর ধারাবাহিকতা অনুযায়ী তৃতীয় উত্তরাধিকারী ছিলেন, কিন্তু বর্তমানে তিনি, তার বাবা এবং তার বড় ভাই, ভাইপো প্রিন্স জর্জ, ভাইঝি শার্লট এবং সর্বকনিষ্ঠ ভাইপো প্রিন্স লুইস এর পর, ধারাবাহিকতার ৬ষ্ঠ পর্যায়ে অবস্থান করছেন।


title: প্রভু (অভিনেতা)

text: প্রভু (হিন্দি:प्रभु, তামিল: பிரபு ; জন্মঃ ২৭শে ডিসেম্বর, ১৯৫৬ সাল) হলেন একজন ভারতীয় চলচ্চিত্র অভিনেতা, ব্যবসায়ী এবং প্রযোজক যিনি প্রধানত তামিল চলচ্চিত্রে এবং কিছু তেলুগু চলচ্চিত্রে কাজ করে থাকেন। তিনি খ্যাতিমান অভিনেতা শিবাজি গণেশন-এর পুত্র, যখন আরেক তামিল নায়ক বিক্রম প্রভুও ছিলেন। ১৯৮২ সালে "সাঙ্গিলি" ছবি দিয়ে শুরুর পরে তিনি পাশাপাশি অনেক প্রধান ও সহকারী ভূমিকায়ও অভিনয় করেন। ১৯৯২ সালে তামিল নন্দু স্টেট সেরা অভিনেতা খেতাব তাঁকে পরিচিতি এনে দেয় তামিলনাড়ু রাষ্ট্রে "চিন্না থাম্বি" ছবিতে তাঁর প্রতিকৃতি অঙ্কন করে।


title: পথের পাঁচালী (চলচ্চিত্র)

text: পথের পাঁচালী চলচ্চিত্র নির্মাণ হওয়ার আগেই কানু বন্দ্যোপাধ্যায় বাংলা চলচ্চিত্র জগতের একজন প্রতিষ্ঠিত অভিনেতা ছিলেন। সত্যজিতের বন্ধু-পত্নী করুণা বন্দ্যোপাধ্যায় একজন ভারতীয় গণনাট্য সংঘের একজন অপেশাদার অভিনেত্রী ছিলেন। দুর্গার ভূমিকায় অভিনয় করার পূর্বে উমা দাশগুপ্ত কয়েকটি নাটকে অভিনয় করেছিলেন। অপুর চরিত্রে অভিনয় করার জন্য সত্যজিৎ পাঁচ থেকে সাত বছরের শিশুর সন্ধানে সংবাদপত্রে বিজ্ঞাপন দেন, কিন্তু কোন বিজ্ঞাপনের মারফত আসা কোন ছেলেকেই তাঁর পছন্দ হয়নি, কিন্তু সত্যজিতের স্ত্রী বিজয়া রায় তাঁদের বাড়ির নিকটে সুবীর বন্দ্যোপাধ্যায় নামে একটি ছেলেকে লক্ষ্য করেন এবং অবশেষে অপুর চরিত্রে তাঁকেই পছন্দ করা হয়। ইন্দির ঠাকরুণের চরিত্রে অভিনয়ের জন্য সত্যজিৎ কলকাতার নিষিদ্ধ পল্লী থেকে চুনীবালা দেবী নামক একজন পুরাতন নাট্যাভিনেত্রীকে খুঁজে বের করেন। অন্যান্য বিভিন্ন অনুল্লেখ্য চরিত্রে বড়াল গ্রামের বাসিন্দারা অভিনয় করেন।


title: রুদ্রপ্রসাদ সেনগুপ্ত

text:
রূদ্রপ্রসাদ সেনগুপ্ত: বাঙালি অভিনেতা ও থিয়েটার পরিচালক। তার জন্ম পশ্চিমবঙ্গের কলকাতায় । তার পিতা ও মাতার নাম যথাক্রমে শ্রী অনন্ত সেনগুপ্ত এবং শ্রীমতী ঊষাপ্রভা সেনগুপ্ত।কলকাতা বিশ্ববিদ্যালয়-এর অধীনে উত্তর কলকাতার স্কটিশ চার্চ কলেজ থেকে ইংরেজি বিভাগে এম.এ পাশ করেন। এরপর তিনি কিছুদিন ইংরেজি শিক্ষকতা করেন।
১৯৬১ সালে তিনি কলকাতায় নান্দিকার নামের এক নাট্য গোষ্ঠীতে যোগদান করেন। ১৯৭০ সাল থেকে উনি ঐ নাট্য সংগঠনের পরিচালক হিসেবে অনেক নাটক পরিচালনা করেন ও ওই বছর থেকেই উনি ঐ নাট্য সংগঠনের প্রধান হন। ১৯৮০ সালের শ্রেষ্ঠ জাতীয় পুরস্কার, যা উনি সঙ্গীত নাটক একাদেমি থেকে লাভ করেন। তার স্ত্রী স্বাতীলেখা সেনগুপ্ত - যিনি সত্যজিৎ রায় পরিচালিত ঘরে বাইরে (চলচ্চিত্র)-এ অভিনয় করার জন্য বিখ্যাত।


title: অটোগ্রাফ (২০১০-এর চলচ্চিত্র)

text: ১৭ই অক্টোবর, ২০১০ সালে আন্তর্জাতিকভাবে আবুধাবি চলচ্চিত্র উৎসবে এর প্রিমিয়ার শো অনুষ্ঠিত হয়। নিউ ইয়র্কের এমআইএএসি (মাহিন্দ্রা ইন্দো-আমেরিকান আর্টস কাউন্সিল) (২০১০)-এ প্রসেনজিৎ চট্টোপাধ্যায় সেরা অভিনেতার মনোনয়ন লাভ করেন। গ্লাসগো আন্তর্জাতিক চলচ্চিত্র উৎসব এবং লন্ডন ভারতীয় চলচ্চিত্র উৎসব (২০১১) তে চলচ্চিত্রটি অফিশিয়ালভাবে নির্বাচিত হয়। কালা ঘোড়া চলচ্চিত্র উৎসব (মুম্বই) এবং দর্পন চলচ্চিত্র উৎসব (সিঙ্গাপুর) এ এর প্রদর্শনী হয়।


title: পসেইডন

text: পসেইডন (গ্রিক: , লাতিন: Neptūnus) ছিলেন গ্রিক পুরাণের সমুদ্র, ঝড় ও ভূমিকম্পের দেবতা। এট্রুস্ক্যান পুরাণের সমুদ্রদেব নেথুনস ও তাঁর রোমান পুরাণের সমুদ্রদেবতা নেপচুন (নেপচুনের নামকরণ হয়েছে নেথুনসের নামানুসারে) – উভয়েই পসেইডনের সমতুল্য। লিনিয়ার বি লিপি থেকে জানা যায়, পিলোস ও থিবসে প্রাক-অলিম্পিয়ান ব্রোঞ্জযুগেও পসেইডনের পূজা প্রচলিত ছিল। পরে তাঁকে জিউস ও হেডিসের ভাইয়ের রূপে অলিম্পিয়ান দেবমণ্ডলীর অন্তর্ভুক্ত করা হয়। পসেইডনের সন্তানাদি অনেক। এথেন্স নগরের অধিকার দখলের প্রতিযোগিতায় তিনি অ্যাথেনার কাছে পরাস্ত হন। কিন্তু তাঁকে অন্যান্য অনেক হেলেনিক শহরের রক্ষাকর্তা মনে করা হত। পসেইডনের নামে একটি হোমারীয় স্তোত্র পাওয়া যায়।


title: রোমান পোলান্‌স্কি

text: রোমান পোলান্‌স্কি () (জন্ম ১৮ই আগস্ট, ১৯৩৩) একজন পোলীয় চলচ্চিত্র পরিচালক। তাঁর প্রথমদিককার পরিচালিত বিখ্যাত ছবির মধ্যে রয়েছে "রোজমেরিস বেবি" (১৯৬৮) এবং "চায়নাটাউন" (১৯৭৪)। এছাড়াও ব্যক্তিগত জীবনের দুঃখজনক ঘটনার জন্য তিনি পরিচিত - তাঁর অন্তঃসত্বা স্ত্রী অভিনেত্রী শ্যারন টেইটকে ১৯৬৯ সালে চার্লস ম্যানসনের অনুসারীরা হত্যা করে। ১৯৭৮ সালে পোলানস্কি ১৩ বছর বয়স্ক এক কিশোরীর সাথে যৌন সংসর্গের অপরাধ স্বীকার করে ইউরোপে পালিয়ে যান। মার্কিন যুক্তরাষ্ট্রে ফিরলে বিচারের সম্মুখীন হতে হবে, এ জন্য তিনি আর ফেরত আসেননি। ইউরোপ থেকেই তিনি চলচ্চিত্র পরিচালনা অব্যাহত রাখেন। তাঁর এই সময়ের বিখ্যাত চলচ্চিত্রের মধ্যে রয়েছে "ফ্র‌্যান্টিক" (১৯৮৮), এবং একাডেমি পুরস্কারপ্রাপ্ত "দ্য পিয়ানিস্ট" (২০০২)।


title: অবনি চতুর্বেদী

text: অবনি চতুর্বেদী ভারতের প্রথম মহিলা লড়াকু পাইলট।  তিনি মধ্যপ্রদেশের রেবা জেলার বাসিন্দা।  চতুর্বেদীকে তাঁর  দুই সহযোগী মোহনা সিং এবং ভাবনা কণ্ঠের  সঙ্গে প্রথম বার লড়াকু পাইলট ঘোষণা করা হয়। এই তিনজনকে জুন ২০১৬ তে ভারতীয় বিমানবাহিনীর ফাইটার স্কোয়াড্রন হিসাবে যুক্ত করা হয়।  প্রতিরক্ষা মন্ত্রী মনোহর পারীর্কর দ্বারা তাঁদের আনুষ্ঠানিকভাবে  কমিশনে সংযুক্ত করা হয় ।


title: প্রীতিলতা ওয়াদ্দেদার

text: প্রীতিলতা ওয়াদ্দেদার যিনি প্রীতিলতা ওয়াদ্দের নামেও পরিচিত (জন্ম: মে ৫, ১৯১১; মৃত্যু সেপ্টেম্বর ২৪, ১৯৩২), ডাকনাম রাণী, ছদ্মনাম ফুলতার, একজন বাঙালী ছিলেন, যিনি ব্রিটিশ বিরোধী স্বাধীনতা আন্দোলনের অন্যতম নারী মুক্তিযোদ্ধা ও প্রথম বিপ্লবী মহিলা শহীদ ব্যক্তিত্ব। তৎকালীন পূর্ববঙ্গে জন্ম নেয়া এই বাঙালি বিপ্লবী সূর্য সেনের নেতৃত্বে তখনকার ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং জীবন বিসর্জন করেন। ১৯৩২ খ্রিস্টাব্দে পাহাড়তলী ইউরোপিয়ান ক্লাব দখলের সময় তিনি ১৫ জনের একটি বিপ্লবী দল পরিচালনা করেন। এই ক্লাবটিতে একটি সাইনবোর্ড লাগানো ছিলো যাতে লেখা ছিলো "কুকুর এবং ভারতীয়দের প্রবেশ নিষেধ"। প্রীতিলতার দলটি ক্লাবটি আক্রমণ করে এবং পরবর্তিতে পুলিশ তাদের আটক করে। পুলিশের হাতে আটক এড়াতে প্রীতিলতা সায়ানাইড গলাধঃকরন করে আত্মহত্যা করেন।


title: ফারিয়া লারা

text: ১৫ই সেপ্টেম্বর ১৯৯৬ সালে লারা সিভিল এভিয়েশন অথরিটি অফ বাংলাদেশের কাছ থেকে প্রাইভেট পাইলটের লাইসেন্স অর্জন করেন। ১৯৯৮ সালের ১৯শে মার্চ লারা বাণিজ্যিক পাইলট লাইসেন্স লাভ করেন। এরপরই তিনি পাইলটদের প্রশিক্ষক হওয়ার প্রশিক্ষণ নেন। তিনি বাংলাদেশের প্রথম নারী পাইলট প্রশিক্ষক। পাইলট হতে ইচ্ছুক শিক্ষাথীদের ক্লাশ নেওয়ার পাশাপাশি উড্ডয়নের প্রশিক্ষণ নিতে শুরু করেন। পঞ্চাশ ঘন্টার এই প্রশিক্ষণের শেষ দিনটি ২৭ সেপ্টেম্বর ১৯৯৮ সালে বিমান দুর্ঘটনার সম্মুখীন হন।


title: নাদিয়া শেভচেঙ্কো

text: শেভচেঙ্কো তার সময়ে ইউক্রেনের বিমানের সর্বপ্রথম নারী পাইলট ছিলেন,এবং বিখ্যাত যুদ্ধবিমান Su-24 এবং Mi-24 হেলিকপ্টারের চালনা কারী বিশ্বের একমাত্র নারী পাইলট।


title: প্রফুল্লনলিনী ব্রহ্ম

text: প্রফুল্লনলিনী ব্রহ্ম () (২২ ফেব্রুয়ারি, ১৯১৪ - ২২ ফেব্রুয়ারি, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। প্রফুল্লনলিনী যখন কুমিল্লা ফৈজননেসা গার্লস হাইস্কুলের অষ্টম শ্রেণির ছাত্রী তখন সহপাঠী শান্তি ঘোষ ও সুনীতি চৌধুরীকে তিনিই প্রথম বিপ্লবের পথ দেখান। ম্যাজিস্ট্রেট স্টিভেন্সকে গুলি করায় শান্তি-সুনীতি বন্দী হন এবং পুলিস ১৫ ডিসেম্বর, ১৯৩১ তারিখে তাঁকেও গ্রেপ্তার করে। কিন্তু তাঁর বিরুদ্ধে উপযুক্ত প্রমাণ না থাকায় তাঁকে ২২ মার্চ ১৯৩২ তারিখে ডেটিনিউ হিসেবে জেলে ও বন্দীনিবাসে রেখে দেয়। এই সময় আই.এ.ই. ও বি.এ. পাশ করেন। কুমিল্লা শহরে অন্তরীণ থাকাকালে রোগাক্রান্ত হয়ে প্রায় বিনা চিকিৎসায় মারা যান এই মহিলা বিপ্লবী।


title: লক্ষ্মী সেহগল

text: ক্যাপ্টেন ডাক্তার লক্ষ্মী সেহগল (, ) (জন্ম: ২৪ অক্টোবর, ১৯১৪ - মৃত্যু: ২৩ জুলাই, ২০১২) ভারতের স্বাধীনতা আন্দোলনের অন্যতম সক্রিয় কর্মী ছিলেন। ডাঃ লক্ষ্মী ছিলেন সিঙ্গাপুরের এক বিশিষ্ট স্ত্রীরোগবিশেষজ্ঞ। পরে তিনি তাঁর লোভনীয় কর্মজীবন ত্যাগ করে আজাদ হিন্দ ফৌজের রানি ঝাঁসি রেজিমেন্টের দায়িত্ব গ্রহণ করেন। এশিয়ায় এ ধরনের নারীবাহিনী ছিল সর্বপ্রথম এবং এক সুদূরপ্রসারী দৃষ্টিভঙ্গির পরিচায়ক। এ দায়িত্বের পাশাপাশি ভারতীয় জাতীয় সেনাবাহিনীর একজন কর্মকর্তা হিসেবে তিনি আজাদ হিন্দ ফৌজের নারী সংগঠন বিভাগের ভারপ্রাপ্ত মন্ত্রী ছিলেন। বিবাহ-পূর্ব সময়কালীন তাঁর নাম ছিল লক্ষ্মী স্বামীনাথন। লক্ষ্মী সেহগলকে ভারতের জনগণ "ক্যাপ্টেন লক্ষ্মী" হিসেবে চিনে থাকেন। বার্মার কারাগারে অবস্থানকালীন সময়ে র‌্যাংক হিসেবে তাঁকে এ পদবী দেয়া হয়েছিল।


title: ইমতিয়াজ আলি তাজ

text: হিজাব ইমতিয়াজ আলি (১৯০৮-১৯৯) শুধুমাত্র একজন বিখ্যাত উর্দু কবি বা লেখক নয়, বরং তিনি ১৯৩৬ সালে ভারতের ইতিহাসে প্রথম নারী পাইলট হিসেবে কাজ করার গৌরব অর্জন করেন।


title: ফারিয়া লারা

text: ফারিয়া হোসেন লারা () বাংলাদেশের একজন নারী প্রশিক্ষক বৈমানিক ছিলেন। তিনি ছিলেন বাংলাদেশের প্রথম নারী প্রশিক্ষক বৈমানিক। তিনি ১৯৯৮ সালের ২৭শে সেপ্টেম্বর প্রশিক্ষণ উড্ডয়নের সময় নিহত হন। এয়ার পারাবতের একটি বিমানে আগুন লেগে তার বিমান বিধ্বস্ত হয়। ঢাকার পোস্তগোলায় বিমানটি বিধ্বস্ত হলে তিনি নিহত হন। একই বিমান দুর্ঘটনাতে কো-পাইলট সৈয়দ রফিকুল ইসলাম নিহত হন। বিধ্বস্থ বিমানটি সেসনা-১৫০ প্রকৃতির ছিল।


title: প্রকৌশলে নারীদের ইতিহাস

text: কেথলিন ম্যাকনাল্টি (১৯২১–২০০৬), এনিয়াক এর আসল প্রোগ্রামারদের একজন নির্বাচিত হয়েছিলেন। জর্জিয়া টেক ১৯৫২-এ নারী প্রকৌশলী শিক্ষার্থী ভর্তি করানো শুরু করে। ম্যাসাচুসেট্‌স ইনস্টিটিউট অব টেকনোলজি (এমআইটি) এর প্রথম নারী শিক্ষার্থী এলেন সলো রিচার্ডসকে (১৮৪২–১৯১১) ১৮৭৩-এ স্নাতক ডিগ্রী দেয়। প্যারিসের ইকলে পলিটেকনিক প্রথম ১৯৭২ সালে নারী শিক্ষার্থীদের ভর্তি শুরু করে। ১৯৮০ থেকে ১৯৯৪ সাল পর্যন্ত মার্কিন যুক্তরাষ্ট্রে নারীদের প্রদত্ত ইঞ্জিনিয়ারিংয়ে বি.এ. / বিএস ডিগ্রির সংখ্যা ৪৫ শতাংশ বৃদ্ধি পায়। তবে, ১৯৮৪-১৯৯৪ এই সময়ে, কম্পিউটার বিজ্ঞানে বি.এ / বিএস ডিগ্রীধারী নারী গ্র্যাজুয়েটদের সংখ্যা ২৩ শতাংশ কমেছে।


title: ইয়ান স্মিথ (রাজনীতিবিদ)

text: ইয়ান ডগলাস স্মিথ (৮ এপ্রিল ১৯১৯ – ২০ নভেম্বর ২০০৭) একজন রাজনীতিবিদ, কৃষক এবং যোদ্ধা পাইলট ছিলেন যিনি রোডসিয়া প্রধানমন্ত্রীর প্রধানমন্ত্রী রোডসেশিয়া (অথবা দক্ষিণ রোডেশিয়া; আজকে জিম্বাবুয়ে) ১৯৬৪ সাল থেকে ১৯৭৯ থেকে। দেশের প্রথম প্রধানমন্ত্রী যিনি বিদেশে জন্মগ্রহণ করেননি, তিনি মূলত সাদা সরকারকে নেতৃত্ব দেন রোডেসিয়া এর একতরফা ঘোষণার স্বাধীনতা এক একতরফাভাবে ঘোষিত স্বাধীনতা যুক্তরাজ্য পদে ১৯৬৫ সালে দীর্ঘ বিতর্কের পর। বুশ ওয়ার এর বেশিরভাগ সময়ই তিনি রোডেশিয়ার নিরাপত্তা বাহিনী অনুসরণ করেন এবং পরে আন্তর্জাতিক বিচ্ছিন্নতার প্রায় সকলের জন্য প্রধানমন্ত্রীর দায়িত্ব পালন করেন সাম্প্রদায়িক সমর্থিত কালো রাষ্ট্রগুলির তালিকা অগ্রহণযোগ্য প্রশাসন। স্মিথ, যিনি সাদা রোডেশিয়া ব্যক্তিত্ব হিসেবে বর্ণনা করেছেন, একটি অত্যন্ত বিতর্কিত ব্যক্তিত্ব রয়েছেন- সমর্থকরা তাকে সততা ও দৃষ্টিভঙ্গির একজন মানুষ হিসেবে শ্রদ্ধা করে "যারা আফ্রিকার অস্বস্তিকর সত্য বোঝে", বহিলে ক্রিটিক্স ডেস্ক্রিব আন উঁরেপেন্টান্ট রেসিস্ট বহসে পলিসিস এন্ড একশন্স সিজদ টি দেৎস অফ ঠুসান্ডস এন্ড কন্ট্রিবিউটেড তো জিম্বাবুএ'স লাটের ক্রিসেস.


title: রংবাজ (১৯৯৬-এর চলচ্চিত্র)

text: রংবাজ ১৯৯৬ সালের একটি হিন্দি ভারতীয় চলচ্চিত্র। কান্তি শাহ্ পরিচালিত এই চলচ্চিত্রে মুখ্য ভূমিকায় ছিলেন মিঠুন চক্রবর্তী, শিল্পা শিরোদ্‌কার, দীপক শিরকে, পরেশ রাওয়াল, কাদের খান ও কিরণ কুমার। চলচ্চিত্রটিতে মিঠুন চক্রবর্তী তিনটি ভূমিকায় অভিনয় করেন।


title: শতরঞ্জ (চলচ্চিত্র)

text: শতরঞ্জ () একটি ১৯৯৩ সালের ভারতীয় হিন্দি ভাষার চলচ্চিত্র যা আজিজ সেজওয়াল পরিচালিত, মিঠুন চক্রবর্তী, জ্যাকি শ্রফ, কাদের খান, জুহি চাওলা এবং দিব্যা ভারতী অভিনয় করেছেন। কাদের খানের ছেলে সরফরাজ খান একটি ছোট একটি চরিত্রে চলচ্চিত্রে হাজির ছিলেন। ছবিটি বক্স অফিসে ঝড়তুলেছিল এবং সেই সময়ের একটি সফল ছবি ছিল এটি।


title: চিরঞ্জিত চক্রবর্তী

text: ১৯৭০ সাল থেকে তিনি রোমান্টিক ছবি ছাড়াও বিভিন্ন অ্যাকশন ধাঁচের ছবিতে সফলভাবে অভিনয় করেন। তিনি জনপ্রিয়তার শীর্ষে আরোহন করেন মূলত ৩টি চলচ্চিত্রের মাধ্যমেঃ "অশ্লীলতার দায়ে" (১৯৮২); নারায়ণ স্যান্যালের একই নামাঙ্কিত উপন্যাসের ওপর ভিত্তি করে, "সমরপিতা" ও "অন্তরালে"। "অন্তরালে" ছবিতে বাপ্পি লাহিড়ী-কিশোর কুমারের গাওয়া সেই বিখ্যাত গান-"আজ এই দিনটাকে মনের খাঁচায় লিখে রাখব" রয়েছে। এর প্রথম দুই ছবি "আলপনা গোস্বামী" ও তৃতীয় ছবিটি "মুনমুন সেনের" বিপরীতে অভিনীত।


title: দেবশ্রী রায়

text: নায়িকা চরিত্রে তিনি প্রথম অভিনয় করেন অরবিন্দ মুখোপাধ্যায়ের "নদী" "থেকে" "সাগরে", যেখানে তার বিপরীতে ছিলেন মিঠুন চক্রবর্তী। ১৯৮০ সালে তরুণ মজুমদার এর "দাদার কীর্তি" ছবিতে মহুয়া রায়চৌধুরীর ছোট বোনের চরিত্রে অভিনয় করেন। ১৯৮১ সালে মনু সেনের "সুবর্ণগোলক" ছবিতেও তিনি মহুয়া রায়চৌধুরীর ছোট বোনের চরিত্রে অভিনয় করেন। এরপরেই আসে অপর্ণা সেনের কালজয়ী "৩৬ চৌরঙ্গী লেন" ছবিতে অভিনয়ের সুযোগ। শশী কাপুরের প্রযোজনায় এই ছবি বক্স অফিসে মুখ থুবড়ে পড়ে। কিন্তু এরপরেও এই চলচ্চিত্রের সুবাদেই মুম্বাইয়ের মিডিয়া মহলে তার অভিনয়ের খ্যাতি ছড়িয়ে পরে। এরপর কনক মিশ্রর পরিচালনায় জিয়ো তো আয়সে জিয়ো (১৯৮১) ছবিতে অভিনয়ের মাধ্যমে তার হিন্দি ছবির জগতে অভিষেক হয়। এই ছবির বাণিজ্যিক সাফল্যের হাত ধরে তিনি একের পর এক হিন্দি ছবিতে অভিনয় করে যান।


title: উত্তম কুমার

text: উত্তম কুমার বহু সফল বাংলা চলচ্চিত্রের পাশাপাশি বেশ কয়েকটি হিন্দি চলচ্চিত্রেও অভিনয় করেছিলেন। তাঁর অভিনীত হিন্দি চলচ্চিত্রের মধ্যে "ছোটিসি মুলাকাত", "অমানুষ" এবং "আনন্দ আশ্রম" অন্যতম। তিনি সত্যজিৎ রায়ের পরিচালনায় দু’টি চলচ্চিত্রে অভিনয় করেছিলেন। প্রথমটি "নায়ক" এবং দ্বিতীয়টি "চিড়িয়াখানা"। "চিড়িয়াখানা" চলচ্চিত্রে তিনি শরদিন্দু বন্দ্যোপাধ্যায় সৃষ্ট বিখ্যাত গোয়েন্দা চরিত্র ব্যোমকেশ বক্সীর ভূমিকায় অভিনয় করেছিলেন। রোমান্টিক ছবির ফাঁকে দু'একটা ভিন্ন স্বাদের ছবিতেও অভিনয় করছেন তিনি। এর মধ্যে একদিন সত্যজিৎ রায়ের কাছ থেকে ডাক পেলেন উত্তম "নায়ক" ছবিতে অভিনয়ের জন্য।


title: সুচিত্রা সেন

text: ১৯৫৫ সালের দেবদাস ছবির জন্য তিনি শ্রেষ্ঠ অভিনেত্রীর পুরস্কার জিতেন, যা ছিল তার প্রথম হিন্দি ছবি। উত্তম কুমারের সাথে বাংলা ছবিতে রোমান্টিকতা সৃষ্টি করার জন্য তিনি বাংলা চলচ্চিত্রের সবচেয়ে বিখ্যাত অভিনেত্রী। ১৯৬০ ও ১৯৭০ দশকে তার অভিনীত ছবি মুক্তি পেয়েছে। স্বামী মারা যাওয়ার পরও তিনি অভিনয় চালিয়ে গেছেন, যেমন হিন্দি ছবি আন্ধি। এই চলচ্চিত্রে তিনি একজন নেত্রীর ভূমিকায় অভিনয় করেছেন। বলা হয় যে চরিত্রটির প্রেরণা এসেছে ইন্দিরা গান্ধী থেকে। এই ছবির জন্য তিনি "ফিল্মফেয়ার" শ্রেষ্ঠ অভিনেত্রী হিসেবে মনোনয়ন পেয়েছিলেন এবং তার স্বামী চরিত্রে অভিনয় করা সঞ্জীব কুমার শ্রেষ্ঠ অভিনেতার পুরস্কার জিতেছিলেন। হিন্দি চলচ্চিত্রে গুরুত্বপূর্ণ অবদানের স্বীকৃতি হিসেবে প্রতিবছর দাদাসাহেব সম্মাননা প্রদান করে ভারত সরকার। চলচ্চিত্রের অন্যতম মর্যাদাপূর্ণ এ সম্মাননা নিতে অস্বীকৃতি জানিয়েছিলেন সুচিত্রা সেন। ২০০৫ সালে দাদাসাহেব সম্মাননা প্রত্যাখ্যান করেছিলেন তিনি। সম্মাননা নিতে কলকাতা থেকে দিল্লি যেতে চাননি বলেই এমন সিদ্ধান্ত নিয়েছিলেন তিনি।


title: সাধনা বসু

text: আলিবাবা ছবিটির বাণিজ্যিক সাফল্যের পরে মধু বসু-সাধনা বসু জুটি একাধিক সফল বাংলা ও দ্বিভাষিক (বাংলা ও হিন্দী) ছবি উপহার দেন। এই সব ছবির মধ্যে অভিনয় (১৯৩৮), কুমকুম (১৯৪০), রাজনর্তকী (১৯৪২) বিশেষ উল্লেখযোগ্য। রাজনর্তকী ছবিটির একটি ইংরাজী সংস্করণ দা কোর্ট ডান্সার নামে মুক্তি পায়। সাধনা বসু অভিনীত শেষ ছবি বিক্রমোর্বশী (১৯৫৪)| মধু বসু ছাড়াও হিন্দী ভাষায় তিনি চতুর্ভুজ যোশী, কিদার শর্মা প্রভৃতি পরিচালকদের সাথে কাজ করেন। প্রখ্যাত কত্থক শিল্পী শোভনা নারায়ন সাধনা বসুর শিষ্যা।


title: যারা ছি যিন্দেগি

text: যারা ছি যিন্দেগি হচ্ছে ১৯৮৩ সালে মুক্তিপ্রাপ্ত একটি হিন্দি চলচ্চিত্র যেটি রচনা ও পরিচালনা করেন কে. বলচন্দ। এই চলচ্চিত্রে তামিল চলচ্চিত্র শিল্পের খ্যাতনামা অভিনেতা কামাল হাসান অভিনয় করেন এবং তার সঙ্গে ছিলেন অনিতা রাজ, নিলু ফুলে, মাঝহার খান, অর্জুন চক্রবর্তী এবং করণ রাজদান। এই চলচ্চিত্রটি আসলে বলচন্দেরই ১৯৮০ সালের তামিল ভাষার চলচ্চিত্র "ভারুমায়িন নিরাম ছিভাপ্পু" এর অনুকরণ, "ভারুমায়িন নিরাম ছিভাপ্পু"তেও কামাল হাসান ছিলেন তবে ওখানে তার বান্ধবীর চরিত্রে শ্রীদেবী অভিনয় করেছিলেন। "যারা ছি যিন্দেগি"র সংলাপ গুলজার লিখেছিলেন।


title: মিঠুন চক্রবর্তী

text: তিনি জনপ্রিয় পরিচালক মৃণাল সেনের পরিচালনায় "মৃগয়া" চলচ্চিত্রের মাধ্যমে রূপালী জগতে প্রবেশ করেন। অসামান্য অভিনয় নৈপুণ্যের জন্য এ ছবির মাধ্যমে তিনি সেরা অভিনেতা হিসেবে জাতীয় চলচ্চিত্র পুরস্কার লাভ করেন। অভিষেকের পর তিনি "দো আনজানে (১৯৭৬)" এবং "ফুল খিলে হ্যায় গুলশান গুলশান (১৯৭৭)" ছবি দু'টোয় সহ-চরিত্রে অভিনয় করেন। কিন্তু তাতে তিনি কোন গুরুত্ব ও সফলতা পাননি।


title: শম্ভু মিত্র

text: নাট্যাভিনয়ের সূত্রে চলচ্চিত্র জগতেও পা রেখেছিলেন শম্ভু মিত্র। খাজা আহমেদ আব্বাসের পরিচালনায় নির্মিত হিন্দি ছবি "ধরতি কে লাল"-এর সহকারী পরিচালক ছিলেন তিনি। অভিনয় করেছেন "মানিক", "শুভবিবাহ", "৪২", "কাঞ্চনরঙ্গ", "পথিক", "বউ-ঠাকুরাণীর হাট" প্রভৃতি চলচ্চিত্রে। অমিত মিত্রের সঙ্গে "একদিন রাত্রে" ও তার হিন্দি "জাগতে রহো"-র কাহিনি, চিত্রনাট্য ও পরিচালনার কাজ করেন। রাজ কাপুর প্রয়োজিত ও অভিনীত "জাগতে রহো" ছবিটি গ্রাঁ পিঁ সম্মানে ভূষিত হয়েছিল।


title: মহাবিস্ফোরণ তত্ত্ব

text: ভৌত বিশ্বতত্ত্বে মহাবিস্ফোরণ তত্ত্ব মহাবিশ্বের উৎপত্তি সম্পর্কে প্রদত্ত একটি বৈজ্ঞানিক তত্ত্ব। এই তত্ত্বের অন্যতম বৈশিষ্ট্য হলো কোন ধারাবাহিক প্রক্রিয়ার পরিবর্তে একটি বিশেষ মুহূর্তে মহাবিশ্বের উদ্ভব। এই তত্ত্ব বলে আজ থেকে প্রায় ১৩.৭৫ বিলিয়ন বছর পূর্বে এই মহাবিশ্ব একটি অতি ঘন এবং উত্তপ্ত অবস্থা থেকে সৃষ্টি হয়েছিল। বিজ্ঞানী এডুইন হাবল প্রথম বলেন, দূরবর্তী ছায়াপথসমূহের বেগ সামগ্রিকভাবে পর্যালোচনা করলে দেখা যায় এরা পরষ্পর দূরে সরে যাচ্ছে অর্থাৎ মহাবিশ্ব ক্রমশ সম্প্রসারিত হচ্ছে। আপেক্ষিকতার সাধারণ তত্ত্বের ফ্রিদমান-ল্যমেত্র্-রবার্টসন-ওয়াকার মেট্রিক অনুসারে এটি ব্যাখ্যা করা হয়েছে। এই তত্ত্বসমূহের সাহায্যে অতীত বিশ্লেষণ করে দেখা যায়, সমগ্র মহাবিশ্ব একটি সুপ্রাচীন বিন্দু অবস্থা থেকে উৎপত্তি লাভ করেছে। এই অবস্থায় সকল পদার্থ এবং শক্তি অতি উত্তপ্ত এবং ঘন অবস্থায় ছিল। কিন্তু এ অবস্থার আগে কী ছিল তা নিয়ে পদার্থবিজ্ঞানীদের মধ্যে কোন ঐকমত্য নেই। অবশ্য সাধারণ আপেক্ষিকতা এর আগের সময়ের ব্যাখ্যার জন্য মহাকর্ষীয় অদ্বৈত বিন্দু (সিংগুলারিটি) নামক একটি শব্দের প্রস্তাব করেছে।


title: মহাবিশ্ব

text: বিগ ব্যাং মডেল অনুযায়ী মহাবিশ্বের শুরু হয়েছিল একটা ভীষণ ঘন ও উষ্ণ দশা থেকে। এই সময় বা অবস্থাকে প্ল্যাঙ্ক ইপোখ বলে অভিহিত করা যায়। সেই সময় থেকে মহাবিশ্বের সম্প্রসারণ হয়ে চলেছে। বিজ্ঞানীদের ধারণা শুরুর খুব অল্প সময়ের মধ্যেই (১০ সেকেন্ডের মধ্যেই) মহাবিশ্বের অতি স্ফিতী (inflation) হয় যা কিনা দেশ বা স্থানের প্রতিটি অংশে প্রায় একই তাপমাত্রা স্থাপন করতে সাহায্য করে। এই সময়ে সুসম ঘনত্বের মাঝে হ্রাস-বৃদ্ধির ফলে ভবিষ্যত গ্যালাক্সি সৃষ্টির বীজ তৈরি হয়। মহাকর্ষ শক্তি মাধ্যমে সম্প্রসারণের বিরূদ্ধে বস্তুজগতকে আকর্ষিত করে গ্যালাক্সি সৃষ্টির পেছনে কৃষ্ণ বা অন্ধকার বস্তুর বিশেষ ভূমিকা আছে। অন্যদিকে মহাবিশ্বের বর্তমান প্রসারণের মাত্রার ত্বরণের জন্য কৃষ্ণ বা অন্ধকার শক্তি বলে একটি জিনিসকে দায়ী করা হচ্ছে। তাত্ত্বিক ভাবে কৃষ্ণ বস্তু মহাকর্ষ ছাড়া অন্য বলগুলোর সাথে (তড়িৎ-চুম্বকীয়, সবল ও দুর্বল) খুব অল্পই বিক্রিয়া করে সেইজন্য ডিটেকটর দিয়ে তাকে দেখা মুশকিল। বর্তমান মহাবিশ্বের মূল অংশই হচ্ছে কৃষ্ণ শক্তি, বাকিটা কৃষ্ণ বস্তু। আমরা চোখে বা ডিটেকটর মাধ্যমে যা দেখি তা মহাবিশ্বের মাত্র ৫ শতাংশের কম। এই মডেলে মহাবিশ্বের বর্তমান বয়েস ১৩.৭৫ বিলিয়ন বা ১,৩৭৫ কোটি বছর। এই মহাবিশ্বের দৃশ্যমান অংশের "এই মুহূর্তের" ব্যাস প্রায় ৯৩ বিলিয়ন আলোক বছর। যেহেতু মহাবিশ্বের প্রতিটি বিন্দু প্রতিটি বিন্দু থেকে প্রতি মুহূর্তে আরো দ্রুত সরছে, মহাবিশ্বের ব্যাস ১৩.৭৫ x ২ = ২৭.৫০ বিলিয়ন আলোক বছরের চাইতে বেশী। দেশ বা স্থানের প্রতিটি বিন্দু বহু দূরের কোন বিন্দুর তুলনায় আলোর গতির উর্ধে ভ্রমণ করে, যতক্ষণ না সেই বিন্দুগুলির মাঝে তথ্য আদানপ্রদান না হচ্ছে এই গতি বিশেষ বা সাধারণ আপেক্ষিকতার কোন নিয়ম ভঙ্গ করে না।


title: মহাবিস্ফোরণ তত্ত্ব

text: মহাবিশ্বের ত্বরণ সহকারে সম্প্রসারণের উপর আধুনিক পর্যবেক্ষণের ফলে আমরা জানতে পারছি যে বর্তমান দৃশ্যমান মহাবিশ্ব আমাদের ঘটনা দিগন্তের বাইরে চলে যাবে এবং আমরা আর বর্তমান দৃশ্যমান স্থানগুলোকেও দেখতে পারবো না। এর ফলে কি হতে পারে তা সঠিক জানা যায় নি। মহাবিশ্বের ল্যাম্ব্‌ডা-সিডিএম নকশায় অদৃশ্য শক্তিকে একটি মহাজাগতিক ধ্রুবক হিসেবে দেখানো হয়েছে। এই তত্ত্বে বলা হয়েছে, মহাবিশ্বের কেবল মহাকর্ষীয়ভাবে সীমাবদ্ধ বস্তুগুলোই একসাথে থাকবে, যেমন ছায়াপথ; অবশ্য মহাবিশ্বের প্রসারণ ও শীতলায়নের ফলে এদেরও তাপীয় মৃত্যু ঘটবে। অন্য একটি মতবাদ হচ্ছে ফ্যান্টম শক্তি মতবাদ। এটি অনুসারে ছায়াপথ স্তবক, তারা, গ্রহ, পরমাণু বা কেন্দ্রীন সবগুলোই এক সময় ছিন্নভিন্ন হয়ে যাবে এবং চির প্রসারণশীল মহাবিশ্বে এ কারণে এক সময় বিগ রিপ সৃষ্টি হবে।


title: সুপরিকল্পিত মহাবিশ্ব

text: সুপরিকল্পিত মহাবিশ্ব হচ্ছে এমন একটি প্রতিজ্ঞা, যেখানে বলা হয়, এ মহাবিশ্ব সৃষ্টির সময় যদি পদার্থবিজ্ঞানের ধ্রুবকের মান একটুও এদিক-সেদিক হত, তাহলে আমরা মহাবিশ্বের বর্তমান যে অবস্থা দেখছি, তা কখনোই এমন হত না। বলা হয়, প্রাণের অস্তিত্বের জন্য ধ্রুবকের যে মান থাকার প্রয়োজন ছিল, নিখুঁতভাবে সে মানই আছে। এর ফলেই এই মহাবিশ্বে প্রাণ সৃষ্টি সম্ভবপর হয়েছে, পদার্থের সৃষ্টি হয়েছে, নভোমণ্ডলীয় গঠন তৈরী হয়েছে, নানাবিধ বৈচিত্র্যের উদ্ভব বা জীবনকে বুঝা সম্ভবপর হয়েছে। এই প্রতিজ্ঞার নানাবিধ ব্যাখ্যা নিয়ে দার্শনিক, বিজ্ঞানী, ধর্মতত্ববিদ, এবং সৃষ্টিবাদের প্রবক্তারা আলোচনা করেন। সুপরিকল্পিত মহাবিশ্বের এ প্রকল্প মানবীয় নীতির ন্যায় হলেও, তা একইরুপ সমার্থক নয়, যদিও কখনো কখনো একে মহাবিশ্বে ব্যাখ্যার পর্যবেক্ষণ হিসেবে ব্যবহার করা হয়।


title: স্থানের মেট্রিক সম্প্রসারণ

text: দেখা যাচ্ছে তমোশক্তির ঘনত্ব বেশি হলে মহাবিশ্বের সূচকীয় সম্প্রসারণ ঘটে, অর্থাৎ বেগ দিনদিন বাড়তে থাকে বা ত্বরণ ঘটে। বর্তমানে ঠিক এটিই ঘটছে। কেন এমনটি ঘটেছে তা বোঝাও খুব কঠিন নয়। তিনটি উপাদানের ঘনত্ব সময়ের সাথে কিভাবে পরিবর্তিত হয় তা বুঝতে পারলেই এর কারণ বের করা সম্ভব:


title: মহাবিস্ফোরণ তত্ত্ব

text: অদৃশ্য শক্তি আবিষ্কারের পূর্বে বিশ্বতত্ত্ববিদগণ মহাবিশ্বের পরিণতি সম্পর্কে দুইটি ধারণা পোষণ করতেন। মহাবিশ্বের ভর ঘনত্ব যদি ক্রান্তি ঘনত্বের চেয়ে বেশী হয় তবে মহাবিশ্ব সম্প্রসারিত হয়ে একটি নির্দিষ্ট আকারে পৌঁছানোর পর আবার সংকুচিত হতে শুরু করবে। তখন এটি আবার ঘন ও উত্তপ্ত হতে থাকবে এবং একসময় সেই আদি অবস্থায় পৌঁছুবে যে অবস্থায় মহা সংকোচন শুরু হয়েছিলো। অন্যদিকে এই ঘনত্ব যদি ক্রান্তি ঘনত্বের সমান বা কম হয় তবে একসময় সম্প্রসারণ ধীর হয়ে যাবে, কিন্তু কখনই শেষ হবে না। মহাবিশ্ব যতই প্রসারিত হবে তত তার ঘনত্ব কমবে এবং এর ফলে আর নতুন তারা গঠিত হবে না। মহাবিশ্বের গড় তাপমাত্রা এসিম্পটোটিকভাবে পরম শূন্যের দিকে অগ্রসর হবে এবং মহা হিমায়ন (big freeze) অবস্থার সৃষ্টি হবে। এ সময় কৃষ্ণ গহ্বরসমূহ স্বতঃ বাষ্পীভূত হবে। মহাবিশ্বের এনট্রপি বাড়তে বাড়তে এমন একটি বিন্দুতে পৌঁছাবে যখন এ থেকে কোন সুসংগঠিত শক্তি পাওয়া যাবে না। এই অবস্থার নাম মহাবিশ্বের তাপীয় মৃত্যু। উপরন্তু, প্রোটন যদি অস্থিতিশীল হয় তাহলে হাউড্রোজেন (বর্তমান মহাবিশ্বের অন্যতম প্রাথমিক বেরিয়নিক নম্বর) অদৃশ্য হয়ে যাবে, রয়ে যাবে কেবল বিকিরণ।


title: প্রসারমান মহাবিশ্বের ভবিষ্যৎ

text: এর পর কি ঘটবে তা দূরকল্পনাভিত্তিক। এবং এর মত ঘটনা সুদুর ভবিষ্যতে ঘটতে পারে। পূর্ববর্তী সিঙ্গুলারিটি ঘটে যখন স্কেল ফ্যাক্টর সসীম, পরবর্তীটি ঘটে যখন স্কেল ফ্যাক্টর সীমাহীনরুপে বৃহৎ ব্যাসার্ধে। এছাড়াও মহাবিশ্ব দ্বিতীয় কোনো ইনফ্লেসন যুগে প্রবেশ করতে পারে অথবা, যদি কল্পনা করে নেওয়া হয় যে বর্তমান শুন্যস্থান (ইংরাজি : vacuum) অবস্থা একটি মিথ্যা শুন্যস্থান (ইংরাজি : false vacuum), সেই শুন্যস্থান নিম্ন শক্তিস্তরে ক্ষয় পেতে পারে।


title: প্রসারমান মহাবিশ্বের ভবিষ্যৎ

text: যদি তমোশক্তি, যা এক অপরিবর্তনীয় শক্তি ঘনত্ব যা মহাজাগতিক ধ্রুবক দ্বারা চিত্রিত করা হয়, এই মহাবিশ্বের সমস্ত স্থান সুষমভাবে ভর্তি করে থাকে, অথবা স্কেলার ফিল্ড, যেমন "কুইন্টেসেন্স" বা " মডুলি", যাদের শক্তি ঘনত্ব সময় এবং স্থানের সাপেক্ষে পরিবর্তিত হয় - মহাবিশ্বের প্রসারণ দ্রুততর করে তোলে। এর ফলস্বরূপ বিভিন্ন ছায়াপথ ক্রমবর্ধমান হারে পরস্পরের থেকে দূরে সরে যাচ্ছে। লোহিত সরণের (Redshift) কারণে পুরাতন আলোককণার তরঙ্গদৈর্ঘ্য দীর্ঘতর হচ্ছে এবং শক্তি ঘনত্ব হ্রাস পাচ্ছে । নক্ষত্রদের প্রত্যাশিত বয়স সাধারণত ১০ থেকে ১০ বছর। কিন্তু নক্ষত্রদের টিকে থাকার জন্য প্রয়োজনীয় গ্যাসের উৎস একদিন শেষ হয়ে যাবে এবং আমাদের মহাবিশ্ব ক্রমশ একটু একটু করে অন্ধকারতর হতে থাকবে। প্রোটন ক্ষয় তত্ত্ব অনুযায়ী নাক্ষত্রিক অবশেষ অন্তর্হিত হয়ে শুধু কৃষ্ণগহ্বর অবশেষ হিসাবে থেকে যাবে। সেগুলো একসময় হকিং বিকিরণের মাধ্যমে বিলুপ্ত হয়ে যাবে। শেষপর্যন্ত মহাবিশ্বের সর্বত্র তাপমাত্রা একই হয়ে যাবে, আর কোন কাজ করা যাবে না, এবং মহাবিশ্বের তাপ মৃত্যু ঘটবে।


title: মহাবিস্ফোরণ তত্ত্ব

text: এই বিষয়টি এখনও বোধগম্য নয় কেন মহাবিশ্বে পদার্থের থেকে প্রতিপদার্থের পরিমাণ বেশী। ধারণা করা হয়, মহাবিশ্ব যখন নবীন এবং প্রচণ্ড উত্তপ্ত ছিল তখন, এটি পরিসাংখ্যিক সাম্যাবস্থা বজায় রাখছিল অর্থাৎ এতে বেরিয়ন এবং প্রতিবেরিয়নের পরিমাণ সমান ছিল। কিন্তু বর্তমান পর্যবেক্ষণ প্রমাণ করেছে যে পর্যবেক্ষণযোগ্য মহাবিশ্ব প্রায় পুরোটাই পদার্থ দ্বারা গঠিত। এর সমাধানে বলা হয়েছে, বেরিওজেনেসিস নামক একটি অজ্ঞাত পদ্ধতি এই অপ্রতিসাম্যের সৃষ্টি করেছে। বেরিওজেনেসিস ঘটার জন্য শাখারভ শর্তগুলো অবশ্যই পূর্ণ হতে হবে। বিজ্ঞানী আন্দ্রেই শাখারভ এই শর্তগুলো উত্থাপন করেন। এই শর্তগুলোতে বলা হয়েছে, মহাবিশ্বে সেই বেরিয়ন সংখ্যা থাকতে হবে যা সংরক্ষিত নয়, সি-প্রতিসাম্য এবং সিপি-প্রতিসাম্য লংঘন করতে হবে এবং মহাবিশ্বকে তাপগতীয় সাম্যাবস্থা থেকে দূরে থাকতে হবে। আদর্শ নকশায় এই সবগুলো শর্ত পালিত হয়, কিন্তু এর প্রভাব বিদ্যমান বেরিয়ন অপ্রতিসাম্য ব্যাখ্যা করার মত যথেষ্ট প্রমাণ উপস্থাপন করতে পারে নি। বর্তমানে জেনেভায় অবস্থিত সার্নে যথেষ্ট প্রতি-হাইড্রোজেন সঞ্চয়ের জন্য গবেষণা চলছে যাতে তাদের সাথে হাইড্রোজেনের বর্ণালীর তুলনা করা যেতে পারে। এ থেকে যদি তাদের বর্ণালীর মধ্যে কোন পার্থক্য পাওয়া যায় তবে তা সিপিটি প্রতিসাম্য লঙ্ঘন করবে এবং তথাপি লোরেন্‌ৎস লংঘন ঘটবে।


title: পুনরায়নীকরণ

text: সময়ের সাথে সাথে মহাবিশ্ব প্রসারিত হতে থাকে এবং এর তাপমাত্রাও কমতে থাকে। মহা বিস্ফোরণের ৪০০,০০০ বছর পর (যার লাল সরণ, z=১১০০) তাপমাত্রা ৩০০০ কেলভিনে নেমে আসে। এই তাপমাত্রায় প্রোটন এবং ইলেকট্রন মিলে পরমাণু গঠন করে, যাকে পুনর্মিলন নামে ডাকা হয়। এ সময় কণা এবং বিকিরণের যুগলায়ন (coupling) ভেঙে যায় এবং বিকিরণ মুক্ত হয়ে সমগ্র মহাবিশ্বে ছড়িয়ে পড়ে। কারণ মহাবিশ্ব সে সময় অনচ্ছ থেকে সম্পূর্ণ স্বচ্ছ হয়ে গিয়েছিল। এর মাধ্যমে অন্ধকার যুগের সূচনা ঘটে। এই যুগে মহাবিশ্ব ছিল স্বচ্ছ। কারণ অনচ্ছ করার জন্য কণা-বিকিরণ যুগলায়নের প্রয়োজন পড়ে। পরমাণুর মধ্যস্থিত ইলেকট্রন কোন নির্দিষ্ট শক্তিস্তর থেকে উপরের শক্তিস্তরে যাওয়ার জন্য শক্তি শোষণ করে, পরে যখন সে আবার পূর্বের শক্তিস্তরে ফিরে আসা তখন শোষিত শক্তিটি তড়িচ্চুম্বকীয় বিকিরণ হিসেবে নিসৃত হয়। এর মাধ্যমেই মহাবিশ্বে অনচ্ছতা তৈরি হয়। সম্পূর্ণ নিরপেক্ষ পরমাণুর মধ্যকার ইলেকট্রনকে এভাবে আয়নীত করার মত কোন শক্তি সে সময় ছিল না বিধায় মহাবিশ্ব স্বচ্ছ থাকে। উল্লেখ্য, পুনর্মিলনের আগে কণা-প্রতিকণার অবিরাম সৃষ্টি ও পুনর্বিলয়ের মাধ্যমে যে কণা-বিকিরণ যুগলায়ন ঘটছিল তার মাধ্যমেই অনচ্ছতার সৃষ্টি হয়েছিল।


title: ডাব্লিউডাব্লিউই এনএক্সটি

text: ডাব্লিউডাব্লিউই এনএক্সটি হল ডাব্লিউডাব্লিউই এর জন্য পেশাদারি কুস্তি উন্নয়নমূলক শাখা। এটা উইন্টার পার্ক, ফ্লোরিডায় অবস্থিত। এটার প্রতিষ্ঠাতা ট্রিপল এইচ (পল লেভেসকিউ)। ২০১২ সালের আগষ্ট মাস থেকে ২০১৩ সালের জুন মাস পর্যন্ত , এটা ছিল স্বতন্ত্র। কিন্তু এটা ডাব্লিউডাব্লিউ এর উন্নায়নমূলক শাখা। ২০১৩ সালের জুন মাসে এনএক্সটি রেসলিং এর অফিসিয়াল ওয়েবসাইট বন্ধ করে দেওয়া হয় এবং সকল কন্টেন্ট ডাব্লিউডাব্লিউই.কম এ স্থান্তর করা হয়। ২০১৪ সালের ফেব্রুয়ারি মাসে, এনএক্সটি টেলিভিশন সিরিজ শুরু করে। যেটা ডাব্লিউডাব্লিউই নেটিওয়ার্ক এ প্রচার করা হয়।


title: ডাব্লিউডাব্লিউই নেটওয়ার্ক

text: ডাব্লিউডাব্লিউই নেটওয়ার্ক হলো একটি সাবস্ক্রিপশন ভিত্তিক ভিডিও স্ট্রিমিং সেবা যেটির মালিক ডাব্লিউডাব্লিউই। এই ধারণাটি সম্পর্কে মূলত ২০১১ সালে ঘোষণা করা হয়, জানুয়ারি ৪ ২০১৪ সালে ডাব্লিউডাব্লিউই ঘোষণা করে এই নেটওয়ার্কটি ফেব্রুয়ারি ২৪ তারিখে যুক্তরাষ্ট্রে উদ্বোধন করা হবে। জুলাই ৩১ তারিখে অস্ট্রেলিয়া, কানাডা, নিউজিল্যান্ড, হংকং, সিঙ্গাপুর, মালয়েশিয়া, মেক্সিকো, স্পেন, তুরস্কতে এই সেবাটি সরাসরি হয়। আগস্ট ১৭ তারিখে বিশ্বের অন্যান্য দেশে এই সেবাটি চালু করা হয়। এটি অপ্রত্যাশিত ভাবে জানুয়ারি ১৩, ২০১৫ তে যুক্তরাজ্য এবং আয়ারল্যান্ড এ চালু হয় যা পরিকল্পনার থেকে কয়েক সপ্তাহ আগে, এবং পূর্ব পরিকল্পনা থেকে দেরিতে যেটি নভেম্বরে চালু হওয়ার কথা ছিল। ডাব্লিউডাব্লিউই নেটওয়ার্ক ২৪ ঘন্টা স্ট্রিমিং করা যায়।


title: ডাব্লিউডাব্লিউই

text: ডাব্লু ডাব্লুএইচ নামটিও 195২ সালে ক্যাপিটল রেস্টলিং কর্পোরেশন হিসাবে জেস ম্যাকমাহন এবং টুটস মন্ড্ট দ্বারা প্রতিষ্ঠিত পেশাদারী কুস্তি প্রচারকে বোঝায়। ২018 সালের মধ্যে এটি বিশ্বব্যাপী বৃহত্তম কুস্তি প্রচার, যা বছরে 500 টি ইভেন্ট ধারণ করে, বিভিন্ন বিশ্বব্যাপী ভ্রমণ ব্র্যান্ডগুলিতে বিভক্ত, [10] এবং এটি 150 টিরও বেশি দেশে প্রায় 36 মিলিয়ন দর্শকদের কাছে উপলব্ধ। কোম্পানির বিশ্বব্যাপী সদর দপ্তর স্ট্যামফোর্ড, কানেকটিকাট-এ অবস্থিত, সারা বিশ্বের প্রধান শহরগুলির অফিসগুলিতে। [11] [12]


title: ডেট্রয়েট

text: ডেট্রয়েটের অনেক প্রতিষ্ঠান উদীয়মান প্রযুক্তি যেমন-বায়োপ্রযুক্তি, ন্যানোপ্রযুক্তি, তথ্য প্রযুক্তি এবং হাইড্রোজেন জ্বালানি কোষ খাতে বিনিয়োগ করেছে। ডেট্রয়েট মেট্রোর প্রধান বাণিজ্যিক কেন্দ্রে বড় কোম্পানিগুলোকে স্থানান্তরের জন্য তারবিহীন ইন্টারনেটে, কর অনুদান, বিনোদন, একটি আন্তর্জাতিক নদীতীর এবং সুউচ্চ আবাসিক ভবন নির্মাণ করা হয়েছে। ফলে বেশ কিছু বহুজাতিক কোম্পানি এখানে তাদের সদর দপ্তর স্থাপন করেছে। এদের মধ্যে কম্পিউওয়্যার বিশ্ব সদর-দপ্তর, ওনস্টার, রেনেইসেন্স সেন্টারে এইচপি-এর আঞ্চলিক অফিস, ওয়ান কেনেডি স্কয়ারে আর্ন্সট এন্ড ইয়ং-এর অফিস উল্লেখযোগ্য।


title: আমেরিকান ইন্টারন্যাশনাল গ্রুপ

text: আমেরিকান ইন্টারন্যাশনাল গ্রুপ (এআইজি) একটি বৃহৎ মার্কিন বীমা প্রতিষ্ঠান। এর সদর দপ্তর নিউ ইয়র্কে অবস্থিত। এর ইউরোপীয় সদর দপ্তর ইংল্যান্ডের লন্ডনে অবস্থিত। ফর্বেস ম্যাগাজিন অনুসারে এআইজি বিশ্বের চতুর্থ বৃহত্তম প্রতিষ্ঠান। এ কোম্পানিটি ম্যানচেস্টার ইউনাইটেড দলের স্পন্সর।


title: ইউএফসি

text: আলটিমেট ফাইটিং চ্যাম্পিয়নশিপ (ইউএফসি) হলো আমেরিকার মিশ্র মার্শাল আর্টসের কোম্পানি। এর মূল প্রতিষ্ঠান হলো ডাব্লিউএমই-এমজি। ইউএফসির সদর দপ্তর যুক্তরাষ্ট্রের লাস ভেগাস, নেভাডায় অবস্থিত। এটা বিশ্বের সবচেয়ে বড় মিশ্র মার্শাল আর্টসের কোম্পানি, যেখানে বিশ্বের সব স্বনাম ধন্য মিশ্র মার্শাল আর্টিস্টরা খেলে। এর সদর দপ্তর যুক্তরাষ্ট্রে-এ হলেও এর বিভিন্ন অনুষ্ঠান বিশ্বের বিভিন্ন দেশে অনুষ্ঠিত হয়। এই কোম্পানির খেলোয়াড়রা ১০টি বিভাগে বিভক্ত এবং এর খেলা মিশ্র মার্শাল আর্টসের নিয়ম অনুসারে সম্পাদিত হয়। ইউএফসি আজ পর্যন্ত প্রায় ৩০০টি খেলার অনুষ্ঠানের আয়োজন করেছে। এই কোম্পানির বর্তমান প্রেসিডেন্ট হলেন ডানা ওয়াইট।


title: অ্যাডোবি সিস্টেমস

text:
অ্যাডবি সিস্টেমস () (ইংরেজীতে: Adobe Systems) একটি মার্কিন কম্পিউটার সফটওয়্যার কোম্পানি। কোম্পানিটির সদর-দপ্তর ক্যালিফোর্নিয়ার সান জোস শহরে অবস্থিত। অ্যাডোবি সিস্টেমস মাল্টিমিডিয়া সফটওয়্যার তৈরির জন্য পৃথিবীব্যাপী বিখ্যাত। বর্তমানে মাল্টিমিডিয়ার পাশাপাশি অ্যাডোবি ইন্টারনেট অ্যাপ্লিকেশন উন্নয়নও করছে।
জন ওয়ারনক এবং চার্লস গেশক কর্তৃক ১৯৮২ সালের ডিসেম্বরে অ্যাডোবি সিস্টেমস প্রতিষ্ঠিত হয়। তাঁরা উভয়ই পালো আল্টো রিসার্চ সেন্টার ত্যাগ করে অ্যাডোবি সিস্টেমস প্রতিষ্ঠা করে। মূলত পোস্টস্ক্রিপ্ট পেজ ডিসক্রিপশন ল্যাঙ্গুয়েজ উন্নয়ন ও বিক্রয়ের জন্যই তাঁরা অ্যাডোবি প্রতিষ্ঠা করেন। ১৯৮৫ অ্যাপল ইনকর্পোরেটেড তাদের লেজার রাইটার প্রিন্টারে ব্যবহারের জন্য পোস্টস্ক্রিপ্টের লাইসেন্স করে যার ফলে ডেস্কটপ পাবলিশিং-এর উন্নয়নের ধারা উন্মোচিত হয়। ক্যালিফোর্নিয়ার লস আন্টোসে অবস্থিত অ্যাডোবি নামের একটি খাঁড়ির নামে কোম্পানির নাম অ্যাডোবি সিস্টেমস রাখা হয়। এই খাঁড়িটি অ্যাডোবির একজন প্রতিষ্ঠাতার বাড়ির পেছন দিয়ে প্রবাহিত হয়। ২০০৫ সালের ডিসেম্বরে অ্যাডোবি এর প্রধান প্রতিদ্বন্দ্বী ম্যাক্রোমিডিয়াকে কিনে নেয়। যার ফলে অ্যাডোবির পণ্য-তালিকায় বেশ কিছু সফটওয়্যার ও সফটওয়্যার প্ল্যাটফরম যোগ হয়।
আগস্ট ২০০৯ নাগাদ, অ্যাডোবির মোট কর্মকর্তা-কর্মচারীর সংখ্যা ৭,৫৬৪ জন। এদের প্রায় ৪০% সান জোসে কর্মরত। ক্যালিফোর্নিয়ার সান জোসে সদর-দপ্তর ছাড়াও অর্লান্ডো, ফ্লোরিডা; সিয়াটল, ওয়াশিংটন; সান ফ্রান্সিসকো, ক্যালিফোর্নিয়া; অটোয়া, অন্টারিও; মিনিয়াপোলিস, মিনেসোটা; হ্যামবুর্গ, জার্মানি; নোইদা, ভারত; বেঙ্গালুরু, ভারত; বুখারেস্ট, রোমানিয়া; এবং বেইজিং, চীনে অ্যাডোবির অফিস রয়েছে।


title: স্মুল

text: স্মুল হল একটি মার্কিন মোবাইল অ্যাপ উন্নয়নকারী, যেটির সদর দপ্তর মার্কিন যুক্তরাষ্ট্রের ক্যালিফোর্নিয়া রাজ্যের সান ফ্রান্সিস্কো শহরে অবস্থিত। প্রতিষ্ঠানটি আইওএস, এন্ড্রোয়েড আমাজন.কম-এর কিন্ডেল ফ্যায়ার এর জন্য সামাজিকধর্মী সঙ্গীত সৃষ্টিকারী অ্যাপলিকেশন উন্নীত করতে বিশেষজ্ঞ।


title: ডেল্টা এয়ারলাইন্স

text: ডেল্টার কর্পোরেট সদর দপ্তর টি আটলান্টা শহরের ভিতর হার্টসফিল্ড-জ্যাকসন আটলান্টা আন্তর্জাতিক বিমানবন্দর এর উত্তর সীমানার উপর একটি কর্পোরেট ক্যাম্পাস এ অবস্থিত| ১৯৪১ সাল থেকে এই অবস্থান টি ডেল্টার সদর দপ্তর হিসেবে কাজ করছে যখন এই কোম্পানি তাদের কর্পোরেট অফিস মনরো, লুইসিয়ানা থেকে স্থানান্তর করে বৃহত্তর আটলান্টা তে সরিয়ে নিয়ে আনে|


title: মাইক্রোসফট কর্পোরেশন

text: মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।


title: সৃষ্টিকর্তা

text:
সৃষ্টিকর্তা একটি বাংলা শব্দ (, - আল খালিক); যিনি সৃষ্টি করেন তাকেইই সৃষ্টিকর্তা বলা হয়। বিভিন্ন ধর্মের বিশ্বাসীরা যে মহান অস্তিত্ব সময়, স্থান, জীব, মহাকাশসহ সকল কিছু সৃষ্টি করেছেন তাকে সৃষ্টিকর্তা বা স্র্রষ্টা নামে সম্বোধন করে। বিশ্বাসীরা এই মহাবিশ্বের জীব ও জড় সমস্ত কিছুর সৃষ্টিকর্তা ও নিয়ন্ত্রক আছে বলে বিশ্বাস করে; এদেরকে আস্তিক বলা হয়। আবার অনেকে সৃষ্টিকর্তার অস্তিত্বকে অস্বীকার করে, তাদের বলা হয় নাস্তিক।
সৃষ্টিকর্তা একটি অধিক ব্যবহৃত বাংলা শব্দ যা মুলত বিধাতা,ভগবান, ঈশ্বর, ইলাহি, আল্লাহ প্রভৃতি বোঝাতে ব্যবহার করা হয়ে থাকে। ভাবা হয়, তিনি জাগতিক ক্ষমতার সর্বোচ্চ অবস্থানে অবস্থানকারী কোন অস্তিত্ব।


title: সৃষ্টিকর্তার অস্তিত্ব

text:
সৃষ্টিকর্তা আছেন কি নেই এটি অনেক প্রাচীনকাল থেকেই একটি দার্শনিক বিতর্কের বিষয়  । যা বিভিন্ন সময়ে প্রতিটি  সভ্যতায়  যুক্তি ও  তর্কের মাধ্যমে  আলোচিত হয়ে এসেছে ।
সভ্যতার শুরু থেকেই সৃষ্টিকর্তার অস্তিত্ব স্বীকারকারী আর অস্বীকারকারীদের এই বিতর্ক চলমান ।
সৃষ্টিকর্তার অস্তিত্বের পক্ষে ও বিপক্ষে অনেক ধরনের যুক্তি দেখান হয়ে থাকে । প্রাচীন কালে এই সকল যুক্তিগুলো দার্শনিক মতবাদের মধ্যে সীমাবদ্ধ থাকলেও এখন তা পদার্থ বিদ্যার  বিভিন্ন পরীক্ষার মাধ্যমে এর পক্ষে ও বিপক্ষে  যুক্তি দেওয়া হয়ে থাকে । দার্শনিক মতবাদে সৃষ্টিকর্তার অস্তিত্বের পক্ষে বেশি যুক্তি থাকলেও  বর্তমান অনেক পদার্থ বিজ্ঞনি সৃষ্টিকর্তার অস্তিত্ব সম্পর্কে প্রশ্ন তুলেছেন । বিশ্বাসীদের মতে সৃষ্টিকর্তার অস্তিত্ব কেবল ভাবগত ভাবেই উপ্লব্ধি সম্ভব একে বিজ্ঞন দিয়ে প্রমানের চেষ্টা অমুলক ।


title: হিসাববিজ্ঞান তথ্য ব্যবস্থা

text:
অনেক বড় এবং এসএমই এখন সাম্প্রতিক বছরগুলিতে খরচ কার্যকর ক্লাউড ভিত্তিক অ্যাকাউন্টিং তথ্য সিস্টেম গ্রহণ করে।
অনেক বছর আগেও, বেশিরভাগ সংগঠন, এমনকি বড় বড়, সফ্টওয়্যার প্রকাশক বা পরামর্শদাতা যারা প্রতিষ্ঠানটি বুঝতে পারেন এবং যারা আদর্শ কনফিগারেশন নির্বাচন এবং বাস্তবায়ন করতে সাহায্য করে, তাদের সমস্ত বিবেচনা করে বাইরের পরামর্শদাতা নিয়োগ করতো।
একটি অ্যাকাউন্টিং তথ্য সিস্টেম বাস্তবায়ন পদক্ষেপ নিম্নরূপ হয়:
যখন সিস্টেমটি ডিজাইন করা হয়ে যায়, একটি RFP প্রয়োজনীয়তা এবং মৌলিক নকশা বিবরণ তৈরি করা হয়। বিক্রেতাদের প্রস্তাবটির প্রতিক্রিয়া জানাতে বলা হয়, যাতে পণ্যগুলি প্রদর্শন করা যায় এবং সংগঠনের প্রয়োজনগুলি বিশেষভাবে সাড়া দিতে পারে। আদর্শভাবে, বিক্রেতার ইনপুট নিয়ন্ত্রণ ফাইলগুলি, নমুনা মাস্টার রেকর্ডগুলি এবং লেনদেনগুলি কীভাবে প্রক্রিয়া করা হয় তা প্রদর্শন করতে সক্ষম হতে পারে যেগুলি যে সিদ্ধান্তগুলি পরিচালনা করে তা সিদ্ধান্তের প্রয়োজন হয়। তথ্য প্রযুক্তি পরিকাঠামোর জন্য একটি RFP সফটওয়্যার পণ্য নির্বাচন অনুসরণ করে কারণ সফ্টওয়্যার পণ্য সাধারণত অবকাঠামো জন্য নির্দিষ্ট প্রয়োজনীয়তা আছে। কখনও কখনও, সফ্টওয়্যার এবং পরিকাঠামো একই বিক্রেতা থেকে নির্বাচিত হয়। যদি না হয়, প্রতিষ্ঠানটির অবশ্যই এটি নিশ্চিত করা উচিত যে সফ্টওয়্যার বা অবকাঠামোগুলির সাথে কোনও সমস্যা থাকলে "অংকগুলি নির্দেশ করে" বিক্রেতারা একসঙ্গে কাজ করবে।


title: ডিজিটাল স্বাক্ষরতা

text: ডিজিটাল লিটারেসি বা ডিজিটাল স্বাক্ষরতা এই একুশের দশকে তার নিজস্ব জায়গা তৈরি করে নিয়েছে। এটি হল ডিজিটাল প্রযুক্তির মাধ্যমে তথ্য তৈরী করার এবং বিশ্লেষন করার ক্ষমতা। বিভিন্ন বয়সের ছাত্রছাত্রীবৃন্দের কলেজে বা চাকুরিক্ষেত্রে সাফল্যের জন্য প্রয়োজন এই বিষয়ে নৈপুণ্যের বিকাশ। এই কারণে শিক্ষক-শিক্ষিকাগণ শ্রেণীকক্ষে প্রযুক্তিবদ্যাকে আনয়নের জন্য হরেকরকম উপকরণ ব্যবহার করছেন। ঐতিহাসিক ঘটনাবলী সম্পর্কে মতামত প্রকাশ থেকে শুরু করে বৈজ্ঞানিক গবেষণা সংক্রান্ত বিষয়গুলির লিখিত রূপায়ণ প্রভৃতি বিভিন্ন ক্ষেত্রে প্রশিক্ষকদের অনেক সুযোগ সুবিধার প্রাপ্তি ঘটেছে যাতে তারা নতুন প্রযুক্তিবিদ্যা উত্থাপন করতে পারেন যা ছাত্রছাত্রীদের প্রয়োজনীয় দক্ষতা অর্জনের ক্ষেত্রে উপভোগ্য হয়ে উঠবে।


title: হিসাববিজ্ঞান তথ্য ব্যবস্থা

text:
AIS সাধারণত ব্যবহারকারী, প্রক্রিয়াকরণ এবং স্বতন্ত্র স্তরগুলির মধ্যে ডেটা পরিচালনার জন্য উপস্থাপনা পৃথক একটি মাল্টিটায়ার স্থাপত্য অনুসরণ করে। উপস্থাপনা স্তরটি পরিচালনা করে যা সিস্টেমের কার্যকরী ব্যবহারকারীদের (মোবাইল ডিভাইস, ওয়েব ব্রাউজার বা ক্লায়েন্টের মাধ্যমে) তথ্য প্রদর্শিত এবং দেখা যায়। সমগ্র সিস্টেমটি একটি কেন্দ্রীয় ডাটাবেস দ্বারা সমর্থিত হয় যা সমস্ত ডেটা সংরক্ষণ করে। এই মূল ব্যবসা প্রক্রিয়ার (ক্রয়, দ্রব্য, অ্যাকাউন্টিং) বা পরিসংখ্যান থেকে উৎপন্ন লেনদেনের ডেটা অন্তর্ভুক্ত করতে পারে, তথ্য (কর্মী এবং গ্রাহক অ্যাকাউন্ট রেকর্ড এবং কনফিগারেশন সেটিংস) প্রক্রিয়াকরণের সময় উল্লেখ করা হয় এমন মাস্টার ডেটা। লেনদেন হিসাবে, তথ্য ব্যবসায়িক ঘটনা থেকে সংগৃহীত হয় এবং সিস্টেমের ডাটাবেসের মধ্যে সংরক্ষিত হয় যেখানে এটি পুনরুদ্ধার করা যায় এবং তথ্যের জন্য কার্যকরী করা হয় যা কার্যকরী সিদ্ধান্ত। অ্যাপ্লিকেশন স্তর লগ রাখা কাঁচা ডেটা উদ্ধার ডাটাবেস স্তর, কনফিগার করা ব্যবসায়ের লজিকের উপর ভিত্তি করে এটি চালনা করে এবং ব্যবহারকারীদের কাছে প্রদর্শন করার জন্য উপস্থাপনার স্তরে এটি পাস করে। উদাহরণস্বরূপ, একটি চালান প্রক্রিয়া করার সময় অ্যাকাউন্ট পরিশোধযোগ্য বিভাগ বিবেচনা করে। একটি অ্যাকাউন্টিং তথ্য সিস্টেমের মাধ্যমে, একটি অ্যাকাউন্ট প্রদেয় ক্লার্ক চালানোতে প্রবেশ করে, একটি দ্বারা প্রদত্ত
বিক্রেতার, সিস্টেম যেখানে এটি তারপর ডাটাবেসে সংরক্ষণ করা হয়। বিক্রেতার কাছ থেকে পণ্য পাওয়া গেলে, একটি রসিদ তৈরি করা হয় এবং এআইসএ প্রবেশ করানো হয়। অ্যাকাউন্ট প্রদেয়যোগ্য ডিস্ট্রিবিউশন বিক্রেতার আগে, সিস্টেমের অ্যাপ্লিকেশন প্রসেসিং টিয়ার একটি তিন-উপায় মিলিত করে যেখানে এটি রসিদ এবং প্রাথমিক ক্রয় অর্ডারের পরিমাণের সাথে স্বয়ংক্রিয়ভাবে চালানের পরিমাণের সাথে মেলে। মিল সম্পূর্ণ হওয়ার পর, অনুমোদনের জন্য একটি অ্যাকাউন্ট প্রদেয় অ্যাকাউন্টে একটি ইমেল পাঠানো হয়। এখানে থেকে একটি ভাউচার তৈরি করা যায় এবং বিক্রেতাকে শেষ পর্যন্ত পরিশোধ করা যাবে।


title: ডিএনএ আলেখন

text: ডিএনএ তথ্য ভাণ্ডার এর প্রথম প্রয়োগ ছিল কেল্ভিন W.P. মিলার এবং জন এল ডাসণ এর কেমব্রিজ বিশ্ববিদ্যালয় এ মাইটোকন্ড্রিয়াল ডিএনএ একত্রীকরণ (১৯৯৬ - ১৯৯৮)। এই তথ্য মিলার এর PhD থিসিস এর জন্ন প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার পরিচালিত। আমেরিকা যুক্তরাষ্ট্র সবচেয়ে বড় ডিএনএ তথ্য ভাণ্ডার টি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত । ইউনাইটেড কিংডম ও একটি একই রকম ডিএনএ তথ্য ভাণ্ডার পরিচালনা করেন যার নাম National DNA Database (NDNAD) ।


title: ডিজিটাল কন্টেইনার ফরমেট

text: কন্টেইনারের মাধ্যমে কন্টেইনারের মধ্যস্থিত বিভিন্ন প্রকারের ডাটা চিহ্নিত করা যায়। সাধারণ কন্টেইনারে হয়ত বিভিন্ন ধরনের অডিও ফরমেট থাকবে কিন্তু জটিল ও উন্নত কন্টেইনারে বহু অডিও ভিডিও স্ট্রীম, সাবটাইটেল, অধ্যায় তথ্য, ট্যাগিং তথ্য (মেটাডাটা) থাকে এবং সেগুলো একসাথে চলার জন্য তথ্যগুলো এমনভাবে থাকে যাতে তা সমলয়ে হয়। বেশির ভাগ সময়ই, ফাইল হেডারে মেটাডাটা এবং সময়লয়ের তথ্য কন্টেইনার ফরমেট দ্বারা সুনির্দিষ্ট করে দেয়া থাকে। উদাহরণ হিসেবে বলা যায়, ইন্টারনেট ভিডিও স্ট্রীমিং যাকে বানানো হয়েছে নিম্ন মান এবং দ্রুততার জন্য উচ্চ মান সম্পন্ন ডিভিডি স্ট্রীম থেকে ভিন্ন।


title: সত্তা শনাক্তকরণ

text: কিছু বিজ্ঞানী মনে করেন সৃষ্টিকর্তা ঈশ্বর হচ্ছেন এজেন্ট ডিটেকশনের উপজাত। স্পেনডেল অভিযোজিত অংশের সাইড ইফেক্ট হিসেবে তৈরী হয়। মনস্তত্বে একটি বিষয় আছে, তা হলো" যদি তুমি কোনো জঙ্গলে ডাল ভাঙ্গার আওয়াজ শুনতে পাও, তবে ধরে নিবে এর পিছনে কোনো উদ্দেশ্যমুলক বল কাজ করছে।" এই চারিত্রিক বৈশিষ্ট্যই প্রাইমেটদের খুন হয়ে যাওয়া বা খাদ্য হিসেবে কারো পেটে চলে যাবার হাত থেকে রক্ষা করেছিল। যাইহোক, এই হাইপোথিটিক্যাল বৈশিষ্ট্য আধুনিক মানুষের অভ্যন্তরেও কাজ করে। কিছু বিবর্তনীয় মনোবিজ্ঞানী তাত্বিক ভাবে এটাই বিশ্লেষণ করেছেন যে, "এমনকি যদি জঙ্গলে বাতাসের কারণে মড়মড় আওয়াজ হয়, আধুনিক মানুষ ধরে নেয় এর পিছনে কোনো সংবেদী প্রতিনিধি আছে, তারা এই প্রতিনিধিকে ঈশ্বরও ভেবে বসতে পারে।"


title: ডিএনএ তথ্য ভাণ্ডার

text: ডিএনএ তথ্য ভাণ্ডার এর প্রথম প্রয়োগ ছিল কেলভিন ডব্লিউ পি মিলার এবং জন এল ডাসন এর কেমব্রিজ বিশ্ববিদ্যালয় এ মাইটোকন্ড্রিয়াল ডিএনএ একত্রীকরণ (১৯৯৬ - ১৯৯৮)। এই তথ্য মিলার এর PhD থিসিস এর জন্য প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার পরিচালিত। আমেরিকা যুক্তরাষ্ট্র সবচেয়ে বড় ডিএনএ তথ্য ভাণ্ডার টি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত । ইউনাইটেড কিংডম ও একটি একই রকম ডিএনএ তথ্য ভাণ্ডার পরিচালনা করেন যার নাম National DNA Database (NDNAD) ।


title: বার্নাট মেত্‌জে

text: ১৩৮১ সালে বার্নাট মেত্‌জে "দ্য বুক অব ফরচুন অ্যান্ড উইসডম" বইটি রচনা করেন। এটি এক ধরণের রূপক কবিতা ছিল যার প্রথম আট পদ্যাংশ মধ্যযুগীয় অনুবাদের মতন করে ঐশ্বরিক দূরদর্শিতার উপর প্রশ্ন করে। এখানে রূপকভাবেই ভাগ্য নামের দ্বীপে গিয়ে তিনি জানতে পারেন যে সৃষ্টিকর্তা দুর্ভাগ্যকে পাঠান এক ধরণের পরীক্ষা হিসেবে, যা মানুষের নিরীহতা এবং গুণাবলীকে বের করে আনে।


title: মারুন ৫

text:
মারুন ৫ হল একটি আমেরিকান পপ রক ব্যান্ড যা ক্যালিফোর্নিয়ার লস এঞ্জেলেসে প্রতিষ্ঠিত হয়। এটির বর্তমান প্রধান গায়ক অ্যাডাম লেভিন, কীবোর্ড এবং তাল গিটারবাদক জেসি কারমাইকেল, ব্যাসিস্ট মিকি ম্যাডেন, প্রধান গিটারবাদক জেমস ভ্যালেনটাইন, ড্রামার ম্যাট ফ্লিন এবং কীবোর্ডের পি জে মর্টন। বর্তমানের এই গ্রুপটি প্রতিষ্ঠিত হওয়ার আগে, আসল চারজন সদস্য, অ্যাডাম লেভিন (প্রধান কণ্ঠস্বর, প্রধান গিটার), জেসি কারমাইকেল (তাল গিটার, ব্যাকিং কণ্ঠস্বর), মিকি ম্যাডেন (ব্যাজ গিটার) এবং রায়ান ডাসিক (ড্রামস) মিলে ১৯৯৪ সালে কারার'স ফুল নামে একটি ব্যান্ড খুলেছিল , যখন কিনা তারা উচ্চ বিদ্যালয়ে অধ্যায়নরত ছিল।
ব্যান্ডটি, নিজেরা একটি অ্যালবাম প্রকাশ করেছিল যার নাম ছিল "উই লাইক ডিগিং?", তারপর তারা রিপ্রাইস রেকর্ডসের সঙ্গে চুক্তিবদ্ধ হয় এবং ১৯৯৭ সালে তাদের "দ্য ফোর্থ ওয়ার্ল্ড" অ্যালবাম মুক্তি পায়। অ্যালবামটিরর পরে এটি ঈষদুষ্ণ প্রতিক্রিয়া সৃষ্টি করতে সমর্থ হয়। ব্যান্ডটি রেকর্ড লেবেলের সঙ্গে চুক্তি বাদ দেয় এবং ব্যান্ডের সদস্যবৃন্দ কলেজে ভর্তি হয়।


title: দ্য এন্ডলেস রিভার

text: ১৯৮৫ সালে প্রতিষ্ঠাতা সদস্য রজার ওয়াটার্সের প্রস্থানের পর ব্যান্ডটিকে দ্রবীভূত করতে তার প্রচেষ্টা ব্যর্থ হয়, পরবর্তীতে গিটারবাদক এবং গায়ক ডেভিড গিলমোর ড্রামবাদক নিক ম্যাসনকে সাথে নিকে পিংক ফ্লয়েডের নেতৃত্ব দিতে শুরু করেন। যদিও কিবোর্ডবাদক রিচার্ড রাইট "দ্য ওয়াল" অ্যলবাম রেকর্ডিংয়ের সময় ওয়াটার্স কর্তৃক বহিস্কৃত হন, এবং দ্য ওয়াল ট্যুরে ভ্রমণকারী সদস্য হিসাবে বাজানোর পর দল ত্যাগ করেন। পরবর্তীতে ১৯৯৪ সালে ব্যান্ডের চতুর্দশ স্টুডিও অ্যালবাম "দ্য ডিভিশন বেল" রেকর্ডিংয়ের সময় পূর্ণ সদস্য হিসেবে গিলমোর এবং ম্যাসন কর্তৃক তাকে পূনরায় আমন্ত্রণ জানানো হয়। গিলমোরের নেতৃত্বাধীনে ব্যান্ডটি দুইটি স্টুডিও অ্যালবাম রেকর্ড করে; ১৯৮৭ সালে "অ্যা মোমেন্টারি ল্যাপস অফ রিসন" এবং ১৯৯৪ সালে "দ্য ডিভিশন বেল"। পরবর্তীতে, রিচার্ড রাইটের কাছ থেকে পূর্ণ সহোযোগিতা পাওয়া যায়, যিনি পিংক ফ্লয়েডের "দ্য ডার্ক সাইড অব দ্য মুন" (১৯৭৩) অ্যালবামের সময় তার প্রথম গান রেকর্ড করেন এবং "উইস ইউ ওয়্যার হেয়ার" (১৯৭৫) অ্যালবামে তার প্রথম লেখার স্বীকৃতি ভাগ করে নেন।


title: দ্য বিটল্‌স

text: ১৯৫৭ সালের মার্চে লিভারপুলের কুয়েরি ব্যাংক গ্রামার স্কুলে পড়াকালীন সময়ে জন লেনন দ্য কোয়ারিমেন নামে একটি দল গঠন করেন। ১৯৫৭ সালের ৬ জুলাই সেইন্ট পিটার্স চার্চের উল্টন গার্ডেনে লেননের সাথে পল ম্যাককার্টনির সাক্ষাৎ হয় এবং এর কিছুদিন পর লেনন তাকে ব্যান্ডে যোগ দেবার আমন্ত্রণ জানান। ১৯৫৮ সালের ৬ ফেব্রুয়ারি তরুণ গিটারিস্ট জর্জ হ্যারিসনকে লিভারপুলের উইন্সটন হলে দলটির শো দেখতে আমন্ত্রণ জানানো হয়। ম্যাককার্টনি ও হ্যারিসন ছিলেন একই এলাকার বাসিন্দা। লিভারপুল ইনস্টিটিউট থেকে ফেরার সময় তারা পরিচিত হন এবং ম্যাককার্টনির অনুরোধে জর্জ হ্যারিসন লিড গিটারিস্ট হিসেবে দ্য কোয়ারিমেন দলে যোগ দেন। লেনন শুরুতে কম বয়স্ক হবার কারণে হ্যারিসনকে নিতে না চাইলেও ১৯৫৮ সালের মার্চে দলের সাথে মহড়ার পর তিনি সন্তুষ্ট হন। সে সময় নিয়মিত সদস্য যোগ দিয়েছেন আবার বেরিয়েও গেছেন। ১৯৬০ সালের জানুয়ারিতে লেননের ক্লেজ জীবনের বন্ধু স্টুয়ার্ট সাটক্লিফ বেজ গিটারিস্ট হিসেবে যোগ দেন। লেনন ও ম্যাককার্টনি উভয়েই রিদম গিটার বাজাতেন। দলে ড্রামারের সঙ্কট ছিল। পরে ১৯৬২ সালে রিঙ্গো স্টার দলটিতে যোগ দান করেন। রিঙ্গোকে সঙ্গে নিয়ে দলটি তাদের নিজস্ব একক গানগুলো বিভিন্ন কনসার্টে পরিবেশন করতে থাকে। ম্যাককার্টনি ও লেনন ম্যাককার্টনি/লেনন গান লেখায় জুটি গড়ে তোলেন। ইতোমধ্যেই তারা বেশ সাফল্য অর্জন করতে সক্ষম হন।


title: অ্যাভ্‌রিল লাভিন

text: রেইড, লাভিনের উন্নয়ন তত্ত্বাবধান করার এবং তার আত্মপ্রকাশ অ্যালবাম রেকর্ডিংয়ের এঅ্যান্ডআর জোসুয়ার উপর দায়িত্ব দেন লাভিনের জন্য পৃথক শব্দ সৃষ্টি করতে করার চেষ্টা করতে তারা বিভিন্ন সহ-লেখকদের সঙ্গে নিউ ইয়র্কে বেশ কয়েক মাস অতিবাহিত করেন। সারুবিন বলেন হিটকোয়াটার্স যা তারা প্রথমেই প্রচেষ্টা চালান; যদিও গীতিকার-প্রযোজক সাবেল ব্রির, কার্ট ফ্রাস্কা এবং পিটার জিজোর সাথে প্রাথমিক সহযোগীতা নেন ভালো গানের জন্য, তবে তার কণ্ঠ মিল পাওয়া যায়নি। এট শুধুমাত্র লাভিন যখন মে ২০০১ সালে লস আঞ্জেলেস যান, এবং দ্য ম্যট্রিক্স প্রযোজনা দলের সাথে দুইটি গান তৈরি করেন— এর মধ্যে "কম্পিকেটেড" অন্তর্ভুক্ত ছিল, যা পরবর্তীতে তার অভিষেক একক হিসেবে মুক্তি পায়,—যা রেকর্ড কোম্পানির মতে তার যুগান্তকারী কাজ হিসেবে বিবেচিত। লাভিন ম্যাট্রিক্সের সঙ্গে আরও কাজ করেন এবং এছাড়াও কাজ করেন গায়ক-গানলেখক ক্লিফ ম্যাগনেসের সাথে। লাভিনের "লেট গো" আত্মপ্রকাশ অ্যালবাম রেকর্ডিং শেষ হয়, জানুয়ারি ২০০২ সালে।


title: জন লেনন

text: ১৯৫৭ সালের মার্চ মাসে লেনন দ্য কোয়ারিমেন নামে একটি ব্যান্ড দল গঠন করেন। এসময় তিনি কোয়ারি ব্যাংক গ্রামার স্কুলে পড়তেন। তাদের প্রথম অনুষ্ঠান ছিল ১৯৫৭ সালের ৯ জুন তারিখে "মি. স্টার মেকার" নামে ক্যারোল লিউইস এর একটি অডিশনে। কয়েক সপ্তাহ পরে ১৯৫৭ সালের ৬ জুলাই, লেনন ও কোয়ারিমেনের সাথে পল ম্যাককার্টনির দেখা হয় সেন্ট পিটার্স চার্চের উল্টন গার্ডেনে। ম্যাককার্টনির পিতা পরে দ্য কোয়ারিমেনকে তাদের ২০ ফোর্থলিন রোডের বাসায় অনুশীলন করার অনুমতি দেন। তাদের বন্ধুত্বের প্রথমদিকে লেনন ম্যাককার্টনিকে সিগারেট, মিস্টি বা বই প্রভৃতি দোকান থেকে চুরি করতে অনুপ্রানিত করেছিলেন, এবং তারা তাদের ব্যান্ডের সদস্য ও শিক্ষকদের নিয়ে নানা কৌতুক করতে মজা পেতেন। এই সময়েই মূলত লেনন ও ম্যাককার্টনি একত্রে এবং আলাদাভাবে গান লিখতে শুরু করেন। লেনন আঠারো বছর বয়সে প্রথম গান লেখেন যার শিরোনাম "হ্যালো লিট্‌ল গার্ল"। এই গানটি পরবর্তীতে ব্যাপক জনপ্রিয়তা পায়।


title: জন লেনন

text: ১৯৫৮ সালের মার্চে জর্জ হ্যারিসনকে দেখার পর ম্যাককার্টনি লেলনকে হ্যারিসনকে দ্য কোয়ারিমেন ব্যান্ডে নিতে রাজী করান। হ্যারিসনের বয়স কম বলে লেনন প্রথমদিকে তাকে নিতে রাজী হচ্ছিলেন না। হ্যারিসন লিড গিটারিস্ট হিসেবে দ্য কোয়ারিমেন দলে যোগ দেন। পরবর্তীতে লেননের ছোটবেলার বন্ধু স্টুয়ার্ট সাটক্লিফ ব্যাস গিটারিস্ট হিসেবে দলে যোগ দেন। দলটি কিছুদিন পরেই রক 'এন' রোল ঘরাণার গান করতে শুরু করে 'জনি অ্যান্ড দ্য মুনডগস' নাম ব্যবহার করে। ১৯৫৮ সালের মাঝামাঝি দ্য কোয়ারিমেন তাদের প্রথম রেকর্ডিং সম্পন্ন করে। এতে ছিল বাডি হলির গান "দ্যাট'ল বি দ্য ডে" এবং ম্যাককার্টনি ও হ্যারিসনের গাওয়া মৌলিক গান "ইন স্পাইট অব অল দ্য ডেঞ্জার"।


title: মুক্তির গান

text: মার্কিন চলচ্চিত্র নির্মাতা লিয়ার লেভিন ১৯৭১ সালে বাংলাদেশের মুক্তিযুদ্ধের সময় যুদ্ধের উপর একটি ডকুমেন্টারি নির্মাণের অভিপ্রায়ে এদেশের একদল সাংস্কৃতিক কর্মীর সঙ্গ নেন। 'বাংলাদেশ মুক্তি সংগ্রামী শিল্পী সংস্থা' নামের দলের এই সদস্যরা বিভিন্ন জায়গায় ঘুরে ঘুরে মুক্তিযোদ্ধা ও শরনার্থীদের দেশাত্মবোধক ও সংগ্রামী গান শুনিয়ে উজ্জীবিত করতেন। এই শিল্পীদের সাথে থেকে লেভিন প্রায় ২০ ঘণ্টার ফুটেজ সংগ্রহ করেন। যুদ্ধের শেষ দিকে তিনি যুক্তরাষ্ট্রে ফিরে যান। আর্থিক পৃষ্ঠপোষকতার অভাবে তিনি ডকুমেন্টারি তৈরি করতে পারেননি।


title: ড্যান ব্রাউন

text: ফিলিপ্‌স এক্সিটার থেকে স্নাতক শিক্ষা শেষ করার পর ব্রাউন অ্যামহার্স্ট কলেজে যোগ দেন; সেখানে তিনি সাই আপসাইলন নামক ভ্রাতৃসংঘের সদস্য ছিলেন। সেখানে স্কোয়াশ খেলা আর "অ্যামহার্স্ট গ্লি ক্লাবে" গান গেয়ে দিন কাটতো তাঁর। একইসাথে ঔপন্যাসিক "অ্যালান লেলচাকের" একজন ছাত্র হিসেবে তাঁর লেখায় সহযোগিতা করতেন।১৯৮৬ খ্রিস্টাব্দে অ্যামহার্স্ট থেকে স্নাতক সম্পন্ন করার পর একজন পেশাদার সংগীতশিল্পী হিসেবে আত্মপ্রকাশ করেন। মূলত শিশুতোষ ক্যাসেট দিয়ে যাত্রা শুরু তাঁর। প্রথম দিকের ক্যাসেটগুলোর মধ্যে রয়েছে: "সিন্‌থঅ্যানিমেল্‌স", "হ্যাপি ফ্রগ্‌স" এবং "সুজুকি এলিফ্যান্ট্‌স" যার মাত্র কয়েকশো কপি বিক্রি হয়েছিলো। এরপর তিনি নিজের রেকর্ডিং কোম্পানি প্রতিষ্ঠা করেন, নাম দেন "ড্যালিয়েন্স"। তাঁর কোম্পানি থেকে প্রকাশিত প্রথম সিডি ছিলো "পার্‌সপেক্টিভ" যা মূলত বড়দের জন্য ছিলো। এটিও কয়েকশো কপি বিক্রি হয়।


title: উইলিয়াম সিংগী

text:
লিয়াম এন্থনি "উইলিয়াম" সিংগী (জন্ম ২ জুলাই ১৯৯২) একজন গায়ক, গীতিকার এবং প্রযোজক। তিনি ইউটিউব এবং ফেইসবুক এ তার অনলাইন ভিডিওর জন্য সবচেয়ে বেশি বিখ্যাত।
সিংগী তার সঙ্গীতের কর্মজীবন শুরু করেন, দ্য কালেক্টিভ, নামক একটি অষ্ট্রেলিয়ান ছেলে ব্যান্ডদল এর একজন সদস্য হিসেবে, যেটি গঠন করা হয় ২০১২ সালে, "দ্য এক্স ফ্যাক্টর অষ্ট্রেলিয়া"এর ৪র্থ সিজন চলাকালীন সময়ে। এবং তারা প্রতিযোগিতাটিতে সেরা তৃতীয় হয়ে শেষ করেছিলেন। দ্য কালেক্টিভ পরবর্তীকালে রেকর্ড লেবেল, সনি মিউজিক অষ্ট্রেলিয়ার সাথে চুক্তিবদ্ধ হয়, এবং ৭টি একক আর একটি নিজেস্ব নামের অ্যালবাম প্রকাশ করে। ২০১৫ সালে সিংগী ব্যান্ডটি ত্যাগ করার পর ব্যান্ডদলটির সদস্যরা ব্যান্ডটি ভেঙে দেয়।
২০২৪ এবং ২০১৫ সালে, সিংগী তার নিজ শয়নকক্ষে প্রচুর আর এন্ড বি, পপ, হিপহপ এবং র‍্যাপ কভার রেকর্ড করেন। এক বছরেরও কম সময়ের মধ্যে, তিনি ফেইসবুক এ ২ মিলিয়নের বেশি ভক্ত পেয়েজান, এবং স্পোটিফাইতে ২০ মিলিয়ন স্পোটিফাই স্ট্রিমের কারণে, সেখানে সবার উপরে স্থান পেয়ে যান, আর ইউটিউবে তিনি এক মিলিয়ন সংযুক্তকারী সহ তার সব ভিডিওগুলো সর্বমোট ১০০ মিলিয়ন দেখা হয়।
সিংগী জন্ম এবং প্রতিপালিত হন অষ্ট্রেলিয়ার ফরেষ্টভ্যালিতে, ওরফে 'ফোরি', যেটি উওর সিডনীর একটি শহরতলী ছিল। তিনি মাওরি অস্ট্রেলিয়ানদের বংশধর।
তার বাবা থেকে আকর্ষিত হয়ে অনুপ্রেরণা গ্রহন করে, উইলিয়াম একজন শিশু হিসেবে গান রেকর্ড করতে শুরু করেন, যিনি নিউজিল্যান্ড থেকে আগত একজন গায়ক এবং গীতিকার ছিলেন।
তিনি নিউ সাউথ ওয়েল্স এর ব্রুকভেল শহরতলীর সেন্ট অগুস্টাইন কলেজ এর একজন ছাত্র ছিলেন। এবং ডি হোয়াই শহরতলীর কমন ওয়েল্থ ব্যাংক এ গ্রাহক প্রতিনিধি হিসাবে কাজ করতেন।
২০১১ সালে, সিংগী সঙ্গীত প্রতিযোগিতামূলক অনুষ্ঠান "দ্য এক্স ফ্যাক্টর" এর সিজন তিনে পরীক্ষা দেন, এবং বুটকেম্প এর শেষ পর্যায় পযন্ত চলে যান।
২০১২ সালে, তিনি আবারো ৪র্থ সিজনে জাষ্টিন বিবারের "ওয়ান লেস লোনলি গার্ল" (যেটিতে র‍্যাপের কথা গুলো সিংগীর নিজেরই রচনা করা) গানটির দ্বারা পরীক্ষা দেন এবং বিচারকগণ থেকে তুলনামূলক ইতিবাচক মন্তব্য পান। তিনি সুপার বুটকেম্প পর্যায়ে উন্নিত হন।


title: সাঈদ আহমদ

text: ১৯৫১ খ্রিস্টাব্দে সাঈদ আহমদ "সাঈদ আহমদ অ্যান্ড পার্টি" নামে পাশ্চাত্যের ধাঁচে একটি সঙ্গীতের দল গড়ে তোলেন। বাংলাদেশের সঙ্গীতাঙ্গনে প্রথম তিনি ইলেক্ট্রিক গিটার ব্যবহার শুরু করেন। তিনি খুব ভালো সেতার বাজাতে পারতেন। যুক্তরাষ্ট্রে অবস্থানকালে রবিশঙ্করের দলে অংশ নিয়ে যুক্তরাষ্ট্রের বিভিন্ন অনুষ্ঠানে সেতার বাদন করেছেন তিনি। ১৯৫১ থেকে ১৯৫৩ সাল পর্যন্ত রেডিও পাকিস্তানে সেতার ও অর্কেস্ট্রা বাদন পরিবেশন করেন। রেডিওর সেসব অনুষ্ঠানের জন্য স্ক্রিপ্ট করতেন কবি শামসুর রাহমান এবং সুর করতেন তিনি। ১৯৫৪ থেকে ১৯৫৬ পর্যন্ত সাঈদ আহম বিবিসির সাথে জড়িত ছিলেন। লন্ডনের বিভিন্ন থিয়েটার ও কনসার্ট হলে তিনি সঙ্গীত পরিবেশন করেন। ১৯৫৫ সালে প্যারিসের 'মুজি গিমেট'-এ আমন্ত্রিত হয়ে সঙ্গীত পরিবেশন করেন সাঈদ আহমদ। ফ্রান্স টেলিভিশনে অনুষ্ঠানটি প্রচার করা হয়। ১৯৫৫ থেকে ১৯৫৬ সালের মধ্যে ভারতীয় নৃত্যদলের সাথে সঙ্গীত ব্যক্তিত্ব হিসেবে সাঈদ আহমদ পশ্চিম জার্মানি, স্পেন ও ইতালি সফর করেছেন।


title: মিয়ানমার

text: মিয়ানমার বা মায়ানমার ( "মিয়ামা", আ-ধ্ব-ব: [mjəmà]); প্রাক্তন নাম ও কথ্যরূপ বর্মা বা বার্মা ( "বামা", আ-ধ্ব-ব: [bəmà]); প্রাচীন নাম ব্রহ্মদেশ) দক্ষিণ-পূর্ব এশিয়ার একটি রাষ্ট্র। মায়ানমারের আনুষ্ঠানিক নাম হল মায়ানমার প্রজাতন্ত্র ( [pjìdàʊɴzṵ θàɴməda̰ mjəmà nàɪɴŋàɴdɔ̀] "পিডাওঁযু থাঁমাডা মিয়ামা নাইঁঙাঁড")। মায়ানমারের রাজধানী নেপিডো (နေပြည်တော် [nèpjìdɔ̀] "নেপিড")। তৎকালীন বার্মার গণতান্ত্রিক সরকারের উৎখাতের পর ১৯৮৯ সালে সেখানকার সামরিক সরকার বার্মার নতুন নামকরণ করে "মিয়ানমার" এবং প্রধান শহর ও তৎকালীন রাজধানী রেঙ্গুনের নতুন নাম হয় "ইয়াঙ্গুন"। তবে গণতান্ত্রিক দলগুলোর অনেক অনুসারীই এই নামকরণের বিপক্ষে। ২১ অক্টোবর ২০১০ থেকে দেশটির জাতীয় সঙ্গীত ও নতুন জাতীয় পতাকা প্রবর্তন করা হয়।


title: মিয়ানমারের ইতিহাস

text: মিয়ানমারের ইতিহাস (পূর্বে দেশটি বার্মা নামে পরিচিত ছিল) ১৩,০০০ বছর পূর্বে এই ভূখন্ডে প্রথম মানব বসতি স্থাপনের পর থেকে আধুনিক মিয়ানমারের সময়কাল পর্যন্ত ব্যাপ্ত। মায়ানমারের সবচেয়ে প্রাচীন অধিবাসি ছিল তিব্বতীয়-বার্মান ভাষাভাষি জনগোষ্ঠি। বৌদ্ধ ধর্মালম্বি এই জনগোষ্ঠি পাইয়ু নগর-রাষ্ট্র প্রতিষ্ঠা করেছিল।


title: মিয়ানমার

text: মিয়ানমারের মোট আয়তন ৬৭৬,৫৫২ বর্গকিলোমিটার। উত্তর-দক্ষিণে এর দৈর্ঘ্য প্রায় ২,০৮৫ কিলোমিটার। পূর্ব-পশ্চিমে এর সর্বোচ্চ বিস্তার প্রায় ৯৩০ কিলোমিটার। উপকূলীয় এলাকাটি নিম্ন মিয়ানমার এবং অভ্যন্তরীণ অংশটি ঊর্ধ্ব মিয়ানমার নামে পরিচিত। অশ্বখুরাকৃতি পর্বতব্যবস্থা ও ইরাবতী নদীর উপত্যকা দেশটির ভূ-সংস্থানের প্রধান বৈশিষ্ট্য। উত্তরের পর্বতগুলির সর্বোচ্চ শৃঙ্গ হকাকাবো রাজি-র উচ্চতা ৫,৮৮১ মিটার। এটি দক্ষিণ-পূর্ব এশিয়ার সর্বোচ্চ শৃঙ্গ। আরও দুইটি পর্বতব্যবস্থা উত্তর থেকে দক্ষিণে বিস্তৃত। আরাকান ইয়োমা পর্বতমালাটি মিয়ানমার ও ভারতীয় উপমহাদেশের মধ্যে একটি প্রাচীরের সৃষ্টি করেছে। এর পর্বতগুলির উচ্চতা প্রধানত ৯১৫ মিটার থেকে ১,৫২৫ মিটার পর্যন্ত হয়। অন্যদিকে শান মালভূমি থেকে বিলাউকতাউং পর্বতশ্রেণীটি প্রসারিত হয়ে দক্ষিণ-পূর্ব নিম্ন মিয়ানমার এবং দক্ষিণ-পশ্চিম থাইল্যান্ডের সীমান্ত বরাবর চলে গেছে। শান মালভূমিটি চীন থেকে প্রসারিত হয়েছে এবং এর গড় উচ্চতা প্রায় ১,২১৫ মিটার।


title: কোনবাউং রাজবংশ

text: বোদাওপায়া-র পৌত্র বাগিদাও ১৮১৯ থেকে ১৮২৬ পর্যন্ত রাজত্ব করেন। তাঁর আমলেও প্রথন ইঙ্গ-বর্মী যুদ্ধে (১৮২৪-১৮২৬) মিয়ানমার ব্রিটিশদের হাতে পরাজয় বরণ করে। এরপর থেকে মিয়ানমারের রাজত্বের পরিধি কমতে থাকে এবং এর প্রশাসনের ক্ষমতা হ্রাস পেতে থাকে। থারাওয়াদি এবং তাঁর পুত্র পাগান দুজনেই দুর্বল রাজা ছিলেন এবং তাঁরা স্বরাষ্ট্রীয় বা পররাষ্ট্রীয় উভয় ক্ষেত্রেই তেমন কোন অবদান রাখেননি। ফলে ১৮৫২ সালে দ্বিতীয় ইঙ্গ-বর্মী যুদ্ধে ব্রিটিশেরা সমগ্র দক্ষিণ মিয়ানমার দখলে নিয়ে নিতে সক্ষম হয়। ১৮৫৩ থেকে ১৮৭৮ পর্যন্ত মিন্দন নামের রাজার অধীনে মিয়ানমার তার অতীত গৌরব পুনরুদ্ধারের চেষ্টা চালায়, কিন্তু ব্যর্থ হয়। মিন্দন এবং ব্রিটিশ বার্মার প্রশাসনের মধ্যে দ্বন্দ্বের সৃষ্টি হয়। ১৮৭৮ সালে মিন্দনের ছোট ছেলে থিবাও সিংহাসনে আরোহণ করেন। ১৮৮৫ সালে তৃতীয় ইঙ্গ-বর্মী যুদ্ধের পর ব্রিটেন সম্পূর্ণ মিয়ানমার করায়ত্ত করতে সক্ষম হয়। এরই রেশ ধরে ১৮৮৬ সালের ১লা জানুয়ারি আলাউংপায়া রাজবংশের পতন ঘটে।


title: মিয়ানমার

text: ১৯৪৯ সালে চীনের কমিউনিস্ট পার্টি ক্ষমতায় আসার পর থেকে ১৯৮৮ সাল পর্যন্ত চীনের সঙ্গে বৈরী সম্পর্ক ছিল মায়ানমারের। মায়ানমারের অভ্যন্তরে বিদ্রোহী কমিউনিস্ট পার্টি অব বার্মা (সিপিবি)-এর মূল পৃষ্ঠপোষক ছিল চীন। ১৯৭৮ সালে চীনা নেতা দেং জিয়াও পেং মায়ানমার সফরে আসেন। ১৯৮৬ তে সিপিবির ওপর থেকে সম্পূর্ণ সমর্থন তুলে নেয় চীন। বৈরী সম্পর্ক দারুণভাবে সহযোগিতার দিকে নতুন মোড় নেয়। তারা তেল-গ্যাস, খনিজ সম্পদসহ বিভিন্ন ক্ষেত্রে বিনিয়োগসহ বাণিজ্যিক সুবিধা পায়। এ সময় চীন সামরিকভাবে মায়ানমারকে সহায়তা করতে থাকে। ১৯৮৯ সালে মায়ানমার চীন হতে ১.৪ বিলিয়ন মার্কিন ডলারের অস্ত্র ও সামরিক সরঞ্জাম ক্রয় করে। ভারতের ওপর ভূরাজনৈতিক কৌশলগত সুবিধা বাড়াতে মায়ানমারের সঙ্গে সম্পর্ক আরও ঘনিষ্ঠ হয় চীনের। মায়ানমারের অভ্যন্তরে জাতিগত বিদ্রোহ, বিচ্ছিন্নতাবাদী আন্দোলন দমনে মায়ানমারকে বহুমুখী সাহায্যের হাত খুলে দেয় চীন। চীনের সমর্থন মায়ানমারের সামরিক জান্তাকে অধিকতর শক্তিশালী করে। তারা এই সুযোগকে ব্যবহার করে দেশের মধ্যে যেমন তাদের ক্ষমতা বাড়ায়, তেমনি একটি শক্তিশালী সমরশক্তির দেশ হিসেবে গড়ে উঠতে চীনের সর্বোচ্চ সহায়তা পেতে থাকে।


title: দারুস সালাম

text: দারুস সালাম ( "শান্তির নিবাস"; প্রাক্তন নাম এমজিজিমা) পূর্ব আফ্রিকার রাষ্ট্র তানজানিয়ার প্রাক্তন রাজধানী; এটি দেশটির বৃহত্তম ও সবচেয়ে জনবহুল শহর। এটি একই সাথে দেশটির প্রধান বন্দর শহর এবং শিক্ষা, শিল্প ও অর্থনীতির কেন্দ্রবিন্দু। শহরটি তানজানিয়ার পূর্বভাগে ভারত মহাসাগরের সোয়াহিলি উপকূলে অবস্থিত। প্রশাসন ছাড়াও শহরটি তানজানিয়ার শিল্পকলা, পোশাকশৈলী, গণমাধ্যম, সঙ্গীত, চলচ্চিত্র, টেলিভিশন ও অর্থনীতির প্রধান কেন্দ্র।


title: শো উইন (জেনারেল)

text:
ভাইস সিনিয়র জেনারেল শো উইন মিয়ানমার সশস্ত্র বাহিনীর বর্তমান ডেপুটি কমান্ডার-ইন-চীফ এবং দেশটির ন্যাশনাল ডিফেন্স এ্যান্ড সিকিউরিটি কাউন্সিল এর একজন সদস্য। ২০১২ সালের মে মাসে দেশটির সাবেক রাষ্ট্রপতি থেইন শেইন জেনারেল শো উইনকে সরকারের উচ্চ পর্যায়ে অধিষ্ঠিত করেন। মিয়ানমারের স্টেট পিস এ্যান্ড ডেভেলপমেন্ট কাউন্সিল এর সাবেক ভাইস চেয়ারম্যান জেনারেল মং আই এর খুব কাছের লোক ছিলেন শো উইন। জেনারেল শো দেশটির দ্বিতীয় প্রধান সামরিক কর্মকর্তা হিসেবে অধিষ্ঠিত।
শো উইন ১৯৮০ সালে মিয়ানমার সেনাবাহিনীতে কমিশনপ্রাপ্ত হন প্রতিরক্ষা সেবা বিদ্যায়তনের (ডিফেন্স সার্ভিসেস একাডেমী) ২২তম ব্যাচের মাধ্যমে। ২০০৮ এর জুন মাসে তিনি মিয়ানমার সেনাবাহিনীর উত্তরাঞ্চলীয় সেনাদলের (নর্দান কমান্ড) অধিনায়ক হিসেবে নিয়োগ পান। ২০১০ সালের আগস্টে শো উইন চীফ অব দ্যা ব্যুরো অব স্পেশাল অপারেশন্স এর দায়িত্বে অর্পিত হন।


title: মিয়ানমার

text: ১৯৬২ সালের ২ মার্চ মিয়ানমারের সামরিক জান্তা ক্ষমতা দখল করে। সামরিক জান্তার প্রধান ছিলেন নে উইন। তারা ২৭ মে ১৯৯০ সালে প্রথম নির্বাচন দেয়। এ নির্বাচনে অং সান সু চি এর দল "ন্যাশনাল লিগ ফর ডেমোক্রেসি" ৪৯২ টি অাসনের মধ্যে ৩৯২টি অাসন পায়। কিন্তু নির্বাচনী আইনের মাধ্যমে তা বাতিল করা হয়। রেঙ্গুন নামটি ১৯৮৯ সালে সামরিক শাসকেরা পরিবর্তন করে রাখেন ইয়াঙ্গুন। নভেম্বর ২০০৫ সালে ইয়াঙ্গুন দেশের রাজধানীর মর্যাদা হারায়। বর্তমানে বার্মা বা মিয়ানমারের রাজধানী ইয়াঙ্গুন থেকে প্রায় ৬০০ কিলোমিটার দূরে অত্যন্ত পরিকল্পিত নতুন শহর নেপিডোতে।


title: মিয়ানমারের জাতিগোষ্ঠী

text: প্রায় ১৩ হাজার বছর আগে বর্তমান মায়ানমারে জনবসতির অবস্থান সর্ম্পকে জানা যায়। পিউ নামের উপজাতিরা ১ম শতকে বার্মা এলাকাতে দক্ষিণ দিকের ইরাবতী উপত্যকা দিয়ে প্রবেশ করে। অপর দিকে উত্তর দিক দিয়ে মন জাতি প্রবেশ করে। ৯ম শতকে মিরানমা জাতি ইরাবতী উপত্যকার উপরে বসবাস শুরু করে। শাসকদল আর সেনাবাহিনীতে বর্মীদের আধিক্য থাকলেও মায়ানমারে বর্মীদের সংখ্যা মোট জনগোষ্ঠীর মাত্র ৬৮ শতাংশ। সব মিলিয়ে মোট ১৩৫ টি জাতিগোষ্ঠীর লোক নিয়ে বাকি ৩২ ভাগ গঠিত । এর বাইরেও আরো বেশ কিছু জাতি রয়েছে যাদেরকে মায়ানমার সরকার নিজেদের লোক বলে স্বীকার করে না। এর মধ্যে আছে রোহিঙ্গা, অ্যাংলো বার্মিজ, অ্যাংলো ইন্ডিয়ান এবং বার্মিজ ইন্ডিয়ানসহ আরো বেশ কিছু জাতি। ১৩৫টি জাতিকে মায়ানমার সরকার ৮টি প্রধান ভাগে ভাগ করেছে। এই ভাগাভাগি জাতিভিত্তিক নয়, হয়েছে প্রদেশ অনুসারে।


title: পানামা পেপার্স

text: পানামা পেপার্স প্রকাশ করেছে ১১.৫ মিলিয়ন গোপন নথি, যেখানে ২১৪,০০০ এর বেশি কম্পানির নাম উঠে এসেছে। আর এটি জার্মান দৈনিক জিটডয়েচ সাইতং প্রকাশ করেছে ৩ এপ্রিল ২০১৬ খ্রিষ্টব্দে। যে পাঁচটি দেশের রাষ্ট্রপ্রধানের নাম আছে, সে দেশ গুলো হলো– আর্জেন্টিনা, আইসল্যান্ড, সৌদি আরব, ইউক্রেন ও সংযুক্ত আরব আমিরাত। এই তালিকায় আরও স্থান পেয়েছে, ব্রাজিল, চিলি, ফ্রান্স, ভারত, মালয়েশিয়া, মেক্সিকো, পাকিস্তান, পেরু, রোমানিয়া,অস্ট্রেলিয়া, আজারবাইজান, বাংলাদেশ, চিন, কলম্বিয়া, সাইপ্রাস, ইউরোপীয় ইউনিয়ন, মিশর, ইসরায়েল, নিউজিল্যান্ড, নরওয়ে, পানামা, সিঙ্গাপুর, সুইডেন, থাইল্যান্ড, তিউনিসিয়া, যুক্তরাষ্ট্র, রাশিয়া, দক্ষিণ আফ্রিকা, স্পেন, সিরিয়া, যুক্তরাজ্য সহ বেশ কটি দেশের সরকার প্রধান, রাষ্ট্রপ্রধান, ক্রিয়াবিদ, চলচিত্র অভিনেতা, রাজনৈতিক ব্যক্তিত্ব, ব্যবসায়ীদের নাম।


title: হার্বি টেলর

text: হার্বার্ট উইলফ্রেড টেলর, এমসি (; জন্ম: ৫ মে, ১৮৮৯ - মৃত্যু: ৮ ফেব্রুয়ারি, ১৯৭৩) ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের পক্ষে ৪২ টেস্টে অংশগ্রহণ করেন তিনি। তন্মধ্যে, ১৮ টেস্টে দলের অধিনায়কের দায়িত্বে ছিলেন ‘হার্বি’ ডাকনামে পরিচিত হার্বি টেলর। ঘরোয়া প্রথম-শ্রেণীর ক্রিকেটে নাটাল, ট্রান্সভাল ও ওয়েস্টার্ন প্রভিন্সের প্রতিনিধিত্ব করেছেন। মূলতঃ ব্যাটিংয়ে অভিজ্ঞ ছিলেন তিনি। এক সময় দক্ষিণ আফ্রিকার ম্যাটিং পিচে নিজেকে একাকার করে ফেলেন। সংগৃহীত সাত সেঞ্চুরির ছয়টিই করেন নিজ দেশে। তাঁর ব্যাটিংশৈলী খুব দ্রুত পায়ের কারুকাজের সাথে সম্পৃক্ত ও ব্যতিক্রমধর্মী ব্যাকপ্লের সাথে জড়িত ছিল। প্রথম দক্ষিণ আফ্রিকান ক্রিকেটার হিসেবে ২,৫০০ রানের মাইলফলক স্পর্শ করেন তিনি। ১৯২৫ সালে উইজডেন কর্তৃক বর্ষসেরা ক্রিকেটার মনোনীত হন।


title: হার্বি টেলর

text: টেলরের খেলোয়াড়ী জীবনের অধিকাংশ সময়ই কেবলমাত্র অস্ট্রেলিয়া ও ইংল্যান্ড - এ দুইটি দেশের সাথে জড়িত ছিল। আর একটি খেলা নিউজিল্যান্ড দলের সাথে খেলেন যা ছিল তাঁর সর্বশেষ টেস্ট। এছাড়াও, অংশগ্রহণকৃত ৪২ টেস্টের ৩০টিই ইংল্যান্ডের বিপক্ষে খেলেন। সেঞ্চুরির সবগুলি ও ২,২৮৭ রান এ দলটির বিপক্ষে করেন। ইংল্যান্ড-দক্ষিণ আফ্রিকার মধ্যকার টেস্ট খেলায় কেবলমাত্র মিচেলই সর্বাধিক রান সংগ্রাহক। সাত সেঞ্চুরির সাথে মিচেল, ডাডলি নোর্স, ডেনিস কম্পটন ও জ্যাক ক্যালিস যৌথভাবে সংযুক্ত থাকেন।


title: হার্বি টেলর

text: ১৯২৯-৩০ মৌসুমে কারি কাপের দুই খেলায় অংশ নেন। মৌসুমের শেষ দুই খেলায় ওয়েস্টার্ন প্রভিন্স ও রোডেশিয়ার বিপক্ষে তিনি যথাক্রমে ১৪২ ও ১৩৯ রান করে পাঁচ মৌসুমের মধ্যে তৃতীয়বারের মতো ট্রান্সভালকে শিরোপা জয়ে সহায়তা করেন। পরের মৌসুমে ইংল্যান্ড দল পাঁচ-টেস্টের সিরিজ খেলতে আসে। এ সিরিজে জয়ের ফলে ১৯১০ সালের পর প্রথম সিরিজ জয় দেখে দক্ষিণ আফ্রিকা দল। প্রথম টেস্ট না খেললেও দক্ষিণ আফ্রিকা ২৮ রানের জয় তুলে নেয়। কেপ টাউনের দ্বিতীয় টেস্টে ফিরে আসেন ও নিজস্ব সপ্তম টেস্ট শতক পান। খেলায় দক্ষিণ আফ্রিকার পক্ষে তিনজন সেঞ্চুরিকারীর একজন হলেও টেলরের ১১৭ রানকে উইজডেন ‘সর্বাপেক্ষা আক্রমণাত্মক ব্যাটিংশৈলীর অপূর্ব নিদর্শনরূপে’ মন্তব্য করে। ফলো-অনের কবলে পড়েও ইংল্যান্ড খেলাটিকে ড্রয়ের দিকে নিয়ে যেতে সক্ষম হয়। তৃতীয় খেলাটিও ড্রয়ে পরিণত হয়। তবে, এবার ইংল্যান্ড দল ভালো খেলা প্রদর্শন করে। দ্বিতীয় ইনিংসে দলীয় সংগ্রহ ১৪৫/৮ হলেও টেলর করেন অপরাজিত ৬৪* করে ড্র নিশ্চিত করেন। চতুর্থ টেস্টের প্রথম ইনিংসে ৭২ রান করে শীর্ষস্থানে ছিলেন। এরফলে দক্ষিণ আফ্রিকা ফলো-অনের কবলে পড়েও গুরুত্বপূর্ণভাবে ড্রয়ের দিকে নিয়ে যেতে সক্ষমতা দেখান। সিরিজে সমতা আনয়ণের জন্য পঞ্চম টেস্টে ইংল্যান্ড খেলতে নামে। কিন্তু দলটি প্রথম ইনিংসে দ্রুততার সাথে দক্ষিণ আফ্রিকাকে অল-আউট করতে ব্যর্থ হয়। এরপর থেকেই স্বাগতিক দল খেলার নিয়ন্ত্রণভার গ্রহণ করে। দক্ষিণ আফ্রিকা খেলা ড্র করে ও পাশাপাশি ১-০ ব্যবধানে সিরিজ জয় করে। এটিই টেলরের টেস্ট খেলোয়াড় হিসেবে প্রথম সিরিজ জয় ছিল।


title: হার্বি টেলর

text: ১৯১৩-১৪ মৌসুমে ইংল্যান্ড (মেরিলেবোন ক্রিকেট ক্লাব) দক্ষিণ আফ্রিকা সফরে যায়। টেস্ট খেলা শুরুর পূর্বে পিটারমারিৎজবার্গে নাটালের বিপক্ষে সফরকারী দল খেলতে নামে। টেলর দলের ১২৪ রানের মধ্যে শুরু থেকে শেষ পর্যন্ত ৮৩ রান তুলে অপরাজিত থাকেন। দ্বিতীয় ইনিংসেও অপরাজিত ৪২* তুলে খেলাটিকে ড্রয়ের দিকে নিয়ে যান। ফলশ্রুতিতে ডারবানে অনুষ্ঠিত প্রথম টেস্টে খেলার জন্য মনোনীত হন। ঐ খেলায় তিনি প্রথমবারের মতো দক্ষিণ আফ্রিকা দলের অধিনায়কত্ব করেন। টসে জয়লাভ করে ব্যাটিং বেছে নেন ও অভিষেক টেস্ট সেঞ্চুরি হাঁকান। তিন ঘন্টা ২০ মিনিট সময় নিয়ে ১০৯ রান তুলেন তিনি। উইজডেন তাঁর ইনিংসটিকে অপূর্ব ব্যাটিংশৈলীর প্রদর্শনরূপে ঘোষণা করে ও মন্তব্য করে যে, তিনি যথাযথভাবে [সিডনি] বার্নসকে আত্মবিশ্বাসের সাথে মোকাবেলায় সমর্থ হয়েছিলেন। কিন্তু দলীয় সঙ্গীদের কাছ থেকে তিনি খুব কমই সহযোগিতা পেয়েছেন। দক্ষিণ আফ্রিকা ১৮২ রানে অল-আউট হয়। দ্বিতীয় ইনিংসে স্বাগতিক দল মাত্র ১১১ রান তুললে ইংল্যান্ড ইনিংস ব্যবধানে জয় তুলে নেয়। দ্বিতীয় ইনিংসে টেলর করেছিলেন আট রান। জোহেন্সবার্গের দ্বিতীয় টেস্টেও ইংল্যান্ড দল ইনিংস ব্যবধানে জয়লাভ করে। সিডনি বার্নস খেলায় ১৭/১৫৯ রান তুলে তৎকালীন বিশ্বরেকর্ড স্থাপন করেন। দুইবারই টেলর তাঁর হাতে ধরা পড়েন ২৯ ও ৪০ রানে।


title: হার্বি টেলর

text: ১৯১২ সালে অনুষ্ঠিত ত্রি-দেশীয় প্রতিযোগিতা শুরুর পূর্বেকার শেষ প্রস্তুতিমূলক খেলায় ওরচেস্টারশায়ারের বিপক্ষে টেলর ৮৩ রান তুলে দলের ইনিংস বিজয়ে প্রভূতঃ ভূমিকা রাখেন। স্বাগতিক দলের ৫০ রানে গুটিয়ে যাবার পর জেরাল্ড হার্টিগানের সাথে উদ্বোধনী জুটিতে ১৪৬ রান সংগ্রহ করেন। ওল্ড ট্রাফোর্ডে প্রতিযোগিতার প্রথম খেলা অনুষ্ঠিত হয়। অস্ট্রেলিয়ার বিপক্ষে খেলতে নামেন ও টেস্ট অভিষেক ঘটান টেলর। অস্ট্রেলিয়ার সংগৃহীত ৪৪৮ রানের জবাবে দক্ষিণ আফ্রিকার ইনিংস উদ্বোধনে নামেন। কিন্তু তিনি শূন্য রানে বিদায় নেন। দক্ষিণ আফ্রিকা ফলো-অনের কবলে পড়ে। ৯৮ রানে অল-আউট হলে দল ইনিংস ব্যবধানে পরাভূত হয়। তবে, দ্বিতীয় ইনিংসে তিনি দলের পক্ষে সর্বাধিক রান সংগ্রহ করেন। এবার তিনি ব্যাটিং অর্ডার পরিবর্তন করেছিলেন। পরবর্তী দুই টেস্টে ইংল্যান্ডের মুখোমুখি হয় তাঁর দল। তবে রান সংগ্রহ করার জন্য তাঁকে সংগ্রাম করতে হয়। চার ইনিংসে তিনি মাত্র ৩৯ রান তুলেন। লর্ডসে অস্ট্রেলিয়ার বিপক্ষে দক্ষিণ আফ্রিকার দ্বিতীয় টেস্টে প্রথমবারের মতো অর্ধ-শতক করেন। ছয় নম্বরে ব্যাটিংয়ে নেমে দক্ষিণ আফ্রিকার প্রথম ইনিংসে সংগৃহীত ২৬৩ রানের মধ্যে তিনি সর্বোচ্চ ৯৩ রান সংগ্রহ করতে পেরেছিলেন। দক্ষিণ আফ্রিকার ৭৪/৫ থাকা অবস্থায় লুইস স্ট্রিকারের সাথে মূল্যবান ৯৭ রানের জুটি গড়ে এক ঘন্টারও কিছুটা বেশী সময় নিয়ে। উইজডেন মন্তব্য করে যে, টেলরের ড্রাইভিংগুলো খুবই দর্শনীয় ছিল। প্রতিযোগিতার বাদ-বাকী দুই খেলায় তিনি আরও ৩১ রান তুলতে পেরেছেন। এ সিরিজে ১৯.৪০ গড়ে ১৯৪ রান তুলেন তিনি। এ সিরিজটি দক্ষিণ আফ্রিকার জন্য হতাশাব্যঞ্জক ছিল। ছয় টেস্টের পাঁচটিতে হেরে বসে দক্ষিণ আফ্রিকা। অন্যটি বৃষ্টির কারণে ড্রয়ে পরিণত হয়েছিল। পুরো সফরে টেলর ১৩৪০ রান করেন যার তুলনায় কেবলমাত্র ডেভ নোর্স এগিয়ে ছিলেন।


title: ব্রুস টেলর

text: সমগ্র খেলোয়াড়ী জীবনে ৩০টি টেস্ট ও ২টি একদিনের আন্তর্জাতিকে অংশগ্রহণ করেছেন ব্রুস টেলর। ১৯৬৪-৬৫ মৌসুমে নিউজিল্যান্ড দলের সদস্যরূপে ভারত গমন করেন। ৫ মার্চ, ১৯৬৫ তারিখে স্বাগতিক ভারতের বিপক্ষে টেস্ট ক্রিকেটে অভিষেক ঘটে ব্রুস টেলরের। কলকাতায় অনুষ্ঠিত অভিষেক ঘটা সিরিজের দ্বিতীয় টেস্টে ১০৫ রানের মনোজ্ঞ শতরানের ইনিংস খেলার পাশাপাশি ৫/৮৬ বোলিং পরিসংখ্যান দাঁড় করান। এরফলে প্রথম খেলোয়াড় হিসেবে অভিষেকেই অল-রাউন্ডারের কৃতিত্ব প্রদর্শন করেছেন তিনি। এরপূর্বে প্রথম-শ্রেণীর ক্রিকেটে আর কোন সেঞ্চুরির সন্ধান পাননি ব্রুস টেলর ও কেবলমাত্র তিনটি প্রথম-শ্রেণীর খেলায় অংশ নিয়েছিলেন। আট নম্বর অবস্থানে ব্যাটিংয়ে নেমে ১৫৮ মিনিটে ১৪টি চারের মার ও ৩ ছক্কা সহযোগে দর্শনীয় ১০৫ রানের ইনিংস খেলেছিলেন তিনি। সপ্তম উইকেট জুটিতে বার্ট সাটক্লিফের সাথে ১৬৩ রান ওঠান। এ ইনিংসে সাটক্লিফের সংগ্রহ ছিল অপরাজিত ১৫১ রান।


title: হার্বি টেলর

text: ১৯২৯ সালে তৃতীয়বারের মতো ইংল্যান্ড সফরে যান টেলর। তরুণ ও অনভিজ্ঞ দলের মধ্যে তিনজনের একজন হিসেবে এরপূর্বে ইংল্যান্ড সফরকারী ছিলেন তিনি। ড্র হওয়া প্রথম টেস্টে তিনি দুই রান তুলেন। আঘাতের কারণে দ্বিতীয় ও তৃতীয় টেস্ট খেলার সুযোগ ঘটেনি তাঁর। ১৯১২ সালে টেস্ট অভিষেকের পর এটিই প্রথমবারের মতো টেস্ট দলের বাইরে থাকতে হয় তাঁকে। পরাজয়ের বৃত্তে অবস্থান করেও ওল্ড ট্রাফোর্ডের চতুর্থ টেস্টে দুইটি আক্রমণাত্মক ইনিংস উপহার দেন। প্রথম ইনিংসে ৩২ রানের মধ্যে তাঁর অংশগ্রহণ ছিল ২৮ ও দ্বিতীয় ইনিংসে আউট হবার পূর্বে ১১৩ রানের মধ্যে করেন ৭০ রান। উইজডেন তাঁর ড্রাইভিং সম্বন্ধে ভূয়সী প্রশংসা করে। তিনি তাঁর সর্বশক্তি ও নিশ্চয়তার সাথে এগিয়ে যান।


title: হার্বি টেলর

text: টেস্ট ক্রিকেট থেকে অবসর নেয়ার পরও সংক্ষিপ্তকালের জন্য প্রথম-শ্রেণীর ক্রিকেট খেলা চালিয়ে যান। ১৯৩২ সালে ইংল্যান্ডে অবস্থানকালে এমসিসি, জেন্টলম্যান, ইংল্যান্ড একাদশ ও ইংল্যান্ড বহির্ভূত একাদশের ন্যায় বিভিন্ন দলের পক্ষে খেলেন। ১৯৩২-৩৩ মৌসুমে দক্ষিণ আফ্রিকান ঘরোয়া ক্রিকেটে কেবলমাত্র একটি খেলায় অংশগ্রহণ করেছিলেন। নাটালের সদস্যরূপে সাবেক দল ট্রান্সভালের বিপক্ষে মনোজ্ঞ ১৫৮ রানের ইনিংস খেলেন। পরবর্তী দুই মৌসুমে তিনি আরও আট খেলায় অংশ নিয়ে খেলোয়াড়ী জীবনের সাথে আরও দুইটি সেঞ্চুরি যুক্ত করেন। তাঁর সর্বশেষ ৩০তম সেঞ্চুরিটি ৪৫ বছর বয়সে ডিসেম্বর, ১৯৩৪ সালে আসে। মার্চ, ১৯৩৬ সালে ওয়েস্টার্ন প্রভিন্সের পক্ষে একটি প্রথম-শ্রেণীর খেলায় সফরকারী অস্ট্রেলিয়া একাদশের বিপক্ষে সংক্ষিপ্ত সময়ের জন্য খেলেন।


title: হার্বি টেলর

text: অস্ট্রেলিয়া সফরের পর নিউজিল্যান্ডে দুই টেস্টে খেলার জন্য গমন করেন। প্রথম টেস্ট শুরুর পূর্বে অকল্যান্ডের বিপক্ষে প্রস্তুতিমূলক খেলায় টেলর ১১৩ রান তুলেন। তবে, ক্রাইস্টচার্চে অনুষ্ঠিত প্রথম টেস্টে তিনি তেমন ভালো খেলেননি। উদ্বোধনী জুটিতে বিশাল সংগ্রহের পর তিনি মাত্র নয় রানে ক্রিজ থেকে ফেরৎ আসেন। এটিই টেস্ট ক্রিকেটে তাঁর সর্বশেষ ইনিংস ছিল। দ্বিতীয় টেস্ট শুরুর পূর্বে তিনি এ স্তরের ক্রিকেট থেকে অবসরের কথা ঘোষণা করেন।


title: বব টেলর

text: প্রস্তুতিমূলক খেলাগুলোয়া ইংল্যান্ড দল মিশ্র সফলতা পায়। ১ ডিসেম্বর তারিখে ইংল্যান্ড দল প্রথম টেস্টে খেলতে নামে। অস্ট্রেলিয়া প্রথমে ব্যাটিংয়ে নামে। তবে, বব উইলিস, ক্রিস ওল্ড ও ইয়ান বোথামের উইকেট লাভে সক্ষমতা এবং টেলরের পাঁচটি ক্যাচ নেয়ার কল্যাণে দলটি মাত্র ১১৬ রান তুলতে সক্ষম হয়। টেলর চার নম্বরে ব্যাটিংয়ে নামেন। ২০ রান তুলে ইংল্যান্ডের সংগৃহীত ২৮৬ রানে কিছুটা ভূমিকা রাখতে সমর্থ হন। তবে, সফরকারী দলের দ্বিতীয়বার বোলিং আক্রমণে সফলতা না পাওয়ায় স্বাগতিকরা ৩৩৯ রান তুলে খেলাটি রক্ষা করতে সমর্থ হয়। স্ট্যাম্পের পিছনে ঐ ইনিংসে টেলরও তেমন ভূমিকা রাখতে পারেননি। খেলা শেষে ইংল্যান্ড দল ১৭০/৩ তুলেছিল।


title: মার্কিন যুক্তরাষ্ট্রের রাষ্ট্রপতিদের তালিকা

text: মার্কিন যুক্তরাষ্ট্রের রাষ্ট্রপতিদের নামের তালিকায় মার্কিন যুক্তরাষ্ট্রের প্রথম রাষ্ট্রপতি জর্জ ওয়াশিংটন থেকে বর্তমান রাষ্ট্রপতি ডোনাল্ড ট্রাম্প পর্যন্ত সকল মার্কিন যুক্তরাষ্ট্রের রাষ্ট্রপতিদের নামের তালিকা দেয়া হয়েছে। কেবল সে ব্যক্তিদের নামই উল্লেখ করা হয়েছে যারা ১৭৮৯ সালে কার্যকর হওয়া মার্কিন সংবিধান অনুযায়ী নির্দিষ্ট নিয়মে মার্কিন যুক্তরাষ্ট্রের রাষ্ট্রপতির পদে বহাল হয়েছেন। এই সময়ের আগে যারা যুক্তরাষ্ট্রের সরকার প্রধান ছিলেন বা বিভিন্ন সময়ে সরকার পরিচালনা করেছেন তাদের তালিকা দেয়া হয়েছে এই নিবন্ধে: কন্টিনেন্টাল কংগ্রেসের সভাপতি। এই তালিকায় কোন ভারপ্রাপ্ত রাষ্ট্রপতির নাম উল্লেখ করা হয়নি। যুক্তরাষ্ট্রের সংবিধানের ২৫তম সংশোধনীতে ভারপ্রাপ্ত রাষ্ট্রপতির পদ সৃষ্টি করা হয়েছিল।


title: মার্কিন যুক্তরাষ্ট্রের ফার্স্ট লেডি

text: মার্কিন যুক্তরাষ্ট্রের শুরুর দিকে রাষ্ট্রপতির সহধর্মনীকে বিশেস কোন নামে ডাকা হত না। তবে "লেডি" বা "মিসেস প্রেসিডেন্ট" বা "মিসেস প্রেসিডেন্ট্রেস" নামে ডাকা হত। প্রথম রাষ্ট্রপতি জর্জ ওয়াশিংটনের সহধর্মণীকে "লেডি ওয়াশিংটন" নামে ডাকা হত।


title: জর্জ ওয়াশিংটন

text: জর্জ ওয়াশিংটন (ফেব্রুয়ারি ২২, ১৭৩২ – ডিসেম্বর ১৪, ১৭৯৯) মার্কিন যুক্তরাষ্ট্রের প্রথম রাষ্ট্রপতি। তিনি আমেরিকার স্বাধীনতা যুদ্ধ-এ কন্টিনেন্টাল আর্মির সর্বাধিনায়কের দায়িত্ব পালন করেন। তাকে মার্কিন যুক্তরাষ্ট্র গঠনের প্রধান বলে উল্লেখ করা হয় এবং তিনি তার জীবদ্দশায় এবং এখনও মার্কিন যুক্তরাষ্ট্রের "জাতির জনক" হিসেবে পরিচিত।


title: কন্ডোলিৎসা রাইস

text: কন্ডোলিৎসা রাইস (ইংরেজি ভাষা: Condoleezza Rice) (জন্ম: ১৪ নভেম্বর, ১৯৫৪), যিনি কন্ডোলিজা রাইস নামেও পরিচিত, পেশাগত জীবনে একজন অধ্যাপক, কূটনীতিক, লেখিকা, ও জাতীয় নিরাপত্তা বিশেষজ্ঞ। তিনি কলিন পাওয়েলের পর যুক্তরাষ্ট্রের ৬৬তম পররাষ্ট্রমন্ত্রী হিসেবে রাষ্ট্রপতি জর্জ ডব্লিউ. বুশের মন্ত্রীসভায় দায়িত্ব পালন করেছেন। তিনিই যুক্তরাষ্ট্রের প্রথম আফ্রো-আমেরিকান নারী পররাষ্ট্রমন্ত্রী, সেই সাথে কলিন পাওয়েলের পর মার্কিন যুক্তরাষ্ট্রের কোনো মন্ত্রীসভার দ্বিতীয় আফ্রো-আমেরিকান ব্যক্তিত্ব, ও ম্যাডেলিন অলব্রাইটের পর দ্বিতীয় নারী ব্যাক্তিত্ব। জর্জ ডব্লিউ বুশের রাষ্ট্রপতি হিসেবে প্রথম মেয়াদের মন্ত্রীসভায় রাইস মার্কিন যুক্তরাষ্ট্রের জাতীয় নিরাপত্তা উপদেষ্টা হিসেবে দায়িত্ব পালন করেছিলেন। কন্ডোলিৎসা রাইস স্ট্যানফোর্ড বিশ্ববিদ্যালয়ের রাষ্ট্রবিজ্ঞান বিষয়ের একজন অধ্যাপক, এবং তিনি প্রভোস্ট হিসেবে সেখানে ১৯৯৩ থেকে ১৯৯৯ সাল পর্যন্ত দায়িত্ব পালন করেছেন। রাষ্ট্রপতি জর্জ এইচ.ডব্লিউ. বুশের মেয়াদকালে সোভিয়েত ইউনিয়ন বিকেন্দ্রীকরণ ও জার্মান পুনঃএকত্রীকরণের সময় রাইস রাষ্ট্রপতির সোভিয়েত ও পূর্ব ইউরোপ সংক্রান্ত উপদেষ্টা হিসেবে কাজ করেছেন।


title: জেমস বিউকানান

text: জেমস বিউকানান (ইংরেজি: James Buchanan "জেইম্‌জ়্ বিউক্যানান্") (২৩ এপ্রিল ১৭৯১ – ১ জুন ১৮৬৮) মার্কিন যুক্তরাষ্ট্রের পঞ্চদশ রাষ্ট্রপতি। তিনি মার্কিন স্বাধীনতা যুদ্ধ পরবর্তী সময়ে ১৮৫৭ থেকে ১৮৬১ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাটিক পার্টির সদস্য ছিলেন। রাষ্ট্রপতি হিসেবে দায়িত্ব গ্রহণের পূর্বে তিনি মার্কিন যুক্তরাষ্ট্রের ১৭তম পররাষ্ট্রমন্ত্রী ছিলেন এবং সিনেট ও হাউজ অব রিপ্রেজেন্টেটিভের দায়িত্ব পালন করেন।


title: জন ফিট্‌জেরাল্ড কেনেডি

text:
জন ফিট্‌জেরাল্ড কেনেডি বা জন এফ. কেনেডি (ইংরেজি: John Fitzgerald Kennedy, বা John F. Kennedy) (মে ২৯, ১৯১৭ – নভেম্বর ২২, ১৯৬৩) মার্কিন যুক্তরাষ্ট্রের ৩৫তম রাষ্ট্রপতি। তিনি JFK নামেও পরিচিত। তিনি ১৯৬১ সাল থেকে ১৯৬৩ সালে নিহত হওয়ার আগে পর্যন্ত রাষ্ট্রপতির দায়িত্ব পালন করেন।
দিতীয় বিশ্বযুদ্ধের সময় তিনি দক্ষিণ প্রশান্ত মহাসাগরে Motor Torpedo Boat PT-109 এর কমান্ডার হিসেবে দায়িত্ব পালন করেন। এরপর তার পিতা, জোসেফ পি. কেনেডি, সিনিয়র, এর উৎসাহ আর সহযোগিতায় তিনি রাজনীতিতে আসেন এবং U.S. House of Representatives এর Massachusetts's 11th congressional district এ ১৯৪৭ থেকে ১৯৫৩ পর্যন্ত ডেমক্রেটদের প্রতিনিধিত্ব করেন। পরবর্তিতে তিনি সিনেটে ১৯৫৩ থেকে ১৯৬০ পর্যন্ত ডেমক্রেটদের প্রতিনিধিত্ব করেন। ১৯৬০ সালের মার্কিন প্রেসিডেন্ট নির্বাচনে তিনি তৎকালিন উপ-রাষ্ট্রপতি এবং রিপাবলিকান প্রাথী রিচার্ড নিক্সনকে পরাজিত করেন। তিনি থিওডর রুজভেল্ডের পর আমেরিকার দিতীয় কনিষ্টতম রাষ্ট্রপতি, বিংশ শতাব্দীতে জন্ম নেয়া প্রথম রাষ্ট্রপতি, এবং সর্বকনিষ্ট নির্বাচিত রাষ্ট্রপতি। কেনেডি প্রথম ও একমাত্র ক্যাথলিক এবং প্রথম আইরিশ আমেরিকান রাষ্ট্রপতি। কেনেডি একমাত্র আমেরিকান রাষ্ট্রপতি যিনি পুলিৎজার পুরস্কার জিতেছেন।
১৯৬৩ সালের ২২ নভেম্বর কেনেডি আততায়ীর গুলিতে নিহত হন। লি হার্ভি অসওয়াল্ডকে এই ঘটনার জন্য অভি্যুক্ত করা হয়। কিন্তু তার বিচার হয়নি কারণ দুইদিন পরেই জ্যাক রুবি নামক একজনের গুলিতে হার্ভি নিহত হয়। এফবিআই, ওয়ারেন কমিশন এবং হাউস সিলেক্ট কমিটি তদন্ত অনুসারে অসওয়াল্ডই ছিল কেনেডির আততায়ী।


title: আব্রাহাম লিংকন

text: আব্রাহাম লিংকন (ইংরেজি: Abraham Lincoln "এইব্রাহ্যাম্ লিংকন্") (জন্ম: ১২ ফেব্রুয়ারি, ১৮০৯ - মৃত্যু: ১৫ এপ্রিল, ১৮৬৫) মার্কিন যুক্তরাষ্ট্রের ১৬তম রাষ্ট্রপতি। তিনি রিপাবলিকান পার্টির প্রথম রাষ্ট্রপতি, এবং ১৮৬১ হতে ১৮৬৫ খ্রীস্টাব্দ পর্যন্ত ক্ষমতায় অধিষ্ঠিত ছিলেন। দাস প্রথার চরম বিরোধী লিংকন ১৮৬০ সালে রিপাবলিকান পার্টির প্রার্থী হিসাবে রাষ্ট্রপতি নির্বাচিত হন। ১৮৬৩ সালে তিনি মার্কিন যুক্তরাষ্ট্রের দাস প্রথার অবসান ঘটান এবং মুক্তি ঘোষণা () এর মাধ্যমে দাসদের মুক্ত করে দেন। দাস প্রথাকে কেন্দ্র করে মার্কিন যুক্তরাষ্ট্রের গৃহযুদ্ধের সময় তিনি উত্তরাঞ্চলীয় ইউনিয়ন বাহিনীর নেতৃত্ব দেন, এবং দক্ষিণের কনফেডারেট জোটকে পরাজিত করেন। জন উইল্‌ক্‌স বুথ নামক আততায়ীর হাতে তিনি ১৮৬৫ খ্রীস্টাব্দের ১৫ এপ্রিল গুলিবিদ্ধ ও নিহত হন।


title: মার্কিন যুক্তরাষ্ট্রে নির্বাচন

text: মার্কিন যুক্তরাষ্ট্র সরাসরি একটি নির্দিষ্ট রাজনৈতিক দল নির্বাচন করার পরিবর্তে একটি নির্দিষ্ট প্রার্থী জন্য ভোট। মার্কিন যুক্তরাষ্ট্রের সংবিধানে রাজনৈতিক দলগুলোর ইস্যুকে আনুষ্ঠানিকভাবে উল্লেখ করা হয়নি। সংবিধান লেখার সময় আলেকজান্ডার হ্যামিলটন এবং জেমস ম্যাডিসন প্রতিষ্ঠার পিতা যেমন ঘরোয়া রাজনৈতিক দলের সমর্থন করেননি। উপরন্তু, মার্কিন যুক্তরাষ্ট্রের প্রথম রাষ্ট্রপতি জর্জ ওয়াশিংটন তার নির্বাচনের সময় বা রাষ্ট্রপতির মেয়াদে কোনো রাজনৈতিক দলের সদস্য ছিলেন না। উপরন্তু, তিনি আশা করেছিলেন যে রাজনৈতিক দল গঠন করা হবে না, দ্বন্দ্ব ও স্থগিততার ভয়ে। তা সত্ত্বেও, আমেরিকার দুই পক্ষের সিস্টেমের সূত্রপাত তার উপদেষ্টাদের তাত্ক্ষণিক বৃত্ত থেকে বেরিয়ে আসে, হ্যামিলটন এবং ম্যাডিসন এই উদীয়মান পার্টি পদ্ধতির মূল নেতা হওয়ার সাথে সাথে শেষ হয়ে যায়।


title: জেমস মন্‌রো

text: জেমস মন্‌রো (এপ্রিল ২৮, ১৭৫৮ – জুলাই ৪, ১৮৩১) মার্কিন যুক্তরাষ্ট্রের পঞ্চম রাষ্ট্রপতি। তিনি ১৮১৭ থেকে ১৮২৫ সাল পর্যন্ত যুক্তরাষ্ট্রের রাষ্ট্রপতি ছিলেন। মন্‌রো মার্কিন যুক্তরাষ্ট্রের স্থপতিদের মধ্যে শেষ রাষ্ট্রপতি ছিলেন এবং ভার্জিনিয়া রাজবংশ ও রিপাবলিকান প্রজন্মের শেষ রাষ্ট্রপতি ছিলেন। ১৭৮০ থেকে ১৭৮৩ সাল পর্যন্ত থমাস জেফারসনের অধীনে আইন বিষয়ে পড়াশুনার পর তিনি মহাদেশীয় কংগ্রেসের রাষ্ট্রদূত হিসেবে যোগ দেন। ১৭৯০ সালে তিনি প্রথম মার্কিন যুক্তরাষ্ট্রের কংগ্রেসে সিনেটর হিসেবে নির্বাচিত হন এবং ডেমোক্র্যাটিক-রিপাবলিকানসের সাথে যোগ দেন। ১৮১২ সালে মার্কিন যুক্তরাষ্ট্রের স্বাধীনতা যুদ্ধের সময় মন্‌রো রাষ্ট্রপতি জেমস ম্যাডিসনের অধীনে থেকে গুরুত্বপূর্ণ দায়িত্ব পালন করেন।


title: রিচার্ড ক্যাসি, ব্যারন ক্যাসি

text: রবার্ট মেঞ্জিজ ১৯৩৯ সালে প্রথমবারের মত প্রধানমন্ত্রী হন। তিনি তাঁকে প্রতিদ্বন্দ্বী ভেবে সরবরাহ ও উন্নয়নের অপেক্ষাকৃত কম গরুত্বপূর্ণ পদে সরিয়ে দেন। মেঞ্জিজ তাঁকে  যুক্তরাষ্ট্রে প্রথম অস্ট্রেলিয়ার রাষ্ট্রদূত নিয়োগ করার পর তিনি ১৯৪০ সালে সংসদ থেকে পদত্যাগ করেন। এটি যুদ্ধকালীন আশাপ্রদ প্রস্তাব ছিল কিন্তু তা ঘরোয়া রাজনীতি থেকে ক্যাসিকে চীরতরে সরিয়ে দেয়। যুক্তরাষ্ট্র যখন যুদ্ধে জরিয়ে পড়ে তখন ক্যাসি উয়াসিংটন ডিসি- তে ছিলেন এবং যুক্তরাষ্ট্র এবং অস্ট্রেলিয়ার মধ্যকার দ্বিপাক্ষিক  বন্ধুত্ব স্থাপনের জন্য গুরুত্ব পূর্ণ ভুমিকা পালন করেন। এর ফলে তিনি পাবলিক রিলেশন কাউন্সিলর আর্ল নিউজমের সঙ্গে জড়িয়ে পরেন।


title: চার্লস ডারউইন

text: চার্লস ডারউইন (ইংরেজি ভাষায়: Charles Darwin) (১২ ফেব্রুয়ারি ১৮০৯ – ১৯ এপ্রিল ১৮৮২) ঊনিশ শতকের একজন ইংরেজ জীববিজ্ঞানী। তিনিই প্রথম প্রত্যক্ষ পর্যবেক্ষণের মাধ্যমে বিবর্তনবাদের ধারণা দেন। তিনিই সর্বপ্রথম অনুধাবন করেন যে সকল প্রকার প্রজাতিই কিছু সাধারণ পূর্বপুরুষ হতে উদ্ভূত হয়েছে এবং তার এ পর্যবেক্ষণটি সাক্ষ্য-প্রমাণ দিয়ে প্রতিষ্ঠা করেন। বিবর্তনের এই নানান শাখা-প্রশাখায় ভাগ হবার বিন্যাসকে তিনি প্রাকৃতিক নির্বাচন হিসাবে অভিহিত করেন। তার জীবদ্দশাতেই বিবর্তনবাদ একটি তত্ত্ব হিসাবে বিজ্ঞানী সমাজ ও অধিকাংশ সাধারণ মানুষের কাছে স্বীকৃতি লাভ করে, তবে ১৯৩০ থেকে ১৯৫০ এর মধ্যে বিকশিত আধুনিক বিবর্তনিক সংশ্লেষের মাধ্যমে বিবর্তন প্রক্রিয়ায় প্রাকৃতিক নির্বাচনের গুরুত্ব পূর্ণরূপে অনুধাবন করা সম্ভব হয়। পরিবর্তিত রূপে ডারউইনের বৈজ্ঞানিক আবিষ্কার ছিল জীববিজ্ঞানের একত্রীকরণ তত্ত্ব, যা জীববৈচিত্রের ব্যাখ্যা প্রদান করে।


title: টমাস হেনরি হাক্সলি

text: টমাস হেনরি হাক্সলি এফআরসি (৪ মে, ১৮২৫ – ২৯ জুন, ১৮৯৫) একজন প্রখ্যাত ইংরেজ জীববিজ্ঞানী, শিক্ষক এবং অজ্ঞেয়বাদ দর্শনের অন্যতম প্রবক্তা। তিনি ছিলেন চার্লস ডারউইনের বিবর্তনবাদের অন্যতম সমর্থক। তিনি বিজ্ঞানী ও সাধারণ জনগণের কাছে এ তত্ত্বটি গ্রহণযোগ্য করার জন্য যে কারোর চেয়ে বেশি চেষ্টা করে গেছেন। সে কারণে অনেকসময় তাকে ডাকা হয় "ডারউইনের বুলডগ" নামে। কেবলমাত্র ডারউইনের সমর্থক হিসেবে হাক্সলি পরিচিতি পান নি, তিনি নিজেও ছিলেন একজন বড় মাপের জীববিজ্ঞানী। প্রাণিবিদ্যা ও জীবাশ্মবিজ্ঞানের ওপর হাক্সলির মৌলিক গবেষণা ছিল। এছাড়া তিনি ডারউইনের তত্ত্বের অনেকাংশের সমালোচনা করেন এবং এর একাধিক সমস্যা তুলে ধরেন।


title: আলফ্রেড রাসেল ওয়ালেস

text: বিবর্তনীয় তত্ত্ব আবিষ্কার বা বিনির্মাণের ইতিহাস বিষয়ক আলোচনায় অনেক সময়ই ওয়ালেসকে খুব হালকাভাবে উল্লেখ করা হয়, হয়তো কেবল ডারউইনের গবেষণা প্রকাশের উদ্দীপক হিসেবে। কিন্তু আসলে ওয়ালেস নিজে বিবর্তনের একটি স্বকীয় ধারণা দাঁড় করিয়েছিলেন যা কিছু দিক দিয়ে ডারউইনের ধারণার থেকে আলাদা। সমসাময়িক অনেকে, বিশেষ করে ডারউইন তাকে তদানীন্তন বিবর্তন গবেষক ও চিন্তাবিদদের মধ্যে সবচেয়ে গুরুত্বপূর্ণ একজন মনে করতেন। তার প্রস্তাবনা মোটেই অগ্রাহ্য করার মত ছিল না। একজন ইতিহাসবিদ দেখিয়েছেন, পারস্পরিক চিঠি ও প্রকাশিত গবেষণার মাধ্যমে তারা একটি দীর্ঘ সময় ধরে একে অপরের তত্ত্ব ও চিন্তাধারা উৎসাহিত ও সমৃদ্ধ করেছেন। ডারউইনের "ডিসেন্ট অফ ম্যান" গ্রন্থে সবচেয়ে বেশি যে ব্যক্তির উল্লেখ করা হয়েছে তিনি হলেন ওয়ালেস, অবশ্য অনেক ক্ষেত্রেই দ্বিমত করার জন্য। ওয়ালেস আজীবন প্রাকৃতিক নির্বাচনের একজন প্রদীপ্ত সমর্থক ছিলেন। ১৮৮০-র দশকে বিবর্তন বিজ্ঞানী সমাজে প্রায় সর্বজন গৃহীত হয়ে গিয়েছিল, কিন্তু ওয়ালেস ও আউগুস্ট ভাইসমান ছিলেন প্রায় একমাত্র বিখ্যাত জীববিজ্ঞানী যারা প্রাকৃতিক নির্বাচনকে বিবর্তনের প্রধান চালিকাশক্তি বলে বিশ্বাস করতেন। ওয়ালেস "ডারউইনিজম" নামক বইটি প্রাকৃতিক নির্বাচনের বিরোধীদের যুক্তি খণ্ডন করার জন্যই লিখেছিলেন। তার সকল বইয়ের মধ্যে বৈজ্ঞানিক প্রকাশনার জগৎে এটিই সবচেয়ে বেশি বার উল্লেখ হওয়া বই।


title: আলফ্রেড রাসেল ওয়ালেস

text: ঊনবিংশ শতকে প্রাণীদের ভৌগোলিক বণ্টন বিষয়ে তাকে সবচেয়ে বিজ্ঞদের একজন মনে করা হতো এবং অনেক সময় তাকে জীবভূগোলের জনক বলা হয়। পাশাপাশি ঊনবিংশ শতকের শীর্ষ বিবর্তন বিষয়ক চিন্তাবিদ ও গবেষকদের মধ্যে তিনি অন্যতম। যৌথ কিন্তু স্বাধীনভাবে প্রাকৃতিক নির্বাচন আবিষ্কার ছাড়াও বিবর্তনীয় তত্ত্বের উন্নতিতে তার অনেক অবদান রয়েছে। যেমন, প্রাণীদের মধ্যে সতর্কীকরণ রঙের ধারণা, ওয়ালেস ক্রিয়া- প্রাকৃতিক নির্বাচন কিভাবে সংকরীকরণের বিরুদ্ধে বাঁধা তৈরির মাধ্যমে প্রজাতির উৎপত্তিতে ভূমিকা রাখতে পারে সে বিষয়ক একটি অণুকল্প।


title: রিচার্ড ওয়েন

text: ওয়েনের বৈজ্ঞানিক কর্মকান্ডের পরিধি সুবিস্তৃত হলেও প্রধানত ডাইনোসরিয়া (অর্থাৎ "ভয়ঙ্কর সরীসৃপ" বা "ভয়ানক ও মহান সরীসৃপ") নামটির প্রচলনের জন্যই তিনি স্মরণীয় হয়ে আছেন। এছাড়া চার্লস ডারউইন-এর প্রাকৃতিক নির্বাচন মারফত বিবর্তনের তত্ত্বের প্রবল ও প্রকাশ্য বিরোধিতার জন্যেও তাঁকে মনে রাখা হয়। তিনি ডারউইনের সাথে একমত ছিলেন যে বিবর্তনের প্রক্রিয়াটি বাস্তব, কিন্তু মনে করতেন ডারউইনের "অন দ্য অরিজিন অফ স্পিসিস" বইতে বর্ণিত পদ্ধতির চেয়ে আসল বিবর্তন অনেক বেশি জটিল। বিবর্তনীয় উন্নয়নমূলক জীববিজ্ঞান-এর সাম্প্রতিক উত্থানের পিছনে যে নির্দিষ্ট বৈজ্ঞানিক দৃষ্টিভঙ্গীর প্রভাব আছে, ওয়েনকে তার জনক বলা যায়। তিনি ব্রিটিশ মিউজিয়ামের প্রাকৃতিক নমুনাসমূহের নতুন কোনো ভবনে স্থানান্তরের জন্য সচেষ্ট ছিলেন এবং এরই ফলে ১৮৮১ খ্রিঃ লন্ডনের দক্ষিণ কেনসিংটনে অধুনা-বিখ্যাত ন্যাচারাল হিস্ট্রি মিউজিয়ামের গোড়াপত্তন হয়। বিল ব্রাইসন মন্তব্য করেছেন যে, "ন্যাচারাল হিস্ট্রি মিউজিয়ামকে একটি সর্বজনীন প্রতিষ্ঠান হিসেবে গড়ে তুলে ওয়েন মিউজিয়াম সম্পর্কে আমাদের ধারণার মাপকাঠিটাই পালটে দিয়েছিলেন"।


title: সৃষ্টি–বিবর্তন বিতর্ক

text:
সৃষ্টিবাদীরা প্রচারকরে বিবর্তন একটি দূর্যোগ সৃষ্টিকারী তত্ত্ব। যা বিজ্ঞানীরাও সমালোচনা করেন। সৃষ্টিবাদীরা দাবী করেন যে, শিক্ষার্থীদের বিবর্তন সংক্রান্ত বিতর্ক শিক্ষা দেয়া দরকার।
অপরদিকে বেশিরভাগ বিজ্ঞান শিক্ষা দল ও বৈজ্ঞানিক সম্প্রদায়
জর্জ মেসন বিশ্ববিদ্যালয়ের জীববিজ্ঞান অনুষদে সৃষ্টি/বিবর্তন বিতর্ক বিষয়ে একটি কোর্স চালু করা হয়। কিন্তু শিক্ষার্থীরা জীববিজ্ঞান নিয়ে জ্ঞান লাভ করে বৈজ্ঞানিকভাবে বিবর্তন নিয়ে বিতর্ক করার মতো কোন তথ্য পায় না। তাই শিক্ষার্থীরা "বিবর্তন বিতর্ক শিক্ষা দিতে" বিজ্ঞানের দর্শন বা বিজ্ঞানের ইতিহাসের উপর আরেকটি কোর্স চালু করার দাবী করে।
যদিও এই বিতর্ক যুক্তরাষ্ট্রেই বেশি প্রখ্যাত, তবে অন্যান্য দেশেও এর প্রভাব পরিলক্ষিত হয়েছে।


title: জেরি কোয়েন

text: জেরি অ্যালেন কোয়েন (জন্মঃ ৩০ ডিসেম্বর, ১৯৪৯) হলেন একজন আমেরিকান জীববিজ্ঞান অধ্যাপক যিনি ইন্টেলিজেন্ট ডিজাইন নিয়ে মন্তব্যের জন্য বিখ্যাত। একজন বিশিষ্ট বিজ্ঞানী ও লেখক হিসেবে বিবর্তন তত্ত্বকে ব্যাখ্যা করে তিনি অনেকগুলো প্রবন্ধ প্রকাশ করেছেন। বর্তমানে তিনি শিকাগো বিশ্ববিদ্যালয়ের বাস্তুবিদ্যা ও বিবর্তন বিভাগে অধ্যাপক হিসেবে কর্মরত আছেন। তাঁর মূল আগ্রহের বিষয় হল প্রজাতিগঠন এবং বাস্তুবিদ্যাসংক্রান্ত ও বিবর্তনীয় জিনতত্ত্ব, যার জন্য ফলের মাছি ড্রসোফিলাকে তিনি ব্যবহার করেন। তিনি "স্পেসিয়েশন" নামে একটি পাঠ্যবই এবং "হোয়াই ইভল্যুশন ইজ ট্রু" নামে সর্বাধিক বিক্রিত নন-ফিকশন বইয়ের রচয়িতা। সাম্প্রতিককালে, "ফেইথ ভার্সাস ফ্যাক্ট: হোয়াই সায়েন্স অ্যান্ড রেলিজিয়ন আর ইনকম্পেটিবল" নামে তাঁর একটি বই প্রকাশিত হয়েছে। কোয়েন "হোয়াই ইভল্যুশন ইজ ট্রু" নামে একটি ওয়েবসাইটও পরিচালনা করেন।


title: প্রাকৃতিক নির্বাচন

text: এডাম স্মিথ ও কার্ল মার্ক্সের পাশাপাশি ডারউইনের কর্ম ১৯ শতকের বৌদ্ধিক জগতে ব্যাপক প্রভাব ফেলেছিল। সম্ভবত বিবর্তন তত্ত্বের সবচেয়ে মৌলিক দাবি হল যে অত্যন্ত জটিল অবয়বসমূহ, যা একে অপরের চেয়ে ভিন্ন এবং অনেকাংশেই নির্ভরশীল, সরলতম সব অবয়ব থেকে কিছু সরল নিয়ম অনুসরণ করে বিবর্তিত হয়েছে। এই দাবি ডারউইনের ঘনিষ্ঠ সমর্থকদের অনুপ্রাণীত করার পাশাপাশি তাঁর বিরুদ্ধচারণেও ইন্ধন জুগিয়েছিল। স্টিফেন জে গুল্ডের মতে, পশ্চিমা দর্শনের কিছু অত্যন্ত মৌলিক ভিত্তিকে সিংহাসনচ্যুত করার মধ্যেই প্রাকৃতিক নির্বাচনের চমকপ্রদতা নিহিত রয়েছে। প্রাকৃতিক নির্বাচনের মাধ্যমে বিবর্তন তত্ত্ব "আশরাফুল মাখলুকাত" আর পরমকারণবাদের(teleology) মত প্রতিষ্ঠিত বিশ্বাসমূহকে বাতিল করেছিল।


title: আলফ্রেড রাসেল ওয়ালেস

text: আলফ্রেড রাসেল ওয়ালেস () (৮ই জানু‍য়ারি, ১৮২৩ - ৭ই নভেম্বর, ১৯১৩) ছিলেন বিখ্যাত ব্রিটিশ প্রকৃতিবিদ, অভিযাত্রিক, ভূগোলবিদ, নৃবিজ্ঞানী, ও জীববিজ্ঞানী। তিনি সবচেয়ে বিখ্যাত স্বাধীনভাবে "প্রাকৃতিক নির্বাচনের মাধ্যমে বিবর্তন" তত্ত্ব প্রণয়নের জন্য; এক্ষেত্রে তাঁকে চার্লস ডারউইনের সাথে যৌথভাবে স্বীকৃতি দেয়া হয়। ডারউইন ওয়ালেসের পূর্বেই প্রাকৃতিক নির্বাচনের বিষয়টি বুঝতে পেরেছিলেন, কিন্তু গুটিকয় বন্ধু ছাড়া কাউকে জানাননি; ওয়ালেসের প্রকাশনার পর তিনি দ্রুত তার বিখ্যাত অন দি অরিজিন অফ স্পিসিস বই প্রকাশ করেন। ওয়ালেস বিশ্বের বেশ কিছু স্থানে প্রকৃতি পর্যবেক্ষণের অনেক গুরুত্বপূর্ণ কাজ করেছেন; তার প্রথম গণ্তব্য ছিল আমাজন নদীর উপত্যকা। পরবর্তীতে যান মালয় দ্বীপপুঞ্জে, যেখানে তিনি এমন একটি বিভাজন রেখা আবিষ্কার করেন যা ইন্দোনেশীয় দ্বীপপুঞ্জকে দুই ভাগে ভাগ করে, এবং যার পূর্বের প্রাণীরা এশীয় ধরনের, আর পশ্চিমের প্রাণীরা অস্ট্রালেশীয় ধরনের। এই রেখাকে বর্তমানে ওয়ালেস রেখা বলা হয়।


title: বিবর্তনবাদের ইতিহাস

text: প্রভাবশালী গ্রিক দার্শনিক এরিস্টটল ছিলেন প্লেটোর ছাত্র, তিনি প্রাকৃতিক ইতিহাসবিদদের মধ্যে প্রাচীনতম ব্যক্তি যার কাজ অনেকটাই সংরক্ষিত আছে। ঈজিয়ান সাগরে অবস্থিত লেসবস দ্বীপে করা গবেষণার ভিত্তিতে লেখা তার চারটে বইয়ের সন্ধান পাওয়া যায়, বইগুলি প্রধানত তাদের ল্যাটিন নাম দিয়েই পরিচিত - "দে অ্যানিমা" (আত্মা সম্বন্ধীয়), "হিস্টোরিয়া অ্যানিম্যালিয়াম" (প্রাণী ইতিহাস সম্বন্ধীয়), "দে জেনেরাশনে অ্যানিম্যালিয়াম" (প্রাণী প্রজন্ম সম্বন্ধীয়) এবং "দে পারটিবাস অ্যানিম্যালিয়াম" (প্রাণী অংশ সম্বন্ধীয়)। নিখুঁত পর্যবেক্ষণের সঙ্গে শারীরবৃত্তীয় কার্যক্ষমতা সম্পর্কে নিজের তত্ত্বের মিশ্রণ ঘটিয়ে এরিস্টটল এই বইগুলি লেখেন। ব্রিটিশ বিজ্ঞান ইতিহাসবিদ চার্লস সিঙ্গারের মতে এরিস্টটলের কাজে সবচেয়ে লক্ষ্যণীয় বিষয় হল যে অপরিসীম অধ্যবসায়ে তিনি সমস্ত প্রাণীদের "স্কালা নেচারি" বা ‘জীবনের সিঁড়ি’তে খাপ খাওয়ানোর চেষ্টা করেছেন। "হিস্টোরিয়া অ্যানিম্যালিয়াম" এ বর্ণিত এই "স্কালা নেচারি"-তে প্রাণীদের একটা স্থায়ী ক্রমোচ্চ শ্রেণীবিভাগ রয়েছে বলে দাবি করা আছে। এই ‘অস্তিত্বের মহাশৃঙ্খল’-এ প্রাণীরা তাদের ক্রিয়া ও গঠনের জটিলতা অনুযায়ী ওপর থেকে নিচে সজ্জিত আছে, অর্থাৎ যে প্রাণীদের জীবনীশক্তি বেশি এবং চলনক্ষম, তাদের 'উচ্চতর' প্রাণী স্বীকৃতি দেওয়া হয়েছে। এরিস্টটল বিশ্বাস করতেন, আলাদা আলাদা প্রাণীদের আলাদা আলাদা বৈশিষ্ট্য থেকেই ‘চূড়ান্ত উদ্দেশ্য’ অনুমান করা সম্ভব, কারণ তাদের নির্দিষ্ট গঠন তাদের কার্যকারিতার সঙ্গে সুস্পষ্টভাবে মানানসই। তিনি জীবনের আকস্মিক উৎপত্তি সম্পর্কিত এমপেডোকলের মতবাদ বিশেষকরে খারিজ করে দেন।


title: ডিজনি চ্যানেল (ভারত)

text: ডিজনি চ্যানেল ভারতীয় কেবল এবং স্যাটেলাইট টেলিভিশন চ্যানেল। এটি ২০০৪ সালে যাত্রা শুরু করে। এটি ইংরেজি, হিন্দি, তামিল, তেলুগু এই ৪টি ভাষা সম্প্রচার করা হয়। এই চ্যানেলটি ভারত, নেপাল, ভূটান, শ্রীলঙ্কা ও বাংলাদেশ এই ৫টি দেশে সম্প্রচারিত হয়।


title: এরিক ফন দানিকেন

text: ১৯৯৩ সালে জার্মানির টিভি স্টেশন "স্যাট-১" ২৫ পর্বের একটি টিভি ধারাবাহিক সম্প্রচার শুরু করে যার মূল চরিত্র ছিলেন দানিকেন এবং পরিচালনার ভারও ছিল তার উপর। এই ধারাবাহিকের নাম ছিল "Auf den Spuren der All-Mächtigen" (ঈশ্বরের চলাচলের পথসমূহ)। ১৯৯৬সালে আমেরিকার টিভি চ্যানেল এবিসি/কেইন এক ঘণ্টার একটি বিশেষ চলচ্চিত্র নির্মাণ করে যার নাম ছিল "Chariots of the Gods - The Mysteries Continue", সমগ্র বিশ্বব্যাপী এটি প্রচার করা হয়েছিল। ১৯৯৬ সালের ২৬শে সেপ্টেম্বর এটি সম্প্রচার করা হয়েছিল। ১৯৯৬-৯৭ সালে এবিসি/কেইন ফন দানিকেনকে নিয়ে আরেকটি ডকুমেন্টারি ফিল্ম তৈরি করে যা ডিসকাভারি চ্যানেলেও দেখানো হয়েছিল। জার্মানির বৃহত্তম টিভি নেটওয়ার্ক আরটিএল ১৯৯৬ সালের ২৬ নভেম্বর তারিখে এই চলচ্চিত্রটি সম্প্রচার করে। শুধু জার্মানিতেই প্রায় ৭.৭ মিলিয়ন লোক এটি দেখেছিল। ফন দানিকেন বর্তমানে এবিসি ও আরটিএল-এর সাথে বিভিন্ন চলচ্চিত্র নির্মাণ করে থাকে।


title: ডিসকভারি চ্যানেল

text: ২০০৪ সালের ট্যুর ডি ফ্রান্স আরম্ভ হওয়ার পূর্বে,সাতবার ট্যুর ডি ফ্রান্স প্রতিযোগিতা বিজয়ী লেন্স আর্মস্ট্রং কর্তৃক ২০০৫ প্রতিষ্ঠিতব্য পেশাদার প্রো সাইক্লিং টিমের প্রাইমারি স্পন্সর হওয়ার অনাড়ম্বর ঘোষণা দেয় ডিসকভারি চ্যানেল| অবশেষে, ২০০৭ সালে আলবার্টো কনটাডোরকে সাথে নিয়ে বিজয়ী হওয়ার পর চ্যানেলটি স্পন্সরশীপ চালিয়ে না যাওয়ার ঘোষণা দেয় এবং ২০০৭ সালে এর সমাপ্তি ঘটায় |


title: ডিসকভারি চ্যানেল

text: ১৯৪২ সালে জন হেন্ডরিক্স চ্যানেলটি প্রতিষ্ঠা করেন। ১৭ই জুন ১৯৮৫ থেকে চ্যানেলটি আনুষ্ঠানিক সম্প্রচার শুরু করে। প্রাথমিকভাবে এটি ১৫৬,০০০ গৃহস্থালী সংযোগ প্রদানের মাধ্যমে যাত্রা শুরু করেছিল এবং এটি দৈনিক ১২ ঘন্টা (দুপুর ৩টা থেকে রাত ৩টা) সম্প্রচার করা হত। এর ৭৫ শতাংশ প্রোগ্রাম কন্টেন্ট ছিল আমেরিকার টেলিভিশনের ইতিহাসে একেবারেই নতুন ও অভূতপূর্ব। শুরুর বছরগুলোতেই চ্যানেলটি স্বাংস্কৃতিক ও প্রকৃতিনির্ভর প্রামাণ্যচিত্রের আঙ্গিকে শিক্ষামূলক অনুষ্ঠান নির্মাণের দিকে লক্ষ্য রেখে তাদের কার্যক্রম পারিচালনা করে আসছে এবং এখনো চ্যানেলটি সেই ধারাবাহিকতা বজায় রেখে চলেছে।


title: সনি পল

text:
সোনি পল হল একটি হিন্দি ভাষার সাধারণ বিনোদনমূলক চ্যানেল। সোনি পিকচারস নেটওয়ার্ক দ্বারা এই চ্যানেলটি পরিচালিত হয়। 2014 খ্রিস্টাদ্বে এই চ্যানেল অনুষ্ঠান সম্প্রচার শুরু করে।
1 সেপ্টেম্ব 2014 সালে চ্যানেলটি প্রতিষ্ঠিত হয়। চ্যানেলটি প্রথম দিকে আসল অনুষ্ঠান তৈরি করলেও পরের দিকে সোনি নেটওয়ার্ক এর অন্যান্য চ্যানেল বিশেষ করে সনি সব চ্যানেল এর অনুষ্ঠান সম্প্রচার শুরু করে। বলিউড অভিনেত্রী জুহি চাওলা ছিলেন এই চ্যানেলের ব্রান্ড অ্যামবাসডর। চ্যানেলটি মূলত মহিলা কেন্দ্রিক চ্যানেল।


title: স্যাটেলাইট টেলিভিশন

text: ৪ঠা মার্চ, ১৯৯৬ তে ইকোস্টার- ডিজিটাল স্কাই হাইওয়ে (ডিশ নেটওয়ার্ক) চালু করে ইকোস্টার স্যাটেলাইট ব্যবহার করে। সেপ্টেম্বর ১৯৯৬ তে ইকোস্টার তার দ্বিতীয় স্যাটেলাইট উত্থাপন করে তার ডিস নেটওয়ার্কের চ্যানেল সংখ্যা ১৭০ এ বৃদ্ধি করার জন্য। এই ব্যবস্থার ফলে আরো ভালো ছবি এবং স্টেরিও শব্দ সম্পন্ন ১৫০ - ২০০টি ভিডিও ও অডিও চ্যানেল হয় এবং এতে ছোট আকারের ডিস ব্যবহার করা যেত। এটি ব্যাপকভাবে টিভিআরও সিস্টেমের জনপ্রিয়তা হ্রাস করে। ১৯৯০-এর মধ্যভাগে, চ্যানেলগুলো তাদের ডিজিটাল টেলিভিশন সম্প্রচার ডিজিসাইফার কন্ডিশনাল এক্সেস সিস্টেম ব্যবহার করে সম্প্রচার শুরু করে।


title: ডান্স ইন্ডিয়া ডান্স

text: ষষ্ঠ মৌসুম ৪ নভেম্বর ২০১৭ তারিখে শুরু হয়। এই মৌসুম উপস্থাপনা করেন প্রথমবারের মত ২ জন নতুন উপস্থাপক সাহিল খট্টর ও অমৃতা খানবিলকর। এবারের মৌসুমেও নিয়মিত বিচারক মাস্টার মুদাসসারের সাথে দুই নতুন বিচারক মাস্টার মর্জি ও মাস্টার মিনি বিচার করেন। উল্লেখ্য যে, মাস্টার মর্জি ইতিপূর্বে "ডিআইডি"-এর অন্যান্য ধারাবাহিকসমূহ বিচার করেছেন এবং মাস্টার মিনি মৌসুম ১ থেকে একজন সহকারী কোরিওগ্রাফার হিসেবে রয়েছেন। ১৮ ফেব্রুয়ারী ২০১৮ তে এবারের চুড়ান্ত পর্ব সম্প্রচারিত হয় যেখানে সংকেত গাওঁকার বিজয়ী ও সচিন শর্মা রানার-আপ হন।


title: সাব টিভি

text:
চ্যানেলটি একটি সাধারণ বিনোদনমূলক চ্যানেল হিসেবে শ্রী অধিকারী ব্রাদার্স কর্তৃক ২০০০ সালেরে ২৩ এপ্রিল তারিখে সর্বপ্রথম চালু করা হয়েছিল। ২০০৩ সালে এটি একটি কমেডি কেন্দ্রিক চ্যানেল হিসাবে পুনরায় চালু করা হয়।
২০০৫ সালের মার্চে, সাব টিভি সনি এন্টারটেনমেন্ট টেলিভিশন এর অধিনে আসে এবং একটি যুব কেন্দ্রিক চ্যানেল রুপান্তরিত করা হয়।


title: রবার্ট ডাউনি জুনিয়র

text: ২০০৬ সালে ডউনি টেলিভিশনের পর্দায় ফিরে আসেন “ফ্যামিলি গাই” এর অতিথি চরিত্র “দ্য ফ্যাট গাই ষ্ট্যাগলার” পর্বের মাধ্যমে। অনুষ্ঠানটির প্রযোজকের কাছে ডউনি ফোনের মাধ্যম অনুরোধ করেন যে, তিনি কোনো পর্ব প্রযোজনা কিংবা সহায়তা করতে পারেন কিনা, যেহেতু তার ছেলে ইন্ডিও অনুষ্ঠানটির খুব ভক্ত। প্রযোজকগণ প্রস্তাব গ্রহন করেন এবং ডউনির জন্যে লুইস গ্রিফিন এর দীর্ঘদিনের হারিয়ে যাওয়া ভাই প্যাট্টিক পিউটার্সমিড চরিত্র তৈরি করেন, যে মানসিকভাবে দুর্বল। সে বছরই ডউনি প্রকাশক হার্পার কলিন্সের কাছে চুক্তিবদ্ধ হয়েছিলেন তার আত্ম-জীবনী লেখা প্রকাশের জন্যে এবং ২০০৬ সালে তার কর্মজীবনের উত্থান পতনের অকপট বর্ননা লেখার জন্যে অগ্রিম পারিশ্রমিক গ্রহন করেছিলেন। অবশ্য ২০০৮ সালে ডউনি প্রকাশককে সকল অগ্রিম পারিশ্রমিক ফিরিয়ে দেয় কোন প্রকার পরবর্তী নিশ্চয়তা ছাড়া।


title: ডেভিড স্টোরি

text: স্টোরি তার "প্রথম উপন্যাস" অবলম্বনে নির্মিত "দিস স্পোর্টিং লাইফ" (১৯৬৩) চলচ্চিত্রের চিত্রনাট্য রচনা করেন এবং রাগবি খেলোয়াড় চরিত্রে অভিনয় করেন। ছবিটি পরিচালনা করেছেন লিন্ডসে এন্ডারসন। এই চলচ্চিত্র দিয়ে তিনি লিন্ডসের সাথে দীর্ঘ চলচ্চিত্র কর্মজীবনে জড়িয়ে পড়েন। পরবর্তীতে স্টোরির "ইন সেলিব্রেশন" নাটক ও তার চিত্রনাট্য অবলম্বনে এন্ডারসন নির্মিত চলচ্চিত্রটি ১৯৭৫ সালে আমেরিকান ফিল্ম থিয়েটার ধারাবাহিকের অংশ হিসেবে মুক্তি পেয়েছিল। তার উপন্যাস ও চিত্রনাট্য অবলম্বনে "হোম" (১৯৭২) ও "আর্লি ডেজ" (১৯৮১) টেলিভিশন চলচ্চিত্র নির্মিত হয়েছিল।


title: মেডিলিন বেইলি

text:
মেডিলিন বেইলি (জন্ম "মেডিলিন ওল্ড"; ২ সেপ্টেম্বর ১৯৯২)একজন মার্কিন গায়িকা এবং গীতিকার। তিনি কতিপয় কিছু অ্যালবাম প্রকাশ করেছেন যেগুলোর মধ্যে তার করা কিছু গানের কভার অ্যালবাম এবং একটি নিজের স্বত্ববান গানের ইপি বা ছোট অ্যালবাম "অয়াইজার", যেটি প্রকাশ করা হয় ২০১৬ সালে। বেইলি অন্য ইউটিউব সংগীত শিল্পীদের সাথে আন্তর্জাতিকভাবে সফর করেছেন।
তিনি বয়েসভ্যিলি, উইসকনসিন জন্মগ্রহন করেন, তার মাতা-পিতা হলেন গ্রেগ ওল্ড এবং হ্যেইডি ওল্ড, তার বাবা একটি বিজ্ঞাপন সংস্থায় কাজ করেন, তার আরো ৫ জন সহোদর রয়েছে। তিনি ইংরেজ এবং আইরিশ বংশধর। বেইলি ৭ বছর বয়স থেকেই গান লেখা এবং গান গাওয়া শুরু করেন। তিনি বয়েসভ্যেলি হাই স্কুলের অগ্রসর ব্যান্ডের হয়ে গান গেয়েছিলেন। এবং ২০১১ সালে তিনি স্নাতকোত্তর শেষ করেন। একজন শিল্পী হয়ে উঠার পূর্ব তিনি একজন প্রত্যয়িত সহকারী নার্স হিসেবে কাজ করেছেন তার ডিসলেকসিয়া সংক্রান্ত সমস্যা রয়েছে। স্নাতকের কিছু দিন পূর্বেই তিনি তার সংগীত জীবনের যাত্রা শুরু করেন, জনপ্রিয় গান কভার করতেন এবং তা ইউটিউবে পোষ্ট করতেন, যেগুলো একসাথে ১০০ মিলিয়ন বার দেখা হয়েছে। ২০১২ সালে, বেইলি "কিপ ইউর সৌউল রেকর্ডসে " যোগদান করেন, এবং ২০১৩ সালে তার সংগীত তৈরীর সাহায্যর্থে এবং একে আরো বেগবান করতে লস এন্সেলেসে চলে আসেন।
মেডিলিন ২০১৩ সালের ২য় ভাগে বয়েস এ্যভিনিউর সাথে মার্কিন যুক্তরাষ্ট্র এবং কানাডা সফর করেন। পরে তিনি এর বর্ণনা দিতে যেয়ে বলেন "এটা খুবই বিস্ময়কর অভিজ্ঞতা ছিল, যখন আমি প্রথমবারের মত এক জায়গা থেকে অন্য জায়গায় যাচ্ছিলাম"। ২০১৪ সালে তিনি জিমি বেনরাডকে বিয়ে করেন।
২০১৫ সালে তার হত্তন করা ডেভিড গুট্টার "টাইটেনিয়াম" গানটি, ফ্রান্সের ভার্জিন রেডিওতে সরাসরি গাওয়ার সুযোগ অর্জন করেন তিনি। এটি তার সাথে প্লেঅন রেকর্ডিং ফ্রান্স এর সাথে চুক্তির দরজা খুলে দেয়, যা ওয়ার্নার মিউজিক গ্রুপ এর একটি অঙ্গ প্রতিষ্ঠান। এই গানটি ফ্রান্স এবং বেলজিয়ামের তালিকায় উঠে আসে এবং তার সাথে তার করা ইমাজিন ড্রাগনস "রেডিওএ্যক্টিভ"এর কভারটিও তালিকায় স্থান পেয়ে যায়। ২০১৫ সালের অক্টোবরে বেইলি ফ্রান্সে একটি কভার অ্যালবাম প্রকাশ করেন, যার শিরোনাম ছিল "মিউস বক্স", আরও একটি একক "রুড" সাথে ফ্লুলা এর সমর্থনে। ২০১৬ সালের প্রথম দিকে তার চতুর্থ একক আবির্ভুত হতে দেখা যায়, যেটি ছিল চিয়ারের "বিলিভ" গানের কভার।
২০১৬ সালের জুলাই মাসে তিনি তার নিজের নিজের করা ৫টি মৌলিক গানের ইপি বা ছোট অ্যালবাম "ওয়াইজার" প্রকাশ করেন।
তিনি নিদিষ্ট করেন যে, তিনি মিশ্যেলী ব্রান্চ এবং কিনা গ্রানিস থেকে অনুপ্রাণিত হয়েছেন।


title: ময়ূরী (অভিনেত্রী)

text: ২০০৯ সালে ময়ূরী বিয়ে করেন। তার স্বামীর নাম রেজাউল করিম মিলন। তিনি টাঙ্গাইলের ভূঞাপুর উপজেলার ভাইস চেয়ারম্যান ছিলেন। তাদের একটি কন্যা সন্তান আছে। তার নাম এঞ্জেল। কিন্তু ২০১৫ সালের ২৭ সেপ্টেম্বর মিলন মারা যান। এরপর তিনি আবার শ্রাবণ শাহ নামক একজন অভিনেতাকে বিয়ে করেন। কিছুদিনের মধ্যে তাদের বিবাহ বিচ্ছেদ ঘটে যায়। এরপর ২০১৭ সালে গাজীপুরের একটি মাদ্রাসার শিক্ষককে তিনি বিয়ে করেন। তার তৃতীয় স্বামীর নাম শফিক জুয়েল। নতুন স্বামীর সাথে তিনি এখন টঙ্গীতে বসবাস করছেন। নিজের উপার্জনের টাকা দিয়ে তিনি মগবাজারে একটি ফ্ল্যাট কিনেছিলেন ময়ূরী। সেই ফ্ল্যাট বিক্রি করে দিয়ে তিনি এখন টঙ্গীতে স্থায়ীভাবে বসবাস করছেন।


title: মরিন স্ট্যাপলটন

text: স্ট্যাপলেটনের প্রথম স্বামীর নাম ছিলো ম্যাক্স অ্যালেনটাক। তিনি ছিলেন প্রযোজক কার্মিট ব্লুমগার্ডেনের ম্যানেজার। এবং তাঁর পরবর্তী স্বামীর ডেভি রেফায়েল ছিলেন একজন নাট্যকার। রেফায়েলের ঘরে স্ট্যাপলেটনের দুই সন্তান ছিলো। ড্যানিয়েল নামের একটি ছেলে, ও ক্যাথরিন নামের এক কন্যা।


title: জ্যোতিরিন্দ্রনাথ ঠাকুর

text: জ্যোতিরিন্দ্রনাথের ব্যক্তিগত জীবন সুখের হয় নি। ১৮৬৮ সালের ৫ জুলাই কাদম্বিনী নামে একটি কিশোরীর সঙ্গে তাঁর বিবাহ হয়; ঠাকুরবাড়িতে নববধূর নাম পরিবর্তন করে রাখা হয় কাদম্বরী দেবী (১৮৫৯-১৮৮৪)। ইনি দেবর রবীন্দ্রনাথের সমবয়সী ছিলেন এবং স্বামীর এই কনিষ্ঠ ভ্রাতাটিকে এত স্নেহ করতেন যে কবি সারা জীবন তাঁর অজস্র প্রসঙ্গে তাঁর উল্লেখ করেছেন। যোগ্য স্বামীর পতিব্রতা সহধর্মিনী হয়ে উঠেছিলেন কাদম্বরী; তাদের গৃহে গুনীসমাগম নিত্যদিনের ঘটনা ছিল। এই মহিলাকে সরণ করে স্বামীর বন্ধু কবি বিহারীলাল চক্রবর্তী তাঁর সাধের আসন কাব্যের নামকরণ করেছিলেন। রবীন্দ্রনাথ তাঁর এই বৌঠানকে উৎসর্গ করেছিলেন একাধিক গ্রন্থ এবং তাঁকে স্মরণে রেখে রচনা করেছেন বহু গান।


title: কাঁকন বিবি

text: কাঁকন বিবি, আসল নাম কাঁকাত হেনিনচিতা। নামটি খাসিয়া। খাসিয়া সম্প্রদায়ের এক পরিবারে জন্মগ্রহণ করেন। তাঁর মূল বাড়ি ছিল ভারতের খাসিয়া পাহাড়ের পাদদেশের এক গ্রামে। ১৯৭০ সালে দিরাই উপজেলার শহীদ আলীর সাথে তাঁর বিয়ে হয়। বিয়ের পর তাঁর নাম পরিবর্তিত হয় এবং তাঁর নতুন নাম হয় নুরজাহান বেগম। ১৯৭১ সালের ১৬ মার্চ তিনি এক কন্যাসন্তানের (সখিনা) জন্ম দেন। কন্যাসন্তান জন্মদেবার ফলে স্বামীর সাথে তাঁর মনোমালিন্য দেখা দেয় এবং এক পর্যায়ে তাদের মধ্যে মৌখিক ছাড়াছাড়ি হয়। পরবর্তীতে এপ্রিল মাসে তাঁর সাথে ইপিআর সৈনিক মজিদ খানের বিয়ে হয়। মজিদ তখন কর্মসূত্রে সিলেট ইপিআর ক্যাম্পে থাকতেন। দুই মাস সিলেটে স্বামীর সাথে বসবাস করার পরে তিনি পূর্বের স্বামীর ঘর থেকে সখিনাকে আনতে যান। মেয়েকে নিয়ে ফিরে আসার পরে তিনি স্বামীকে না পেয়ে খোঁজ নিয়ে জানতে পারেন তাঁর স্বামী বদলি হয়ে দোয়ারাবাজার সীমান্ত এলাকার কোন এক ক্যাম্পে আছেন।


title: বিলি দ্য কিড

text: ১৮৬৮ সালে ক্যাথরিন ম্যাক্‌কার্টি তার সাথে তার দুজন ছেলে হেনরি ও জোসেফকে নিয়ে ইন্ডিয়ানার ইন্ডিয়ানাপোলিসে স্থানান্তরিত হন। সেখানে তিনি তার চেয়ে ১২ বছরের ছোট উইলিয়াম এনট্রিম নামে একজনের সাথে পরিচয় হয়। ১৮৭৩ সালে কয়েকবছর বিভিন্ন জায়গায় স্থানান্তরের পর তারা নিউ মেক্সিকোর সান্তা ফে তে ফার্স্ট প্রেসবেটেরিয়ান গির্জায় বিবাহ বন্ধনে আবদ্ধ হন। এরপর তারা দক্ষিনের সিলভার শহরে বসবাস শুরু করেন। এনট্রিম সেখানে বারটেন্ডার ও সূত্রধরের কাজ শুরু করেন। কিন্তু কিছুদিন পর সেখানকার অধিকাংশ পুরুষের মত জুয়ায় আসক্ত হয়ে যান ও বাড়িতে খুব কমই ফিরতেন। যুবক উইলিয়াম ম্যাক্‌কার্টি তার নামের সাথে এনট্রিম নামটি খুব একা ব্যবহার করতেন না।


title: বনানী চৌধুরী

text: ১৯৩৬ সালে অষ্টম শ্রেণীতে পড়াকালে বনানী চৌধুরীর বিয়ে হয়। তাঁর স্বামীর নাম রাজ্জাক চৌধুরী। বনানী চৌধুরী তাঁর দাম্পত্য জীবনে দুই সন্তানের জননী। বনানী চৌধুরীর চলচ্চিত্রে অংশগ্রহণের পিছনে তাঁর স্বামীর অবদান অনেক। মূলত তাঁর স্বামীর উৎসাহেই বনানী চলচ্চিত্র জগতে পা রাখেন।


title: লিলি কলিন্স

text: লিলি জেন কলিন্স (ইংরেজি: Lily Jane Collins; জন্ম: ১৮ই মার্চ ১৯৮৯) হলেন একজন ব্রিটিশ-মার্কিন অভিনেত্রী, মডেল ও লেখিকা। তিনি ইংরেজ সঙ্গীতজ্ঞ ফিল কলিন্সের কন্যা। সুরিতে জন্ম নেওয়া কলিন্স শৈশবে লস অ্যাঞ্জেলেসে চলে যান। মাত্র দুই বছর বয়সে বিবিসির "গ্রোয়িং পেইন্‌স" ধারাবাহিকে তাকে দেখা যায়। কিশোরী বয়সে তিনি সেভেনটিন ম্যাগাজিন, টিন ভোগ, এবং লস অ্যাঞ্জেলেস টাইমসে লেখালেখি করতেন। তিনি সাউদার্ন ক্যালিফোর্নিয়া বিশ্ববিদ্যালয়ে সম্প্রচার সাংবাদিকতা বিষয়ে পড়াশুনা করেন। ২০০৭ সালে হোটেল দি ক্রিলনে চ্যানেল টিভি কর্তৃক নিবাচিত হয়ে গাউন পড়ার পর স্পেনের গ্ল্যামার ম্যাগাজিন তাকে বর্ষসেরা আন্তর্জাতিক মডেল বলে ঘোষণা দেয়। ২০০৮ সালে তাকে নবাগত রেড কার্পেট করেসপন্ডেন্ট এবং একই বছর ওয়ান টু ওয়াচ খ্যাতি লাভ করেন।


title: মেরিলিন মনরো

text: মনরো ১৯২৬ সালের ১ জুন ক্যালিফোর্নিয়ার লস অ্যাঞ্জেলেস কাউন্টি হাসপাতালে জন্মগ্রহণ করেন। তার আসল নাম ছিল নর্মা জেন মর্টেনসন। তিনি গ্লাডিস পার্ল বেকারের (প্রদত্ত নাম মনরো, ১৯০২-১৯৮৪) তৃতীয় সন্তান। গ্লাডিস কনসলিডেটেড ফিল্ম ইন্ডাস্ট্রিতে ফিল্ম নেগেটিভ কাটার হিসেবে কাজ করতেন। গ্লাডিস পনের বছর বয়সে তার চেয়ে নয় বছরের বড় জন নিউটন বেকারকে বিয়ে করেন। তাদের দুই সন্তান রবার্ট (১৯১৭-১৯৩৩) এবং বার্নিস (জন্মঃ ১৯১৯)। ১৯২১ সালে তাদের বিবাহ বিচ্ছেদ হয় এবং বেকার তার সন্তানদের নিয়ে কেন্টাকি চলে যায়। মনরো তার ভাই বোনদের কথা জানতে পারে এবং তার বড় বোনের সাথে সাক্ষাৎ হয় তার ১২ বছর বয়সে। ১৯২৪ সালে গ্লাডিস তার দ্বিতীয় স্বামী মার্টিন এডওয়ার্ড মর্টেনসনের সাথে বিবাহ বন্ধনে আবদ্ধ হন। কিন্তু মনরো যখন গ্লাডিসের পেটে তখন তা অন্য কারো সন্তান জানতে পেরে মার্টিন ১৯২৮ সালে তাকে তালাক দেন। মনরোর পিতার পরিচয় অজ্ঞাত এবং বেকারই তার উপনাম হিসেবে ব্যবহৃত হত।


title: অর্ডার অব দ্য ফিনিক্স (কাল্পনিক সংগঠন)

text: মলি উইজলি (ইংরেজি Molly Weasley) বা মিসেস উইজলি (Mrs Weasley), নি প্রিওয়েট (Prewett), হচ্ছেন আর্থার উইজলির স্ত্রী, এবং সাত ছেলেমেয়ের মা। মলি একজন পিউরব্লাড, তিনি প্রিওয়েট পরিবারে জন্মগ্রহণ করেন এবং ফাবিয়ান ও গিডিয়ন প্রিওয়েট তার আপন ভাই ছিল। "ফিলোসফার্স স্টোনে" সর্বপ্রথম তিনি উপস্থিত হন, যেখানে তিনি হ্যারিকে কিভাবে পৌনে দশ নাম্বার প্লাটফর্মে ঢুকতে হয় তা বলে দেন। "চেম্বার অফ সিক্রেটসে" তার ছেলে রন তাদের ফোর্ড অ্যাংলিয়া গাড়িটিকে উড়িয়ে হগওয়ার্টস এ নিয়ে আসায়, তিনি রনকে একটি হাউলার পাঠান। "প্রিজনার অফ আজকাবানে" তার স্বামী ডেইলি প্রফেটের লটারিতে বিশাল অঙ্কের অর্থলাভ করেন এবং তারা পুরো পরিবারসহ মিশরে তার ছেলে বিলের কাছে ছুটি কাটাতে যান। ছেলেমেয়েরা স্কুলে ফিরে গেলে হ্যারির নিরাপত্তায় উদ্বিগ্ন হয়ে তিনি তার ছেলে পার্সি উইজলিকে হ্যারির উপর নজর রাখার নির্দেশ দেন।